
Avea România vreo șansă să lupte 
pentru a impiedica pierderile 
teritoriale din vara lui 1940? 


În 1927, Regele Ferdinand și premierul cu mână forte 
Ion I.C. Brătianu au murit unul după altul, lăsând un gol 
adânc pe scena politică. Principele moștenitor Carol renun- 
tase la toate drepturile monarhice și trăia la Paris sub numele 
de Carol Caraiman alături de amanta sa, Elena Lupescu. În 
aceste condiții, Mihai, în vârstă de șase ani, fiul lui Carol, a 
fost proclamat rege sub tutela unei regențe formată din Pa- 
triarhul Miron Cristea, Prinţul Nicolae, fratele lui Carol, și 
Gheorghe Buzdugan, președintele Înaltei Curți de Casaţie 
și Justiție. 

Însă, în data de 6 iunie 1930, Carol al II-lea a revenit în 
țară după un exil de 5 ani. La ora 22:10, acesta a aterizat pe 
aeroportul Băneasa, după o călătorie plină de peripeții. De 
aici, fostul prinț moștenitor, cu o înfățișare greu de recunos- 
cut, cu o eșarfă înfășurată peste față și cu o cască de pilot, s-a 


îndreptat spre cazărmile regimentelor 2 și 9 Vânători de 
munte. A fost întâmpinat cu entuziasm de ofițeri, în frunte 
cu vechii lui colaboratori, coloneii Gavrilă Marinescu și Paul 
Teodorescu. Un detașament de soldați avea să însoțească 
convoiul de mașini care l-a condus pe Carol spre Cotroceni. 

Primul Ministru Maniu a vrut o trecere „mai puțin bruscă” 
a lui Carol către deplinătatea atribuțiilor regale, dorind mai 
întâi să-l introducă în Regenţă. După o discuţie pe care 
Maniu a avut-o cu Carol, se pare că cel din urmă acceptase 
condițiile pe care premierul le dorea, inclusiv introducerea 
lui Carol în regență, urmând ca după o lună — timp în care 
acesta ar fi trebuit să-și rezolve chestiunile matrimoniale, 
împăcându-se cu Elena - să fie proclamat Rege. La scurt 
timp după această discuție, Maniu a aflat de la Mihalache și 
Grigore lunian - doi lideri din partid (PNȚ), care au dis- 
cutat cu Carol - că acesta dorea să fie imediat proclamat 
Rege și că ei sunt de acord cu „această părere a Alteții Sale 
Regale”. „Dacă Maniu își închipuia că o să-l poată controla 
pe Prinţ o dată întors în România, înseamnă că nu știa cu 
cine are de a face”, declara un apropiat de-al lui Carol. Do- 
rind să schimbe această stare a lucrurilor, Maniu s-a întâlnit 
cu membrii Consiliului de Regență care au fost de acord să-l 
convingă pe Carol să urmeze calea trasată de Maniu. O dată 
avut sprijinul Regenţei, Premierul s-a îndreptat spre Cotro- 
ceni pentru a discuta din nou cu Principele. Între timp, Carol 
a conștientizat sprijinul masiv pe care îl are în țară, impu- 
nându-și fără probleme punctul de vedere în fața propunerii 
lui Maniu. Carol i-a spus că dorește să devină Rege „ime- 
diat” și că vrea să se specifice că domnia sa a debutat o dată 
cu moartea tatălui său. Nefiind de acord cu acestea, Maniu 

l-a amenințat pe Prinţ că-și dă demisia, însă nu a avut 
vreun rezultat. 

Între timp, Cabinetul s-a întrunit pentru a hotări accep- 
tarea lui Carol ca rege sau ca regent. O delegație a Partidu- 
lui Naţional Ţărănesc a sosit la guvern, dorind să-l înștiințeze 
pe Maniu că dorește proclamarea imediată a ASR Principele 
Carol ca Rege. Mai târziu, Maniu nota: „Am văzut că, în 
contra opiniei publice, în contra parlamentarilor, nu are înțe- 
les să forțez părerea mea, pe care chiar dacă aș impune-o, tot 
nu ar putea avea roadele la care tindeam eu. Am recurs la sin- 
gura soluțiune logică și onorabilă: mi-am dat demisia.” 

Vestea întoarcerii lui Carol a cauzat o euforie în care a 
fost antrenată întreaga țară, peste care dăinuia acum o atmos- 
feră de sărbătoare. 

Nu puţini dintre politicieni s-au temut că revenirea Prin- 
tului avea să ducă la un război civil, însă realitatea a fost alta: 
Carol a fost întâmpinat ca un mântuitor. 

Căldura cu care a fost primit l-a luat prin surprindere chiar 
și pe Carol. Regina Maria nota în jurnalul ei: „Oamenii în- 
nebuniseră complet, se îmbrățișau pe stradă, plângeau unii 
în brațele altora”. 

Lumea venea rânduri-rânduri în fața palatului de la Co- 
troceni și a celui de pe Calea Victoriei, unde fanfarele cântau 
de dimineața până seara. Circulaţia în centrul Bucureștiului 
era imposibilă. 

Singurii care păreau a fi nemulțumiți de ceea ce se întâm- 
pla erau liberalii. Vintilă Brătianu declara: „Nu stăm de vorbă 
cu ex-prințul Carol și nu ne învoim la nici un fel de restaura- 
ție”, iar I.G. Duca spunea că: „Sfatul ce dau partidului nos- 
tru este o intransigență absolută. Totuși noi vom învinge”. 


Din nefericire pentru liberali, în fruntea partidului nu se 
mai afla Ionel Brătianu, care murise în 1927, cel care s-a 
opus cu dârzenie venirii lui Carol și care avea întreaga putere 
la acea vreme. Lider era acum Vintilă Brătianu, care suferea 
de arterioscleroză și care nu mai avea decât șase luni de trăit. 

La 8 iunie 1930, Parlamentul l-a proclamat Rege pe 
Carol cu cvasiunanimitate: 495 la 1. Liberalii nu au fost 
prezenți la vot. Înainte de acest lucru, Parlamentul abrogase 
legile prin care se recunoștea renunțarea lui Carol la tron și 
înființarea Regenței. De asemenea, Mihai fusese retrogra- 
dat de la statutul de Rege la cel de Moștenitor al Tronului, 
fiindu-i acordat și titlul de Mare Voievod de Alba Iulia. 

În drumul său către Parlament, Carol a fost primit cu 
ovaţii de mulțime, iar când a intrat în sala de ședințe, a fost 
aplaudat frenetic timp de 15 minute. 

Vizibil mișcat de toate aceste gesturi, Carol a depus jură- 
mântul. După acest moment, a adresat câteva vorbe Adunării: 
„ Iributul mișcător cu care m-aţi onorat îmi arată că răutatea 
și intrigile dușmanilor mei nu au reușit. (...) Și acum, să ne 
apucăm de treabă”. 

Cât timp Carol era la Parlament, prințesa mamă Elena 
şi fiul ei Mihai, care avea doar 8 ani, îl ascultau pe Carol la 
Radio. Mihai era surprins: „Abia acum își dădea seama că 
are un tată, fiindcă ani la rând i se spusese că tatăl e bolnav 
la Paris. Acum i se spunea că tata se făcuse bine și că se întor- 
sese acasă. Era surprins să audă că tatăl lui devenise în pre- 
zent rege: «Cum poate tata să fie rege, când eu sunt rege?», 
a întrebat el. «De obicei, băiețeii nu sunt regi. Trebuie să 
aștepte să se facă mari.», i-a replicat mama lui”. 

După ce a depus jurământul în fața Parlamentului, Re- 


gele s-a îndreptat spre Parcul Carol, unde a depus o coroană 
la mormântul soldatului necunoscut. După asta, trupele au 
jurat supunere noului suveran. 

Sute de telegrame soseau în semn de felicitare pentru 
noul Rege. Era clar că Ţara îl sprijinea, dar sarcina lui Carol 
nu era una deloc ușoară. Conștient de amploarea situației 
(criză economică, instabilitate politică), Carol îi descrie într-o 
scrisoare starea lucrurilor, vărului său german Friedel: „Situ- 
ația e dificilă (...) și atâtea lucruri trebuie schimbate. (...) O 
să fie nevoie de câțiva ani buni, de muncă grea înainte de a 
rezolva dezastrul economic pe care l-am moștenit”. Îi mai 


vorbea vărului său de „permanentele intrigi urzite pe ascuns” 


de mama sa, Maria, sora sa, Ileana, și soția sa, Elena. Spunea 
despre „ura incredibilă” dintre partidele politice şi de faptul 
că armata îl preocupă, dar a fost neglijată în timpul regenței, 
fiind condusă de „generali politici”. Continua spunând că 
„lumea e conştientă că șeful s-a întors, și asta se vede din 
atitudinea ofiţerilor”. El conchidea: „Armata aparține Rege- 
lui și țării, nu politicienilor.” 

Trebuie remarcate în tot acest episod căldura și popu- 
laritatea de care s-a bucurat Carol la începutul domniei. 
Totuși, ceea ce a urmat nu a fost pe măsura așteptărilor: Carol 
nu și-a putut stăpâni pasiunile, totul fiind în detrimentul 
datoriei și a misiunii pe care le avea ca Rege. Cei 10 ani în 
care a fost Suveran, au fost presărați de o cvasipermanentă 
instabilitate politică, care i s-a datorat în bună măsură. Regi- 
mul de Autoritate Monarhică (1938) a fost punctul culminant 
al politicii pe care a dus-o Carol, iar momentul abdicării 
(1940) - pe fundalul cedărilor teritoriale - ilustrează foarte 


bine acest eșec. Sfârșitul regimului a fost în contrast total cu 
entuziasmul cu care a început. Din „mântuitor” (la început), 
Carol devenise un „degenerat”. (www.historia.ro) | 

La 30 august 1940, românii au suferit una dintre cele mai 
grele încercări ale istoriei lor. Prin Diktatul de la Viena, zona 
de nord-vest a Transilvaniei a trecut în componența Ungariei. 

Dezmembrarea Transilvaniei venea după ce România 
abia pierduse, în iunie 1940, Basarabia, Bucovina și Ținutul 
Herţei, în favoarea URSS. Toate pierderile teritoriale din 
1940 s-au produs fără ca Armata Română să lupte pentru 
integritatea țării și fără ca România să fie, oficial, în război. 
România a intrat în cel de-Al doilea Război Mondial abia 
în anul 1941. 

Din punct de vedere riguros științific, documentul care a 
tranșat România, în anul 1940, se numește „al doilea Tratat 
de la Viena”. Primul Tratat de la Viena fusese cel din noiem- 
brie 1938, prin care Ungaria lui Horthy obținuse teritorii 
din componența Cehoslovaciei. 

Atât la primul, cât și la al doilea Tratat de la Viena, Unga- 
ria a avut câștig de cauză, întrucât a fost sprijinită de Ger- 
mania lui Hitler și de Italia lui Mussolini, iar celelalte mari 
puteri europene, Franța și Marea Britanie, erau preocupate 
să-și asigure propria securitate. 

Presiunile asupra României, pentru a o determina să ce- 
deze fără luptă Transilvania către Ungaria, s-au bazat pe o 
promisiune a Germaniei, care se angaja să „garanteze”, ulte- 
rior, frontierele României. 

Acceptarea Diktatului de la Viena a fost favorizată de fap- 
tul că, în anul 1940, românii erau „complet izolați și lipsiți de 

sprijinul material și politic al oricărei puteri străine”, releva un 
studiu elaborat de Marele Stat Major al Armatei Române. 

În acest context, la Viena, România a acceptat să cedeze 
o suprafață de 43.492 kilometri pătrați și o populaţie de 
2.667.000 de locuitori, dintre care 50,2 la sută erau etnici 
români. 

Delegația României la Viena a fost formată din Mihail 
Manoilescu (ministru de externe) și Valter Pop. Ei au sosit 
la Viena încă din 29 august, dar au semnat Tratatul la data 
de 30 august. 

În dimineața aceleiași zile, 30 august, Consiliul de Co- 
roană condus de Regele Carol al II-lea a admis arbitrajul cu 
majoritate de voturi (19 pentru, 10 contra, 1 abţinere), în 
schimbul garantării de către Germania și Italia a noilor gra- 
nițe ale României. 

Pentru a se bucura de victorie, la data de 11 septembrie 
1940, regentul Ungariei, Miklós Horthy, a intrat călare în 
orașul Cluj, pe un cal cu potcoave din aur. 

Stăpânirea maghiară asupra nord-vestului Transilvaniei 
s-a încheiat la data de 25 octombrie 1944, când Armata 
Română a eliberat ultimele două localități aflate sub ocupa- 
ție — orașele Satu Mare și Carei. (P7/5://romanialibera.ro) 

Anul 1940 a fost o tristă amintire pentru istoria români- 
lor. Practic, în acel an România Mare a încetat să mai existe. 
Condusă de un rege slab și o camarilă interesată, în fața unor 
mari forțe dictatoriale și revizioniste, România a clacat. La 
26 iunie 1940, Molotov, prim-ministru al URSS, convoca la 
Moscova pe ambasadorul României Gheorghe Davidescu. 
În acel moment, ministrului român i-a fost prezentată o notă 
ultimativă prin care se cereau României Basarabia și nordul 

Bucovinei. Aceste două regiuni urmau să fie anexate de 
URSS. În cazul în care România s-ar fi opus, ar fi urmat o 
invazie a Armatei Roșii. Fără posibilitatea de a face ceva în 
fața acestei amenințări și fără sprijin din partea nimănui, 
românii au acceptat. „Guvernul român, pentru a evita gravele 
urmări ce le-ar avea recurgerea la forță și deschiderea ostili- 
tăților în această parte a Europei, se vede silit să primească 
condiţiile de evacuare specificate în răspunsul sovietic”, îi 
scria Davidescu, drept răspuns, lui Molotov. 

Atât anglo-americanii, cât și Germania nazistă către care 
tindea Carol al II-lea, își luaseră mâna de pe România. Mai 
mult decât atât, „dictatul de la Moscova” a avut loc prin con- 
simțământul lui Hitler. Hitler, de fapt, s-a înțeles cu Stalin 
pentru luarea acestor teritorii românești și această clauză făcea 
parte din actul adițional secret al celebrului pact Ribben- 
trop- Molotov. „Ciuntirea” României de către sovietici a des- 
chis apetitul revizionist și altor state membre ale Axei, adică 
state care gravitau în jurul Germaniei naziste și cu lideri 
apropiați de concepția politică a lui Adolf Hitler. Printre 
acestea s-au numărat Ungaria și Bulgaria. Mai ales Ungaria, 
condusă de Miklós Horthy, care instaurase un regim auto- 
ritar de extremă dreaptă. Pretențiile Ungariei au dus la noi 
pierderi teritoriale ale României și tot cu girul lui Adolf 
Hitler. Istoricii arată că rapturile teritoriale ale URSS în 
dauna României au deschis și apetitul Ungariei în special. 
Diplomaţii maghiari îi cereau lui Hitler Transilvania. „Încă 
de la declanșarea războiului, la Budapesta se manifestase un 
curent al cărui exponent era șeful Marelui Stat Major, Henryk 
Werth, favorabil unei acțiuni militare împotriva României, 
în vederea ocupării Transilvaniei”, precizează reputatul istoric 

Florin Constantiniu. Sesizând momentul favorabil, diplo- 
mația maghiară a început să insiste pe lângă Germania nazistă 
pentru primirea unor teritorii din România Mare. Ungurii 
au prezentat nemților planul lor de anexare a Transilvaniei. 
Istoricii spun că era vorba de trei variante, expuse de diplo- 
maţii maghiari. „În zilele de 6-7 ianuarie 1940, la Veneţia 
au avut loc convorbiri între miniștrii de Externe ai Italiei și 
Ungariei, conții Galeazzo Ciano și István Csáky. Acesta din 
urmă a arătat că țara sa avea un program maximal și unul 
minimal în privința revendicării Transilvaniei: primul lua în 
considerare anexarea a 78.000 km, cu o populație de 4,2 
milioane locuitori, dintre care 37% maghiari, 50% români și 
10% germani; celălalt prevedea anexarea a 50.000 km?, cu o 
populație de 2,7 milioane, românii și maghiarii aflându-se 
în procente aproape egale”, preciza Constantiniu, în aceeași 
lucrare. A treia variantă consta în invadarea României și 
obținerea unui teritoriu cât mai vast. „Când, la 28 iunie, Uni- 
unea Sovietică a anexat, fără ca România să opună rezistență, 
Basarabia, nordul Bucovinei și ținutul Herţa, a apărut cea 
de a treia situație evocată de ministrul ungar. La Budapesta 
s-a declanșat o adevărată isterie războinică. Războiul împo- 
triva României era foarte popular”, continuă istoricul român. 
Aflându-se în sfera lor de influență și pentru a-i menţine în 
orbita Axei, Adolf Hitler a decis să facă pe plac Ungariei și 
să-i dea ce-și dorește, adică o bună parte din Transilvania. 
Pretenţiile Ungariei erau deosebit de mari. Doreau să 
ocupe până la 78.000 de kilometri pătrați din România. Cul- 
mea, Hitler a limitat aceste pretenții. Nu din dragoste pen- 
tru poporul român însă. Istoricii au identificat două motive. 
Unul ar fi grija pentru petrolul românesc, esenţial pentru 

mașina de război germană în est, dar și noile realități politice. 
URSS trecuse de partea Angliei împotriva nemților, iar Ro- 
mânia putea servi și ca aliat, dar și ca bază germană. „Rușii 
sunt foarte aproape de câmpurile noastre de petrol (cele din 
România), doar la 30-50 de minute. Se poate să trebuiască 
să stabilim un cuib pentru vulturii noștri”, spunea Hitler în 
acea perioadă. Tocmai de aceea nu dorea să dezmembreze 
prea mult România. Trebuia însă să-i mulțumească și pe 
unguri. Iniţial a cerut ca românii și ungurii să se întâlnească 
și să cadă de acord. Este vorba despre tratativele de la Turnu 
Severin. „Sub presiune germană, la Turnu Severin au avut 
loc discuții româno-ungare care au eșuat. Delegația ungară 
a pretins 69.000 km?, cu 3,9 milioane locuitori (dintre care 
2,2 milioane români). Teritoriul revendicat cuprindea spațiul 
transilvan de la nord de Mureș, trecând Ungariei Aradul, 
Alba Iulia și Brașovul, dar lăsând României Blajul, Mediaşul 
şi Sighișoara”, a precizat Florin Constantiniu în O istorie 
sinceră a poporului român. Tratativele au eșuat însă, iar ungu- 
rii erau deciși să invadeze România. 

Văzând că cele două părți nu ajung la o concluzie, Hitler 
a decis să facă el ordine în partea aceasta de Europă. Împre- 
ună cu Mussolini, liderul Italiei fasciste, a semnat Diktatul 
de la Viena, un act de arbitraj prin care România pierdea 
Transilvania de Nord în favoarea Ungariei. Era vorba de un 
teritoriu de 43.492 km?, cu 2.667.007 de locuitori. Majori- 
tatea erau români. i 

Mai mult decât atât, România a fost umilită la Viena. 
Ministrul de Externe Mihail Manoilescu nu a fost lăsat să 
spună niciun cuvânt. De altfel, acesta, când a văzut harta cu 
România mutilată, a leșinat. „Am observat întâi că este o 

hartă românească. Am desfăcut-o cu nordul în jos, ceea ce 
m-a făcut să nu înțeleg nimic. Mi-a întors-o Schmidt. Ochii 
mei căutau tăietura de la granița de vest pe care cu toții o 
aşteptam. Mi-am dat seama însă că este altceva. Am urmă- 
rit cu ochii granița care pornea de la Oradea către răsărit, 
alunecând sub linia ferată și am înțeles că cuprindea și Clu- 
jul... Am început să nu mai văd. Când mi-am dat seama că 
granița coboară în jos ca să cuprindă secuimea am mai avut, 
în disperarea mea, un singur gând: Brașovul! O mică ușurare: 
Brașovul rămâne la noi. Când am privit în toată grozăvia 
împărțirea Transilvaniei, am înțeles că puterile care îmi erau 
mult slăbite mă părăsesc cu totul. Tabloul dinaintea ochilor 
s-a făcut neclar, ca un nor galben cenușiu, din cenușiu, ne- 
gru... În clipa aceea, mi-am pierdut cunoștința. Nu mai 
trăisem o asemenea senzație fizică decât cu 22 de ani în urmă, 
când o injecție cu novocaină la o operație mă făcuse să trec 
pentru o clipă pe lumea cealaltă, de unde mi-am revenit cu 
ajutoare medicale date in extremis”, preciza Manoilescu în 
Dictatul de la Viena. Memorii iulie-august 1940. Ministrul 
român a semnat. De altfel, și în țară, Carol al II-lea și mem- 
brii guvernului acceptaseră acestă realitate. Eforturile palide 
ale guvernului român au fost de prisos. Pentru a evita acest 
dictat, Carol al II lea a luat legătura cu Hitler și i-a dat de 
înțeles că va deveni aliatul său, ba chiar a și cerut o misiune 
militară germană în România. Mai mult decât atât, Româ- 
nia, pentru a îmbuna Axa, a cedat și Bulgariei Cadrilaterul. 
„Bietul Cadrilater a fost o jertfă mai mult, și încă o jertfă inu- 
tilă, pe altarul Transilvaniei”, scria și Manoilescu. Nici măcar 
ungurii nu au fost mulțumiți, dorind un teritoriu mai întins 


din România, Pâl Teleki, primul ministru, fiind descris ca 
„zdrobit sufletește” după întoarcerea de la Viena. 

Textul arbitrajului de la Viena este unul cu puncte relativ 
generoase. Mai precis, românii primeau cetățeanie maghiară 
și urmau să fie tratați ca toți ceilalți și integrați în noul stat. 
Cei care doreau să rămână cu cetățenie română trebuiau să 
plece în România. După ocuparea regiunii, trupe militare sau 
paramilitare ungurești au declanșat măcelul în rândul popu- 
laţiei civile. Au căzut victime români, evrei sau țigani. Sunt 
foarte cunoscute masacrele de la Ip sau Trăznea. Cedarea 
acestui teritoriu Ungariei, atât de ușor, a dus la reacții de un 
tragism aparte în rândul populației și mai ales al intelectu- 
alilor români. Românii erau revoltați că foștii aliați sau alte 
state din Europa nu au sărit în ajutorul României. Oamenii 
erau revoltați și de pasivitatea liderilor României. „Se poves- 
tea că un ofițer apăruse de curând la o paradă în haine civile. 
Cerându-i-se să-și explice gestul, a răspuns: «Uniforma mi-e 
dată la curățat. M-am pișat pe ea, când am aflat cum a cedat 
guvernul nostru la Viena”, preciza Julian Amery, un agent se- 
cret britanic aflat în acele zile la București. (www.adevarul.ro) 


De ce armata română, după ce 
a recuperat Basarabia, a continuat 
să lupte și dincolo de Nistru? 


Ion Antonescu, Scrisoare de răspuns adresată lui Constan- 
tin I.C. Brătianu (29 octombrie 1942) 

„Am lăsat fără răspuns scrisorile dumneavoastră anteri- 
oare. Am făcut-o din înțelepciune, fiindcă urmăream unirea, 
și nu vrajba. Puteam să vă răspund, aducând justiției pe toți 
vinovații de catastrofa morală și politică a țării, printre care 
sunteți, în primul rând, și dumneavoastră. Naţia o dorește și 
o așteaptă de la mine. Nu am făcut-o totuși, fiindcă nu am 
voit să ațâț și mai mult spiritele și, mai ales, nu am voit să 
dau un spectacol care ar fi fost speculat de inamicii noștri. 
Am lăsat ziua acestor răfuieli mai târziu. 

Abuzați, însă, de răbdarea, de tăcerea și de înțelepciunea 
mea și, rând pe rând, la scurte intervale de timp, îmi trimiteţi, 
când dumneavoastră, când D-l Maniu, avertismente, sfa- 
turi și acuzațiuni. În virtutea cărui drept? Ce reprezentați în 


10 


această țară, dumneavoastră, toți foștii oameni politici, în 
afară de interesele dumneavoastră egoiste și un trecut politic 
total compromis și dureros?! Uitaţi, Domnule Brătianu, că 
eu sunt omul muncii mele și martirul greșelilor acelora care 
au primit în 1918 România Mare și au dus-o, după 22 de ani 
de conducere, în prăpastia de unde am luat-o eu în 1940, pe 
când dumneavoastră sunteți din profitorii și dărâmătorii unei 
moșteniri mari. În mai puţin de un sfert de secol, fiecare în 
parte și toți la un loc, ați prăbușit lupta, sacrificiile și suferin- 
tele duse și îndurate, 20 de secole, de poporul nostru, pentru 
a face unitatea sa politică. Orice apărare încercați și orice 
diversiune faceți dumneavoastră, conducătorii politici de ieri, 
purtați pe umeri această răspundere. 

Dumneavoastră, liberalii, mai mult ca alții, fiindcă și din 
opoziție și de la guvern, prin acțiunea dumneavoastră de 
dirijare și de îndrumare a vieţii noastre politice, economice, 
morale și spirituale, exercitată direct și indirect, de pe băncile 
ministeriale, din birourile băncilor și din culisele politice, ați 
dus țara la catastrofa din 1940. Staţi față în față cu conștiința 
dumneavoastră, depănați cu corectitudine, pas cu pas, atât 
actele dumneavoastră, cât și pe ale acelora cu care, rând pe 
rând, v-aţi întovărășit și v-aţi acuzat, în fața nației dezolate, 
scandalizate și înmărmurite; răsfoiți toată colecția ziarelor 
din ultimii 40 de ani, începând cu Universul și terminând 
cu Viitorul și cu ziarele jidovești pe care se sprijinea naționa- 
listul Domn Maniu și vă reamintiți: Cine sunteți dumnea- 
voastră și dumnealui; câte păcate ați făcut; cum v-aţi calificat 
singuri și cum v-a calificat nația; câte răspunsuri aveți. 

Pentru a vă ușura munca, vă reamintesc, Domnule Bră- 
tianu, că, împreună cu D-l Maniu, v-aţi acuzat public și 


20 


zilnic, în presă, în întruniri, în Parlament, de: incapacitate; 
tâlhărie; falsificări şi furturi de urne, în București, pentru 
obținerea puterii; demisii în alb; bătăi şi omoruri; călcarea 
legilor şi Constituţiei; luări de comisioane la toate furniturile 
statului; zraficările de influență practicate de partizanii, 
deputații, miniștrii și președinții corpurilor dumneavoastră 
legiutoare; scandalurile cu contingentările, cu grâul britanic, 
modul cum ați făcut reforma agrară și cum afi profitat de ea; 
risipa avutului public; concesionări/e oneroase ale bunurilor 
statului; demagogie, incorectitudine civică, provocată de fap- 
tul că atunci când erați în opoziție dirijați ocult statul, în 
profitul intereselor dumneavoastră și ale jidanilor din ale 
căror consilii de administrație — mari și mici — făceați parte, 
iar de pe fotoliile ministeriale încurajați și favorizați, aco- 
pereați și mușamalizați afacerile lor și ale d-stră, în detrimen- 
tul statului. 

Adăugați, la acest bogat și concludent stat de serviciu 
al partizanilor și al adversarilor dumneavoastră de ieri, cu 
care — ca totdeauna când vă găsiți în opoziție — sunteți azi 
prieteni: cazurile, pe care nația le ține numai în dormitoare, 
ale domnilor Tătărescu, Bârsan, Boilă, Aristide Blank și afa- 
cerea Skoda; ruinarea poporului, prin dobânzile oneroase 
care au prăbușit economiile, avutul și munca tuturor, de la 
țăran la marele proprietar, de la micul până la marele negus- 
tor român; ravagiile făcute de conversiune și de concesiona- 
rea bunurilor statului, pe care am început să le răscumpăr 
eu; împrumuturile externe, oneroase și umilitoare; introdu- 
cerea controlului străin la Banca Naţională și Căile Ferate, 
comisioanele scandaloase etc. etc. și veți avea, Domnule 
Brătianu, imaginea unui trecut tragic, pe care l-am plătit atât 

de scump și pe care nația întreagă o are permanent în fața 
ochilor săi. 

Totuși, Domnule Brătianu, cu toții credeți că toate aces- 
tea au fost uitate și, cu perfidia politicianistă de altădată — de 
totdeauna — atât de bine cunoscută, vă așezați cu cinism pe 
acest trecut și — de la cel dintâi dintre dumneavoastră, până 
la cel din urmă — încercați să acuzați și să sabotați, pe sub 
mână, opera de îndreptare și consolidare la care s-a antrenat 
toată nația și să tăiați elanul unui om care nu a avut, nu are 
și nu va avea nici moșii, nici vii, nici pivniți de desfacere, nici 
bani depuși, nici industrii, nici consilii de administraţie, nici 
safeuri, în țară și străinătate, nici cupoane de tăiat, nici timp 
de pierdut la club și care nu și-a pricopsit nici cumnații, nici 
nepoții, nici prietenii, nici partizanii, nici adversarii. Chiar 
dacă am greșit, greșesc sau voi greși, nu pot fi acuzat, dom- 
nule Brătianu, de nici unul dintre dumneavoastră. Fiți încre- 
dințați, sunteți înfierați și puși chiar de generația actuală pe 
banca acuzaților. Dacă va fi să fiu și eu pe această bancă, 
pentru că fac tot ceea ce un om putea să facă, nu numai pen- 
tru a salva un neam de la dezunire și de la prăbușire, dar și 
pentru a-l întregi și a-i asigura o viață nouă, în onoare și în 
muncă, atunci în nici un caz nu veți fi dumneavoastră acu- 
zatorii și în nici un caz nu voi fi pus alături de dumneavoas- 
tră și acuzat de aceleași greșeli ca dumneavoastră. 

Fac această afirmare nu pentru că mă simt vinovat cu ceva 
față de țară, dar pentru că știu ce au suferit, din antichitate 
și până azi, de la Socrate și Demostene, până la Clemen- 
ceanu, atâția nenumărați — mici și mari — oameni care și-au 
servit poporul cu credință, cu devotament și cu folos și, mai 
ales, pentru că nu au uitat că în Iași, în tragica primăvară din 

1918, și chiar la București, după Unire, s-a cerut trimiterea 


în judecată și condamnarea fratelui dumneavoastră, atât pen- 
tru că făcuse războiul, cât și pentru dezmățul creat de nepri- 
ceperea dumneavoastră a tuturor, chiar de către aceia care 
ceruseră intrarea în luptă; care îl acuzaseră în 1914-1915 de 
lunga și dezmățata perioadă de neutralitate; care au aplaudat 
cu frenezie intrarea în război și care, ca o culme a cinismului 
lor, erau ei înșiși vinovați de modul cum fusese administrată 
și ruinată țara. Eu și mulți alții încă nu am uitat ridicolul 
acestei îndrăzneli pe care istoria l-a înregistrat. Oricum ar fi 
însă eu nu voi putea fi acuzat de dumneavoastră și nici pus pe 
aceiași bancă cu dumneavoastră, pentru că nu sunt nici pro- 
fitorul meritelor predecesorilor mei și nici șeful unei bande 
de corbi odioși, care au ajuns la conducere prin minciună, 
promisiuni, furt de urne, ci sunt omul adus de un trecut onest 
și de voința unanimă a unei naţii care, pentru a se salva, a 
făcut apel la mine, iar nu la dumneavoastră sau la dl. Maniu, 
și nici la domnii care stau în jurul dumneavoastră și cu care 
ați făcut și faceți sistem. 

Niciodată, pentru a fi salvată, națiunea, armata și corpu- 
rile constituite nu au indicat numele dumneavoastră sau al 
D-lui Maniu, în ultimii ani ai tragicei guvernări, care s-a 
sfârșit la 6 septembrie 1940. Dumneavoastră v-aţi strecurat 
şi v-aţi alăturat acestei mulțimi, cu discreția impusă de in- 
stinctul răspunderii pe care o aveți și a dorinței legitime de 
a vă salva și nu ați făcut nici un gest pentru a vă valorifica 
drepturile la conducere, când această mulțime spulbera un 
regim care era de fapt al dumneavoastră și când aclama un 
om nou, care eram eu. Când am intrat în război, cu prudență 
caracteristică a politicienilor valoroși nu v-aţi manifestat nici 

pentru, nici contra. După ce am reluat Basarabia și Bucovina, 
v-aţi grăbit să-mi cereți, și dumneavoastră, și Domnul Maniu, 
să mă opresc la Nistru. V-am arătat considerațiunile militare, 
politice, economice și morale pentru care nu puteam să o fac 
și v-am invitat, pentru a treia oară, să luați conducerea, răs- 
punderea și riscurile unei asemenea acțiuni. Bineînțeles, ați 
refuzat. După omorurile de la Jilava și imediat după rebeli- 
une, mi-ați trimis memorii prin care îmi arătați situația și-mi 
dădeați noi sfaturi. V-am oferit să luați conducerea și să 
faceți cum credeți că este mai bine. Și unul, și altul v-aţi 
scuturat. Luându-vă după câțiva ofițeri, fără prestigiu militar, 
care au deraiat după linia principiilor sănătoase strategice, 
morale și politice, pe care poate că nici nu le-au avut vreo- 
dată, mi-aţi cerut să retrag armata din Rusia și m-aţi îndem- 
nat să mă aranjez cu Anglia și cu America. 

Ar fi o greșeală și o felonie, iar greșelile și feloniile se 
plătesc scump. Suntem la peste 1.500 km de țară, drumurile 
sunt cum sunt, iarna bate la ușă, depozitele sunt ale germa- 
nilor, căile ferate sunt în mâna lor, aviația are forța de distru- 
gere pe care ar trebui s-o cunoașteți. Retragerea forțelor din 
situația lor actuală ar însemna părăsirea frontului. Exact ceea 
ce au făcut rușii în Moldova în 1917-1918. Vă întrebaţi ce 
s-ar întâmpla dacă germanii ar face cu noi astăzi în caz de 
părăsirea frontului, ceea ce am făcut noi, atunci, cu rușii? Vă 
dați seama ce s-ar alege de armata noastră, de disciplina 
noastră, de soldații și caii noștri, de tunurile noastre, dacă 
am încerca, în condițiile arătate mai sus, să părăsim frontul 
fără asentimentul Comandantului german? Situația aceasta, 
a oamenilor care la cea dintâi greutate se descurajează, ar 
denota ușurință totală, nepricepere militară și prostie. Soluția 

ar fi criminală, Domnule Brătianu, fiindcă nu s-ar prăbuși 
numai armata, s-ar prăbuși însăși țara, deoarece germanii 
ar ocupa-o imediat și am ajunge în situația Serbiei și Gre- 
ciei. Poftiţi, Domnule Brătianu, vă ofer din nou conducerea 
statului și a guvernului. Retrageți dumneavoastră armata 
și aranjați-vă cu Anglia. Numai că trebuie să întreb și ar- 
mata și poporul. Sunt gata să le pun această întrebare, des- 
chis și categoric, dacă și dumneavoastră sunteți gata să vă 
luați răspunderea. 

A mă fi oprit la Nistru şi a retrage astăzi forțele din Rusia 
înseamnă, pentru un om care mai poate încă judeca, a anihila 
dintr-odată totul, sacrificiile făcute de la trecerea Prutului, 
acţiune în contra căreia nu v-aţi pronunțat public; însem- 
nează a ne dezonora pentru vecie ca popor; însemnează a 
crea țării, în cazul victoriei germane, condiții dezastruoase, 
fără a ne asigura, în cazul victoriei ruse, nici provinciile pen- 
tru care luptăm, nici granițele care vor voi să ni le lase rușii, 
nici libertățile noastre și nici măcar viața familiilor și a co- 
piilor noștri; în sfârșit, însemnează, din cauza nestabilității 
și a feloniei pe care mă sfătuiți să o practic — și aceasta este 
cea mai mare crimă — a asigura țării în viitoarea comunitate 
europeană o poziție morală care îi va ridica drepturile idea- 
lurilor sale și ar putea să-i fie chiar fatală. Gestul pe care-l 
cereți să-l fac, Domnule Brătianu, va face din neamul româ- 
nesc o victimă a tuturor, fiindcă concomitent cu dezorgani- 
zarea, prăbușirea și distrugerea armatei, ar începe instaurarea 
anarhiei în țară. Comuniștii, ungurii, ar începe agitațiile, lupta, 
distrugerea ordinei, a liniștei, pentru a profita de ocazie, pen- 
tru a da ultima lovitură de picior unui neam care cu adevărat 
ar merita calificativul de netrebnic. Ungurii ar ocupa imediat 

restul Ardealului. lată, Domnule Brătianu, la ce ar da naștere 
gestul pe care mi-l cereți să-l fac. Ar fi gestul nefericit al unui 
soldat lipsit de onoare și al unui om de stat, nu numai in- 
conștient, dar nebun. 

Conducătorul nefericit al Franței — și mai nefericite de 
azi — a declarat, într-o recentă chemare la realitate a unui 
popor, care a căzut și el victimă josnică a unei guvernări 
venale, că are convingerea că dacă «Germania ar fi înfrântă, 
Sovietele ar impune mâine legea în Europa și s-ar termina 
astfel cu independența și patriotismul națiunilor». Am avut 
și am această convingere. Rămân la această convingere, fiindcă 
noi, mai curând ca alții, mai total ca alții, vom fi zdrobiți: 
pentru că suntem punte între slavi și zăgazul care le stă de 
secole în calea expansiunii lor, către vestul și sud-vestul Eu- 
ropei; pentru că avem bogățiile pe care le avem; și pentru că 
vom fi trambulina salturilor lor viitoare. Trăgând învățăminte 
din trecut, cunoscând tendințele slave, plecând de la conside- 
rațiunile făcute mai sus și îndrumat de instinctul de conser- 
vare și de logica bunului-simţ, nu puteam, Domnule Brătianu, 
ca un conducător responsabil, să mă «opresc la Nistru» și 
nici nu pot «să retrag armata din Rusia». Ar fi o prostie din 
partea mea. Este cu neputinţă să o facă cineva și ar fi o gre- 
șeală ireparabilă pe care nu eu și dumneavoastră, ci neamul 
ar plăti-o scump. 

Mareșalul Pétain, într-una din valoroasele sale cuvântări, 
a dat speculatorilor situațiunilor grele lecţia care li se cuve- 
nea și care a fost aplaudată de toți oamenii cu conștiință clară 
și nepătată. Răspunzând unor critici ale acțiunii sale, el a spus: 
«Când Franța este în nenorocire, nu mai este loc pentru min- 
ciuni și himere». Nici la noi, Domnule Brătianu, nu mai este 

loc pentru «minciuni și himere» și, mai ales, nu mai putem 


să ne plătim luxul de a face și prostii. V-am răspuns, Dom- 
nule Brătianu, punct cu punct, nu numai la scrisoarea dum- 
neavoastră de la 24 septembrie, dar și la cele anterioare. Este 
răspunsul unui soldat, care nu are nimic de ascuns și care 
este conștient de greutățile și pericolele ceasului de față, pre- 
cum și de îndatoririle și de răspunderile lui. V-am răspuns, 
cum v-am răspuns, fiindcă nu ați înțeles nici ținuta și nici 
înțelegerea cu care am voit să trec atât peste greșelile trecu- 
tului, cât și peste marii vinovați de ele. Ca oamenii cei mai 
lipsiți de păcat, marile și numeroasele greșeli politice care s-au 
comis sub dumneavoastră, continuând a considera comuni- 
tatea românească ca pe o turmă de sclavi, pe care — împreună 
cu celelalte organizații politice, cu firmă naționalistă, cu care 
numai pe față erați în luptă — ați exploatat-o, ați mințit-o, 
ați demoralizat-o, ați exasperat-o și, în cele din urmă, din 
neputinţă, ați dus-o, mână în mână cu trinitatea Tătărescu — 
Urdăreanu — Lupeasca, la catastrofa din 1940 și la rebeliunea 
din 1941, îndrăzniți astăzi, când s-a pus regulă în țară și viața 
nimănui nu mai este în pericol, să ridicați capul, de după 
saltarele consiliilor de administraţie, ale industriilor și ale 
multiplelor afaceri, pentru a mă acuza. 

Fi bine, Domnule Brătianu, când cineva a fost șeful unui 
partid care, de la mare la mic, de la primăria din sat până la 
cabinetul miniștrilor, are răspunderea destrăbălării admi- 
nistrative, dezmățului moral, a venalității, a compromiterii 
viitorului neamului și a catastrofei granițelor, nu mai are cali- 
tatea să vorbească și, în numele comunității românești, să 
dea sfaturi de conducere altora și mai ales să-i acuze că lu- 
crurile nu merg cum trebuie”. 

Arhivele Nationale, fond Președinția Consiliului de 
Miniştri. Cabinet I. Antonescu, dosar nr. 61, f. 88-221. 

(e s-a intamplat, de fapt, 
la Odessa când partizanii (evrei?) 
au aruncat în aer comandamentul 
trupelor române? 


În toamna anului 1941, după ce trupele române atacaseră, 
împreună cu armata germană, Uniunea Sovietică pentru a-și 
recupera provinciile istorice — Basarabia și Bucovina de 
Nord — furate de Stalin cu un an înainte (în virtutea tradiției 
raptului țarist instituit încă de la 1812, când, la Hanul agen- 
tului-dublu Manuc Bey, Imperiul Răsăritean își însușise 
prima oră samalvonic jumătatea orientală a Moldovei isto- 
rice), lucrurile evoluaseră mult peste așteptările inițiale. 
Ofiţerul superior George Magherescu, din Statul Major al 
Armatei Române, un apropiat al generalului Ion Antonescu, 
a lăsat mărturii deosebit de interesante pentru cei ce studiază 


istoria celui de Al Doilea Război Mondial. 

Magherescu își amitește că, în după amiaza zilei de 21 
iunie 1941, a fost chemat în trenul „Patria”, unde se aflau 
mai mulți ofițeri din Statul Major, vicepremierul Mihai An- 
tonescu, dar și șeful de cabinet al generalului Ion Antonescu, 
colonelul Elefterescu, precum și doamna Maria Antonescu, 
a cărei prezență semnifica un eventual eveniment ieșit din 
comun. Generalul Ion Antonescu se întreținea pe peron cu 
Ioanițiu, în așteptarea cuiva important, ceea ce se întâmpla 
în jurul orei 1.00 din noaptea de sâmbătă spre duminică, 22 
iunie, când l-a întâmpinat pe generalul comandant al Ar- 
mate a 11-a germane, Friedrich Schebert. 

Acesta și armata lui făceau parte din Grupul de Armate 
de sub conducerea generalului Ion Antonescu. Apoi, toată 
lumea a intrat în vagonul salon, unde, cu cupele de șampanie 
pline, au fost prezentați ofițerii oaspetelui german, după care 
generalul Antonescu, în picioare, a anunțat că a sosit „ceasul 
luptelor pentru a șterge pata de dezonoare de pe fruntea 
Țării și de pe a armatei și că, în puțin timp, armata va primi 
ordinul să treacă Prutul”. 

Apoi, a dat oficial ordinul: 

„Ostași, 

V-am făgăduit din prima zi a noii Domnii și a luptei mele 
naționale să vă duc la biruință; să şterg pata de dezonoare 
din cartea Neamului și umbra de umilire de pe fruntea și epo- 
leții voştri. 

Azi, a sosit ceasul celei mai sfinte lupte, lupta drepturilor 
strămoșești și a Bisericii, lupta pentru vetrele și altarele 


românești de totdeauna. 
Ostași, Vă ordon: Treceţi Prutul! 

Sdrobiți vrăjmașii din răsărit și miazănoapte. Desrobiți 
din jugul roșu al bolșevismului pe frații noștri cotropiți. 
Reîmpliniți în trupul țării glia străbună a Basarabilor și co- 


drii voevodali ai Bucovinei, ogoarele și plaiurile voastre. 

Ostași, 

- Plecați azi pe drumul biruințelor lui Ștefan cel Mare ca 
să cuprindeți cu jertfa voastră ceea ce au supus strămoșii 
noștri cu lupta lor. Înainte. Fiţi mândri că veacurile ne-au 
lăsat aci straja dreptății și zid de cetate creștină. Fiți vrednici 
de trecutul românesc. 

Ostași, 

Înainte! Să luptaţi pentru gloria Neamului. Să muriți 
pentru vatra părinților și a copiilor voștri. Să cinstiți prin 
vitejia voastră amintirea lui Mihai Vodă și a lui Ștefan cel 
Mare, a martirilor și eroilor căzuți în pământul veșniciei 
noastre cu gândul țintă la Dumnezeu. 

Să luptați pentru desrobirea fraților noștri, a Basarabiei 
și Bucovinei, pentru cinstirea bisericilor, a vieții și a cămi- 
nurilor batjocorite de păgâni cotropitori. 

Să luptați pentru a ne răzbuna umilirea și nedreptatea. 
V-o cere Neamul, Regele și Generalul Vostru. 

Ostași, 

Izbânda va fi a noastră. La luptă. 

Cu Dumnezeu înainte! 

General Ion Antonescu, 22 iunie 1941” 


Și, astfel, în zorii zilei de 22 iunie, ora 02.00, trupele 
române și germane de la frontiera de est a țării, au început 
ofensiva. Era războiul ce va deveni mondial, ceea ce, după 
cum știm, a marcat profund și România, care a dat o mare 

jertfă de sânge, iar prin actul de la 23 august 1944, când 
România a trecut de partea Naţiunilor Unite, țara noastră a 
scurtat durata războiului cu cel puțin șase luni. 

Interesante și chiar emoționante sunt și amintirile unor 
veterani de război, așa cum le-a înregistrat Cornel Jurju și 
le-a publicat în Anuarul Institutului de Istorie Orală. Aceștia 
au afirmat, la unison, că „Am plâns de bucurie aflând ordinul 
generalului „Soldaţi, treceţi Prutul”. În ziua aceea, toată lu- 
mea a îngenuncheat unde s-a aflat, în Moldova sau în Ardeal. 

La Sibiu, mărturisea altul, toată piața era plină de lume 
și, când s-au tras clopotele, oamenii s-au pus în genunchi și 
s-au rugat. În toată țara a fost o atmosferă de entuziasm și 
speranţe, cu toate că, se știa, războiul înseamnă moarte, dis- 
trugeri, suferințe. 

Diktatul de la Viena i-a înăsprit pe oameni, revoltați că 
Ardealul a fost cedat fără să fi tras măcar un cartuș. La fel 
s-a întâmplat, în iunie 1940, și cu Basarabia și cu Bucovina 
de Nord, iar în septembrie 1940, cu Cadrilaterul. 

De aceea, românii au plecat pe front cu un entuziasm de 
nedescris și, oarecum, nefiresc, iar acolo, în tranșee, nu-și 
doreau decât un singur lucru: să nu rămână mutilați. Orice, 
chiar și moartea, le era mai convenabilă decât mutilarea, au 
mărturisit veteranii de război intervievaţi de Cornel Jurju. 
Încolo au răbdat cu stoicism mizeria tranșeelor, foametea, 
istovirea până cădeau cu capul culcat pe trupul unui inamic 
mort, dar, în luptă, erau neînfricații care aminteau de Mă- 
rășești și Oituz, bătăliile Primului Război Mondial. 

Cu toate acestea, urmările celui de-Al Doilea Război 
Mondial au fost pentru România și poporul său catastrofale, 
din toate punctele de vedere. Concret, ele au însemnat o 

jumătate de secol de regim comunist, dur și criminal. (P775:// 


romanialibera.ro) 

„Ostași, vă ordon treceţi Prutul!”, emisese generalul — 
autoproclamat Mareșal — lon Antonescu faimosul său ordin 
de zi, care declanșase o extraordinară emulație patriotică, 
numai că, până la urmă, ostașii români ajunseseră să traver- 
seze multe alte râuri și fluvii — Nistrul, Niprul, Bugul, chiar 
şi Donul, care nu mai aveau nicio legătură cu teritoriile is- 
torice românești. 

La ora 04:45, la 22 iunie 1941, patru milioane de soldați 
germani, italieni, români, unguri, finlandezi, croați și din alte 
țări membre ale Axei au forțat frontierele și au intrat în Uni- 
unea Sovietică. Timp de o lună, ofensiva dusă pe trei direcții 
a fost imposibil de oprit, iar diviziile de tancuri (Panzer) au 
încercuit sute de mii de militari sovietici în pungi uriașe care 
au fost apoi închise și nimicite de infanteria care ataca cu 
viteză mai mică, în timp ce tancurile își continuau avansarea. 

Orașul Odessa reprezenta o bază de operații importantă 
pentru sovietici, aflată în apropierea frontierelor României — la 
150 km de Delta Dunării, 300 km de podul de la Cernavodă 
şi la 400 de km de București și zona petroliferă. La cererea 
expresă a generalului Antonescu, în bătălia de la Odessa au 
fost angajate în principal forțe române, reprezentând majo- 
ritatea unităților operative. 

La 27 iulie 1941, motivând desfășurarea operațiunilor 
militare la flancul sudic al frontului, Adolf Hitler a solicitat 
Conducătorului statului român, generalul Antonescu, con- 
tinuarea acţiunilor militare și dincolo de Nistru. Acesta a 
răspuns, la 31 iulie, declarând că „va merge până la capăt”, 
că „nu pune niciun fel de condiții și nu discută cu nimic această 

cooperare militară într-un nou teritoriu”, că are „deplină 
încredere în justiția pe care Führer-ul cancelar Adolf Hitler 
o va face poporului român”. Făcând acest lucru, Antonescu 
urmărea să obțină sprijinul Germaniei în vederea reîntregi- 
rii graniței de vest a țării. 

La 5 septembrie 1941, în ședința Consiliului de Miniștri, 
Conducătorul statului român preciza, în stilul său caracteris- 
tic: Și în lupta pe care o purtăm, puteam eu, când se băteau ger- 
manii cu ruşii, după ce am luat Basarabia, puteam să mă opresc? 
Sau să fi făcut cum spun unii: să fi așteptat că ne-ar fi dat-o la 
pace englezii. Puteam să stau cu braţele încrucișate când germanii 
se băteau cu ruşii şi să ni se dea Basarabia de către englezi? Și, 
dacă am pornit la luptă, fără Germania nu am fi luat Basarabia. 
Bravura soldatului român? Priceperea generalului Antonescu? 
Sunt mofturi. Putea să fie generalul Antonescu de un miliard de 
ori mai priceput și soldatul român de un miliard de ori mai brav, 
Basarabia și Bucovina nu le-am fi luat de la ruși. Și după ce 
le-am luat cu ajutorul armatei germane puteam să mă opresc la 
Nistru? Puteam eu să spun: eu mi-am luat partea mea, mă opresc 
aici. Ca doi țărani, care pun ce au împreună ca să-și are locul şi 
după ce unul şi-a arat să-i spună celuilalt: eu nu te mai ajut 
pentru că eu mi-am făcut treaba mea. Dar aceasta n-o fac nici 
doi țărani. Și cum mi se poate pretinde mie să fac eu aceasta pe 
Plan militar? Ar însemna să dezonorez armata şi poporul român 
pe veci. Ar fi fost o dezonoare pentru noi să mă fi dus până la 
Nistru și să le fi spus nemților apoi: La revedere]. 

Dacă, din punct de vedere politic și din alte considerente, 
trecerea Nistrului poate constitui un subiect de discuție, din 
punct de vedere militar nu există nicio urmă de îndoială 
privind necesitatea continuării acțiunilor de luptă, într-un 

moment în care armatele sovietice nu erau nici pe departe 
înfrânte și în care armata ungară continua lupta alături de 
Wehrmacht. De altfel, după 1989 nu a fost pusă niciodată 
sub semnul întrebării motivaţia trecerii Tisei de către armata 
română în 1944, trupele noastre ajungând să lupte până pe 
teritoriul Austriei, ceea ce demonstrează că, în situații ase- 
mănătoare, criteriile de evaluare sunt subiective. De aceea, 
decizia lui lon Antonescu de a continua participarea la răz- 
boi dincolo de Nistru a fost, după cum apreciază istoricii 
Florin Constantiniu și Ilie Schipor, po/ifică-nafională-drama- 
fică-costisitoare-inevitabilă. 

În acest context, după eliberarea părții de nord a Basara- 
biei, Armata a 3-a română, comandată de generalul Petre 
Dumitrescu, a primit misiunea de a forța Nistrul la nord de 
Moghilev, de a străpunge linia fortificată „Stalin” și de a con- 
tinua ofensiva spre Bug. Declanșată la 21 iulie, ofensiva la est 
de Nistru s-a încadrat în concepția generală a Înaltului Co- 
mandament german, Armata a 3-a atingând Bugul la 10 au- 
gust 1941. Acţiunile ulterioare au fost determinate de cererea 
pe care Hitler a adresat-o lui lon Antonescu, la 14 august, ca 
trupele române să continue ofensiva spre Nipru și în Crimeea. 
În urma răspunsului afirmativ dat de Conducătorul statului 
român, Armata a 3-a a reluat, la 20 august, înaintarea spre 
Nipru, pe care l-a trecut la 15 septembrie 1941, îndreptân- 
du-se, alături de Armata a 11-a germană, spre Crimeea. 

După eliberarea părților centrale și sudice ale Basarabiei, 
cea mai importantă operațiune desfășurată de România pe 
Frontul de Est a fost campania Armatei a 4-a pentru cuceri- 
rea Odessei, desfășurată între 8 august și 16 octombrie 1941. 
Din punct de vedere strict militar, necesitatea strategică a 

bătăliei pentru Odessa e dincolo de orice dubiu. Orașul re- 
prezenta principala bază inamică de operații terestre, navale 
și aeriene, situată la doar 150 km de Delta Dunării, la 300 
km de podul de la Cernavodă și la 400 km de București și 
de zona petroliferă, de unde forțele sovietice puteau inter- 
veni ușor pentru anihilarea victoriei românești și germane 
obținute cu puțin timp înainte. A ne fi multumit să încon- 
jurăm Odessa — aprecia generalul Radu R. Rosseti — ar fi 
însemnat să păstrăm mereu un spin în coasta noastră și să dăm 
Posibilitatea rușilor să adune, transportându-le pe mare, nume- 
roase forte, cu care să ne fi atacat în momentul ce l-ar fi socotit 
prielnic. La cererea generalului lon Antonescu, în bătălia de 
la Odessa au fost angajate în principal forțe române. Atitu- 
dinea sa — consemnează un istoric german — og/indea din nou 
optimismul pe care, în pofida pierderilor grele din primele două 
zile ale atacului, comandamentul român continua să-l păstreze 
în ceea ce priveşte o victorie asupra rușilor la Odessa. De abia în 
zilele următoare ale atacului, sărace în rezultate favorabile, spe- 
ranțele românilor au scăzut. 

Ofensiva a început la 8 august 1941, până la 11 august 
forțele române blocând și interzicând retragerea forțelor 
sovietice spre nord și est. Rezistența inamicului s-a dovedit 
extrem de îndârjită, inclusiv pe parcursul reluării ofensivei 
la 18 august. În contextul în care pătrunderea realizată de 
diviziile Armatei a 4-a era destul de redusă, din pricina puter- 
nicei rezistențe opuse de sovietici, generalul Ion Gheorghe, 
atașatul militar român la Berlin, constata deja „o anumită 
nervozitate”, ceea ce l-a determinat să se deplaseze, în prima 
parte a lunii august 1941, la Iași, unde se afla Cartierul 
General al lui Ion Antonescu (în trenul de comandament 

„Patria”) şi să-l informeze despre „nemulțumirea” constatată 
în rândurile cercurilor de conducere superioară a armatei 
germane. Conducătorul statului român nu s-a arătat deloc 
surprins, exprimându-și propria-i nemulțumire despre înfăti- 
sarea operaţiilor. 

- Deși se discuta intens cu Șeful Misiunii Militare Germane, 
generalul Arthur Hauffe, acordarea unui sprijin militar con- 


stând în trimiterea unor regimente de artilerie, Armata a 4-a 
a continuat, fără a aștepta sosirea forțelor germane, acțiunile 
ofensive la flancul sudic și cel de nord, în zilele de 23 și 24 
august, însă rezultatele au fost minime. Atacul a fost reluat 
la 28 august, dar rezultatele au nemulțumit din nou detașa- 
mentele de legătură germane. Mai mult, la 2 septembrie, 
trupele sovietice au contraatacat, pătrunzând în dispozitivul 
Diviziei a 8-a Infanterie. Cooperarea efectivă în luptă avea 
să se producă în scurt timp, începând cu 3 septembrie 1941, 
când Batalionul 70 pionieri german a acționat alături de 
trupele române. Concomitent, lon Antonescu a solicitat cu 
insistență intervenția aviației germane și trimiterea a cinci 
batalioane de pionieri. Conștient de importanța cuceririi 
Odessei, comandamentul german a trimis în zonă, în urma 
intervenţiei generalului Haufte din 4 septembrie, noi forțe 
germane, care au fost puse la dispoziția colonelului Cour- 
bière, subordonat, la rându-i, direct, Mareșalului (din 23 
august) Antonescu. 

După lupte grele și atacuri repetate, date cu noi forțe 
introduse în dispozitiv, s-a reușit, până la 6 septembrie, să 
se ajungă în fața poziției principale de rezistență. La 12 
septembrie, trupele române, sprijinite de artileria germană, 
au reiuat atacul, determinând retragerea forțelor inamice. 

Ofensiva a continuat la 17 septembrie, alături de trupele 
corpurilor 1 și 11 armată române participând și batalioanele 
1 și 2 din Regimentul 123 infanterie, batalionul 2 din Re- 
gimentul 121 infanterie, două companii din batalionul 71 
pionieri, Statul Major al Regimentului 601 pionieri cu Ba- 
talionul 70 pionieri germane. Insuficienta coordonare a 
acțiunilor de luptă și reacția puternică a inamicului au făcut 
ca atacul să nu reușească nici în zilele următoare. Mai mult, 
comandamentul sovietic a ordonat declanșarea, în noaptea 
de 21 spre 22 septembrie 1941, a unei ample acțiuni de 
debarcare maritimă și aeriană, în urma căreia trupele Cor- 
pului 5 armată au fost obligate să se retragă 10-13 km. Sub 
impresia puternică produsă de contraatacul sovietic, Ion 
Antonescu a amânat reluarea atacurilor asupra Odessei, spre 
nemulțumirea colonelului Courbière, care dorea să atace cu un 
grup de forțe în sectorul sudic al frontului, la vest de Odessa. 

Cu prilejul analizei situaţiei militare din 24 septembrie, 
generalul Arthur Hauffe, care fusese decorat chiar în acea zi 
cu ordinul „Mihai Viteazul”, clasa a II-a, și-a exprimat re- 
gretul că, în pofida tuturor pregătirilor făcute, nu se putea de- 
pune un ultim efort de luptă. Ion Antonescu a rămas însă 
neclintit în decizia sa, declarând că nu va relua atacul decât 
atunci când vor sosi puternice ajutoare germane. Atitudinea 
comandamentului român a dezamăgit comandamentele su- 
perioare germane, generalul Hauffe fiind chemat la 26 sep- 
tembrie 1941 la generalul Halder, la Cartierul General 
German din Prusia răsăriteană, unde, în mod cavaleresc, a 
luat apărarea comandamentului român și a lui lon Antonescu, 
în mod special. Pentru coordonarea asaltului final asupra 
Odessei, la 1 octombrie 1941, în trenul de comandament 

„Patria” a avut loc o întâlnire între mareșalul Ion Antonescu 
și generalul Arthur Hauffe, după care, la 5 octombrie, Hitler 


a trimis o scrisoare prin care își anunța hotărârea de a pune 


la dispoziția frontului de la Odessa mai multă artilerie grea, 
în funcție de situaţie, și o divizie de infanterie, după ce aceasta 
va.deveni disponibilă. În final, introducerea în luptă a unor 
forțe germane nu a mai fost necesară deoarece, la 16 octom- 
brie 1941, când Armata a 4-a a reluat ofensiva, sovieticii, care 
își retrăseseră forțele principale, au opus o slabă rezistență. 

Cucerirea Odessei, după două luni de lupte extrem de grele 
duse împotriva unui inamic bine înzestrat și hotărât să reziste 
cu orice preț într-un teren fortificat (circa 250 km de șanțuri 
anticar, tranșee și diferite poziții de luptă, întărite cu cazemate 
și cupole metalice, 45 km rețele de sârmă ghimpată, 40.000 
de mine antitanc și antiinfanterie etc.), care i-a favorizat pe 
apărători, a avut o importanță deosebită pentru desfășurarea 
operațiunilor militare la flancul sudic al frontului. Imobiliza- 
rea unor importante forțe terestre (peste 100.000 de militari), 
de aviație, precum și a majorității flotei de război și comerci- 
ale sovietice din Marea Neagră a creat mari posibilități de 
acțiune forțelor germane, care au înaintat în acest timp circa 
450 km spre est, până în apropierea Donului. 

Înfrângerea și evacuarea trupelor sovietice din zona 
Odessa au consolidat siguranța zonei petrolifere române și 
au eliminat posibilitățile de acțiune în spatele flancului drept 
al trupelor germane și române care acționau în zona Mării 
de Azov și în partea de nord a Crimeii. Succesul a fost 
obținut cu mari eforturi, prin angajarea în luptă a șase cor- 
puri de armată cu 18 divizii și patru brigăzi independente, 
24 divizioane de artilerie grea, șase batalioane și șase grupuri 

de recunoaștere de corp de armată, 650 de avioane, două 
vedete rapide și un submarin, care au executat incursiuni în 
Marea Neagră, în apropierea portului, precum și a șapte ba- 
terii de artilerie grea germane, două batalioane de asalt și o 
escadrilă de bombardament în picaj. 

Având o importanță incontestabilă în evoluţia viitoare a 
operațiunilor militare la flancul sudic al frontului ger- 
mano-sovietic, victoria românească de la Odessa a relevat și 
multe neajunsuri în conducerea trupelor, în executarea mi- 
siunilor de luptă și, în special, în dotarea unităților cu arma- 
ment și tehnică de luptă. Analizându-le, mareșalul Ion 
Antonescu făcea, la 14 decembrie 1941, un adevărat rechi- 
zitoriu la adresa celor care nu au asigurat în perioada inter- 
belică condițiile necesare pregătirii reale a armatei. Roadele 
greselilor comise timp de 20 de ani, aprecia el, nu puteau fi decât 
dezastruoase. Comandamentele nepregătite au dus la nepregăti- 
rea ofiterilor. Nepregătirea acestora a provocat pe aceea a soldaţilor 
şi subofiterilor. Totul se înlănțuie într-un organism. Totul 
pornește de la cap. Conducerea politică a statului, şi, în consecință, 
cea militară nu puteau duce decât la ce au dus: la dezastru. Acum 
însă se pune întrebarea: ce facem? Constatăm şi ne scobim în 
dinți? Trebuie luat totul de la cap şi lucrat serios. Mareșalul con- 
tinua: Iată ce aveam de spus pe marginea acestui rechizitoriu 
teribil, care nu poate lovi pe adevărații vinovaţi, oamenii politici 
și regele Carol — care acum stau ascunși, rod ce au furat, își freacă 
mâinile ca alții să eşueze pentru ca să arate că ei nu sunt vinovați, 
ci poporul. Realitatea este că poporul e victima. 

Atacul Odessei de către trupele române fără aport ger- 
man a reprezentat decizia exclusivă a generalului (ulterior 
mareșal) lon Antonescu. Motivele pentru care a insistat asupra 

acestui fapt țin de structura interioară a personalității sale. 
În primul rând, a fost un calcul politic evident. Dorind să 
dovedească loialitate și spirit de sacrificiu față de aliatul ger- 
man, Conducătorul statului român spera să obțină cât mai 
mult în perspectiva păcii. Nu ezitase să critice arbitrajul de 
la Viena și pierderea nordului Ardealului chiar și în discuțiile 
particulare cu Adolf Hitler. Considera că sacrificiile vor fi 
din plin răsplătite în cazul unei victorii germane, care, în 
1941, părea foarte probabilă. 

În al doilea rând, Antonescu dorea să spele „rușinea” aban- 
donării fără luptă a teritoriilor românești din vara anului 1940. 
Având un ascuţit spirit al onoarei, considera că doar în luptă, 
prin sacrificii, se poate șterge paza de dezonoare din cartea Nea- 
mului, de pe fruntea şi epoleții armatei. Şi astfel, neglijând con- 
cluziile campaniei din Basarabia și nordul Bucovinei, 
Antonescu a decis ocuparea Odessei cu ajutorul Armatei a 
4-a române și sub conducere operativă exclusiv românească. 

Odessa era, fără îndoială, un obiectiv foarte important, 
iar nevoia de a cuceri orașul era dictată din necesități stra- 
tegice evidente. Din punct de vedere militar, acțiunile arma- 
tei române s-au dovedit un fiasco. Concepția operativă s-a 
schimbat de trei ori pe parcursul operațiunii, în principal 
datorită necunoașterii inamicului, a forțelor și sistemului său 
de apărare. Curând, eșecurile atacurilor s-au repercutat la 
nivelul conducerii superioare, culminând cu înlocuirea coman- 
dantului Armatei a 4-a în plină campanie. Așa cum subli- 
niază generalul lon Gheorghe, atașatul militar român la 
Berlin, cucerirea Odessei a devenit o problemă de prestigiu a 
armatei române [şi implicit a mareșalului Antonescu]. De aceea, 
atacul era mereu reînnoit, fără a depăşi însă câştigarea unor 

pozitii infime. [...] Pierderile au devenit insuportabile. În mod 
corespunzător a crescut și nervozitatea trupelor româneşti, adop- 
tând forme critice. [...] Atacurile au fost reluate cu o îndârjire şi 
mai mare, fără alte rezultate decât noi pierderi şi mai grele încă. 
Comandantul Armatei a 4-a, generalul Ciupercă, a fost înlătu- 
rat din post şi înlocuit cu generalul Iacobici. [...] Opinia publică 
românească, care aflase de grelele pierderi, era foarte îngrijorată. 
Conducătorul de stat însuşi se găsea într-o mare iritare. 
Cucerirea Odessei — care s-a făcut prin retragerea trupe- 
lor sovietice, nu printr-o capitulare — s-a realizat cu prețul 
unor jertfe enorme. În rapoartele și evaluările ulterioare au 
ieșit la iveală toate disfuncționalitățile majore, la toate palie- 
rele, de la soldat la general. În fiecare adnotare, Antonescu 
revine obsesiv la formula greselile făcute timp de 20 de ani. Fără 
îndoială, haosul și dezorganizarea ce au caracterizat perioada 
interbelică din punct de vedere al organizării țării în vederea 
unui război au contribuit decisiv la incapacitatea trupelor 
române de a se adapta unui război modern. Pe de altă parte, 
campania din Basarabia ar fi trebuit să ridice semne de în- 
trebare asupra capacității de luptă a armatei. Interesele poli- 
tice și morale au influențat decizia Conducătorului statului 
de a ataca și cuceri Odessa cu trupele Armatei a 4-a române, 
care i-a aparținut, așa cum am precizat deja, în exclusivitate. 
Dorința „de a spăla rușinea” conținea însă și evidente 
ambiții personale. În fondul Președinria Consiliului de 
Miniștri-Cabinetul militar, aflat la Arhivele Naţionale, există 
un dosar voluminos conținând numeroase scrisori de feli- 
citare primite de Mareșal după cucerirea Odessei. Lista 
conține 190 de nume, de la înalte oficialități aliate (cance- 


larul german Adolf Hitler, Benito Mussolini, Göring, Keitel, 

Ribbentrop, von Manstein sau von Killinger) și române (ge- 


neralii Iosif Iacobici și Petre Dumitrescu) până la nume ca 
Î.P.S. Nicodim, Patriarhul României, Sextil Pușcariu, George 
Enescu, marele rabin Sabetay Dajen, șeful cultului spaniol 
și... Şcoala Normală nr. 7 fete București. 

. Adolf Hitler aprecia: Cucerirea Odessei încoronează o mân- 
dră faptă istorică lupta de eliberare a poporului românesc sub 
viteaza și înfăptuitoarea Dos. conducere, Mussolini afirma că 
știrea ocupării Odessei de către valoroasele trupe comandante de 
Dos. a stârnit o vie bucurie poporului italian. Alexandru Marcu, 
decanul Facultății de Litere din Universitatea București, 
omagia fapta unică pe care o înscrie în cartea tării mântuitoarea 
intuiție a Conducătorului şi eroismul oştirilor sale, va fi marea 
învățătură pe care ne vom strădui de-a pururi să le-o insuflăm 
studenților de azi, profesorilor de mâine. 

Cunoscutul om politic dr. Nicolae Lupu avea, la rândul 
său, numai cuvinte de laudă la adresa mareșalului: Pentru 
reînvierea gloriei străbune, pentru temeliile țării, ale viitorului 
strălucit ce pregătiți Patriei noastre scumpe, pentru mărirea de 
prestigiu a vechiului, nobilului şi marelui nostru neam, Vă rog 
să primiţi cu prilejul gloriosului fapt de arme de azi, felicitările 
şi omagiile mele. Nici marele rabin Sabetay Dajen, șeful cul- 
tului spaniol, nu rămânea dator în privința laudelor: În ziua 
când întreaga suflare a țării proslăveşte victoria domniei voas- 
tre şi eroismul armatei, înalt către Dumnezeul nostru, al tutu- 
rora, cele mai calde rugi pentru fericirea personală a excelentei 
voastre, care se identifică cu fericirea țării. 

George Enescu răspundea unei telegrame a Conducăto- 
rului statului: Adânc mișcat de prea frumoasa telegramă a E.xce- 
lenței voastre cu prilejul manifestaţiei compozitorilor români de 

aseară, vin la rându-mi să aduc prinosul nefărmuritei şi admi- 
rativei mele recunoștințe aceluia prin care iubita noastră tară 
şi-a recucerit mândria. Nicodim, Patriarhul Bisericii Orto- 
doxe Române, considera: Cu luarea Odessei, Dumnezeu încu- 
nunează cu slăvită victorie unul dintre cele mai mari războaie 
purtate de români în cursul istoriei. Să trăiască Armata Ro- 
mână. Să trăiască strălucitorul ei Maresal Ion Antonescu. Să 
trăiască Majestatea Sa Regele. Să trăiască România. 

Între greșelile făcute zimp de 20 de ani și alte cauze ale 
victoriei cu gust amar de la Odessa, putem vorbi de unul 
dintre cele mai răspândite păcate omenești: orgoliu. 

La cinci zile după intrarea trupelor române în Odessa, în 
după-amiaza zilei de 22 octombrie, la orele 17.35, imobilul 
care adăpostea Comandamentul Militar Odessa și statul 
major al Diviziei a 10-a infanterie a fost aruncat în aer de 
elemente rămase necunoscute. Atentatul a provocat pierde- 
rea a 135 de militari (79 uciși, 43 răniți și 13 dispăruți), din- 
tre care 128 români și 7 germani, inclusiv a generalului Ion 
Glogojanu, comandantul Diviziei 10 infanterie și al Coman- 
damentului Militar Odessa. Sub impactul emoțional al aces- 
tei tragedii, autoritățile române — în speță generalul Iosif 
Iacobici, comandantul Armatei a 4-a române — au ordonat 
represalii asupra populaţiei civile, îndeosebi a „evreilor co- 
muniști”, măsuri aprobate de Mareșalul Antonescu. 

În seara zilei de 22 octombrie 1941, generalul Nicolae 
Macici — aflat la Tiraspol, la Comandamentul Corpului 2 
Armată — a primit ordin de la generalul Iacobici să se pre- 
zinte, chiar în cursul nopții, la Baden, la postul de comandă 
al Armatei a 4-a. Puțin după miezul nopții, în primele mi- 
nute ale zilei de 23 octombrie 1941, generalul Iacobici i-a 

ordonat lui Macici să se deplaseze la Odessa, cu misiunea 
de a instala la comanda Diviziei a 10-a infanterie pe gene- 
ralul Nicolae Ghineraru, de a investiga cauzele producerii 
atentatului și de a organiza activitatea militară în oraș. Înso- 
tit de locotenent-colonelul Dumitru Panaitescu, Nicolae 
Macici s-a deplasat la Odessa, părăsind orașul în zorii zilei 
de 26 octombrie. 

A doua zi, el a redactat un raport către generalul Iacobici, 
în care recunoaște că nu se cunosc mijloacele tehnice (explozie 
prin întârziere sau comandă), prin care a fost pus la cale aten- 
fatul, cu atât mai puţin autorii lui, avansând ipoteza că ex- 
Plozibilul s-ar fi găsit introdus în casa de fier (bani) şi în peretele 
din spate, în afară de alte puncte minate cu explozibile Puternice 
şi în mare cantitate. Generalul Macici îl considera pe răposa- 
tul general Glogojanu direct responsabil pentru tragedie, în 
condiţiile în care fusese avertizat că localul în care își insta- 
lase comandamentul era nesigur, inclusiv de către generalul 
Constantin Irestioreanu, comandantul secund al Diviziei a 
10-a infanterie (care a supraviețuit). Unele mărturii suge- 
rează că inclusiv localnici au înștiințat noile autorități de 
faptul că localul fusese sediul NKVD (Comisariatul Popo- 
rului pentru Afacerile Interne) și era foarte probabil să fie 
minat. Tuturor celor care își arătau teama, generalul Glogo- 
janu le răspundea că operațiunea de deminare a fost făcută de 
specialişti germani, pe alții acuzându-i de lașitate. De altfel, 
generalul Macici precizează că în ziua de 20 octombrie, când 
fusesem pentru a doua oară la Odessa, am găsit pe toți ofiterii de 
la ambele comandamente ieşiţi în stradă, din cauză că se primise 
cu câteva momente înainte o informare cum că în curând localul 
va sări în aer. Şi tot el concluzionează: Alt vinovat nu poate 

fi găsit, decât fatalitatea, care l-a tras de mânecă pe genera- 
lul Glogojanu, încăpățânându-l să se permanentizeze în lo- 
calul periculos. 

Despre represaliile ordonate, generalul Nicolae Macici 
nu face nicio apreciere, iar ceea ce s-a întâmplat ulterior 
continuă să fie un subiect extrem de polemizat. Mareșalul 
Antonescu declara la 26 aprilie 1946: Cererea de represalii 
venea după avertismente succesive date populaţiei din Odessa și 
rugăminţilor care i se făcea de a nu se asocia cu partizanii şi de 
a-i denunța. Eram şi într-o stare de spirit specială pentru că 
vizitasem în dimineaţa zilei un spital în care am găsit, printre 
alții, un ofiter şi trei sau patru soldaţi din echipa lui, amputaţi 
total de picioare şi braţe, și orbi. Ofițerul mi-a povestit că toți 
căzuseră victime unei mașini infernale pe care ruşii, la părăsirea 
unui sat, o lăsaseră atașată de clanța uşii şcoalei. [...] Cazuri 
similare, tot atât de brutale şi total neîngăduite de legile războ- 
iului au fost numeroase.[...] Numai cine a trăit în vâltoarea 

focului și sub amenințarea permanentă a morţii, numai acela 
poate să își dea seama de această stare de spirit manifestată de 
toate armatele, în toate timpurile. [...] Toate aceste elemente 
m-au determinat să dau aprobarea cerută [...]. Subliniez însă 
că am dat aprobare pentru represalii, nu pentru masacre. Gene- 
ralul Nicolae Macici declara la 5 aprilie 1945 că am văzut 
câțiva spânzurați și cadavre pe străzile Odessei, adăugând: Mi- 
siunea mea nu avea nicio legătură cu represaliile militare, căci 
represaliile militare se ordonaseră de conducerea superioară a 
{ării și s-au executat fără participarea mea într-un fel sau altul. 

Dacă documentele și mărturiile principalilor actori sunt 

clare în privința ordinului de represalii, în ceea ce privește am- 

ploarea execuțiilor există încă numeroase semne de întrebare, 

cifrele variind de la câteva sute, la 40.000. O altă problemă 
o reprezintă naționalitatea celor executați, în condițiile în 
care documentele vorbesc atât de evrei, cât și de ruși, ucrai- 
neni, polonezi sau chiar români. Fără a arunca în derizoriu 
moartea violentă a unor oameni a căror vinovăție nu fusese 
dovedită, este necesar ca orice analiză să fie, pe cât posibil, 
debarasată de orice formă de propagandă. De asemenea, nu 
trebuie să pierdem din vedere faptul că, în contextul legisla- 
tiv al vremii, atentatele și sabotajele provocate de civili (sau 
de membri ai forțelor regulate acționând în haine civile) nu 
puteau beneficia de prevederile Convenţiei de la Geneva din 
1864 (revizuită în 1929) privind tratamentul prizonierilor 
de război. lar pentru civilii care duceau acțiuni militare pe- 
deapsa era moartea, pentru toți beligeranții, fără excepție. 

Analiza cazului Odessa va trebui, în consecință, consideră 
Historia.ro, să țină cont, pe de-o parte, de faptul că ordinul 
de represalii a existat și a fost executat, într-o anumită mă- 
sură, iar pe de alta, de complexitatea și implicațiile profunde 
ale participării armatei române în campania militară de pe 
Frontul de Est. Și cel mai important lucru pe care opinia 
publică românească trebuie să-l rețină este că istoricul nu tre- 
buie considerat un soi de procuror chemat să pună etichete 
și să dea verdicte, iar a explica nu înseamnă niciodată a jus- 
tifica. (www. bistoria.ro) 

Masacrul de la Odessa a fost declanșat în seara zilei de 
22 octombrie 1941, cu titlul de „pedepsire” (represalii asupra 
populației civile) în urma aruncării în aer a Comandamentul 
militar român din Odessa de căre partizani sau militari so- 
vietici din armata regulată, explozie în care au fost omorâți 
16 ofițeri români, inclusiv comandantul militar al orașului, 

generalul Ion Glogojanu, 46 soldați și subofițeri, mai mulți 
civili și 4 ofițeri germani de marină. Militarii români nu au 
reușit să-i prindă pe autorii atentatului — partizani sovietici, 
presupuși de origine evreiască — și s-au răzbunat pe populația 
civilă locală. 

În urma raportului primit, mareșalul Antonescu i-a or- 
donat generalului Iosif Iacobici, șeful Marelui Stat Major și 
comandant al Armatei a 4-a române, să ia măsuri drastice 
de pedepsire. În aceeași noapte, Iacobici a telegrafiat cabine- 
tului militar al lui Antonescu că a pornit acțiunea ordonată: 
„Ca represalii și pentru a da un exemplu populației, s-au luat 
măsuri pentru a spânzura în piețele publice un număr de 
evrei şi comuniști suspecți”. În ziua următoare, la 23 octom- 
brie 1941, militari români au ucis alți 19.000 evrei civili, 
femei, bătrâni și copii, familii întregi din orașul Odessa, îm- 
pușcați, spânzurați, explodați, sau arşi de vii. Alți aproxima- 
tiv 45.000 de evrei au fost trimiși de la Odessa în lagărul de 
concentrare Bogdanovka, unde au fost asasinați aproximativ 
două luni mai târziu. 

Marea ofensivă a armatei române, cu sprijin și indicații 
tactice germane, pentru cucerirea Odesei, a fost declanșată 
la 3 august 1941, când al 4-lea Corp de armată, comandat 
de generalul Nicolae Ciupercă, a trecut Nistrul, flancat de al 
5-lea Corp, format din Divizia a 15-a de Infanterie, Brigada 
1-a de cavalerie și Divizia 1-a blindată, care l-a traversat 
între Tighina și Dubăsari, conform planurilor de luptă ela- 
borate de mareșalul Antonescu personal — ordinul operativ 
nr. 31 al Marelui Stat Major emis la 8 august 1941, care 
cerea Armatei a 4-a să cucerească Odessa „din mers”. Rea- 
litatea de pe front nu a corespuns cu planurile optimiste, 

ofensiva a fost oprită, orașul dovedindu-se mai greu de cu- 
cerit decât se presupusese. 

În ziua de 3 septembrie, generalul Ciupercă (din grupul 
de generali care considerau că armata română nu ar fi trebuit 
să treacă Nistrul și să invadeze teritorii aflate în afara graniței 
internaționale a României) trimitea un memoriu lui Anto- 
nescu în care raporta despre condițiile precare ale diviziilor 
din prima linie, extenuate după o lună de ofensivă perma- 
nentă, despre moralul scăzut al soldaților din cauza luptelor 
pe pământ străin și despre planurile de atac inadecvate con- 
dițiilor de pe teren. Ciupercă mai raporta că aproape toate 
diviziile din primul eșalon se găsesc la limita posibilităților 
lor ofensive și propunea un plan de luptă alternativ. Anto- 
nescu și șeful marelui stat major, generalul Alexandru 
Ioanițiu, au respins memoriul. În cele două asalturi asupra 
Odesei făcute conform planurilor lui Antonescu, Armata a 
4-a a suferit pierderi mari, de 58.855 de militari, din care 
11.046 morți, 42.331 răniți și 5.478 dispăruți. 

Pe 9 septembrie, generalul Ciupercă (împreună cu șeful 
statului său major, generalul de brigadă Nicolae Pălăngeanu) 
a fost înlocuit cu generalul Iacobici, ministrul de război din 
acel moment, care a primit directive clare să execute fără dis- 
cuții ordinele primite. După Antonescu, motivul acestei situ- 
ații deplorabile a fost „lipsa spiritului ofensiv și încrederea 
în capacitatea de luptă a armatei române”. Succesele lui Iaco- 
bici au fost și ele minime, mai ales după ce artileria a încetat 
lupta din lipsă de muniții; așa că, pe 22 septembrie 1941, 
după moartea într-un accident a generalului Ioanițiu, el a fost 
rechemat la București și numit șef al Marelui Stat Major al 
armatei. Ulterior, față cu împotmolirea ofensivei române, 

planul respins al generalului Ciupercă a fost adoptat și a dus 
la cucerirea Odessei. 

La 16 octombrie 1941, ora 10.30, patrule avansate ale 
Diviziei a 7-a de infanterie au intrat în Odessa, iar la ora 
16.00 detașamentul Eftimiu a ocupat portul, marcând cu- 
cerirea orașului. Simultan, au intrat în oraș și trupe germane. 

Românii au vrut să-i schimbe numele orașului în „Anto- 
nescu”, iar guvernul sovietic a acordat Odessei titlul de „Oraș 
erou” decernat doar altor trei orașe: Leningrad, Moscova și 
Stalingrad. 

Armata a 4-a, în efectivele căreia au luptat, între 8 august 
și 16 octombrie, 340.223 de combatanți, a suferit o pierdere 
de 92.545 de soldați (17.729 morți, 63.345 răniți și 11.471 
dați dispăruți). Sovieticii au raportat 41.268 de pierderi: 
16.578 morți și dispăruți și 24.690 răniți. Ei au mai evacuat 
din oraș circa 350.000 soldați și civili. 

După cucerirea Odessei, Antonescu a ordonat retragerea 
Armatei a 4-a pentru refacere (în realitate, această armată 
decimată nu a mai fost refăcută și, în scurt timp după par- 
ticiparea la „Parada Victoriei” de la București, contigentele 
au fost lăsate la vatră), lăsând în loc unități secundare. Gar- 
nizoana orașului a fost preluată de Corpul 2 de armată, sub 
comanda generalului Nicolae Macici. 

În urma rezultatelor dezastruoase ale ofensivei Armatei 
a 4-a și a pierderilor suferite, Antonescu a ordonat o anchetă. 
Documentul, elaborat de Secţia a 3-a operații din cadrul Ma- 
relui Stat Major român, intitulat „Rezultatul anchetei refe- 
ritor la cauzele pentru care Armata română n-a putut să aibă 
o victorie rapidă și strălucită la Odessa”, a enumerat drept prin- 
cipale cauze ale eșecului deficiențe în privința organizării, 

dotării, instrucției și moralului unităților din Armata a 4-a. 
Ancheta a confirmat evaluările germane cu privire la 
potenţialul combativ scăzut al unităților românești. În pofida 
acestor constatări, pentru a se disculpa, conducătorul statului 
a atribuit pierderile masive suferite de armatele române ele- 
mentului evreiesc, aruncând vina asupra „comisarilor 
iudeo-bolșevici din Armata Roșie” (vezi directiva adresată de 
Antonescu la 5 septembrie 1941 de pe frontul din fața Odessei 
vicepreședintelui Consiliului de Miniștri, Mihai Antonescu). 

Încă de la debutul conflictului sovieto-german, propa- 
ganda română a indicat — alături de regimul sovietic — 
populația evreiască din Basarabia și Bucovina de nord ca 
element principal de susținere și răspândire a comunismului, 
aceasta fiind considerată responsabilă și de suferințele îndu- 
rate de populația românească în timpul ocupației sovietice. 
În consecință, factorii decizionali români au prezentat în fața 
opiniei publice din România și a populației din Basarabia și 
Bucovina de nord participarea României la ostilități, nu nu- 
mai ca o campanie destinată a elibera cele două provincii de 
sub dominația bolșevică și a reîntregi frontierele amputate 
în anul 1940, ci și ca o bătălie purtată împotriva comunismu- 
lui și evreilor. Afișele propagandistice ale armatelor a 3-a și 
a 4-a române conțineau lozinci de tipul: 

e „Armatele română și germană luptă contra comunis- 
mului și jidanilor și nu contra soldatului și poporului rus”; 

e „Războiul a fost provocat de jidanii lumii întregi. Luptați 
contra provocatorilor de războaie!”; 

e „Armatele română și germană nu vin pentru a se răs- 
buna pe populație. Ele luptă pentru distrugerea comunis- 
mului și cahalului jidovesc”; 

e „Domnia jidanilor și a străinilor s-a sfârșit. Soarele 
dreptății românești din nou a răsărit”; 

° „Cine luptă pentru comunism, luptă pentru subjugarea 
tuturor popoarelor de către comuniști și jidani”; 

e „Comuniștii și jidanii v-au luat pământurile, casele, vi- 
tele și recoltele voastre. Armatele română și germană vin să 
vă dea înapoi avuturile voastre”; 

° „Jidanii, comuniștii și trădătorii neamului n-au ce căuta 
în Basarabia și Bucovina de nord! Să plece până nu-i prea 
târziu!” 

Autoritățile civile și militare române nu s-au limitat doar 
la multiplicarea și răspândirea acestor afișe propagandistice, 
ci au elaborat și planuri care vizau augmentarea sentimen- 
telor antisemite în cadrul populației românești din cele două 
provincii. De exemplu, Centrul Informativ „B”, atașat Arma- 
tei a 4-a române și aflat sub conducerea locotenent-colone- 
lului Alexandru Ionescu (Alion), a elaborat la 11 iulie 1941 
un document intitulat „Plan pentru înlăturarea elementului 
iudaic de pe teritoriul basarabean aflat încă sub stăpânirea 
sovietică”, ce prevedea organizarea unor echipe care urmau 
să devanseze trupele române și a căror misiune consta în „a 
crea o atmosferă defavorabilă elementelor iudaice, în așa fel 
încât populația singură să caute a le înlătura prin mijloacele 
ce vor găsi mai indicate și adaptabile împrejurărilor”. 

Cercetașii sovetici au reușit în termeni oportuni să obțină 
informaţia referitoare la planul dislocării trupelor româno- 
germane în Odessa și în baza acesteia au pregătit ambuscade 
minate. O atenție deosebită a fost acordată minării în taină 
a clădirii unde se disloca conducerea NKVD (Comisariatul 
Poporului pentru Afaceri Interne). Clădirea NKVD a fost 

minată în timpul redislocării pe cale maritimă a militarilor 
sovetici și a civililor din Odessa în Crimeea (circa 100.000 
de persoane), înainte de cucerirea orașului Odessa de către 
români. În clădire, a fost plasat un dispozitiv explozibil cu 
interceptare radio. Astfel, în seara zilei de 22 octombrie 
1941, la orele 17.35, în baza unei informaţii din Odessa, 
printr-o stație radio din Crimeea a fost activat explozibilul. 
Drept urmare, a fost aruncată în aer clădirea comandamen- 
tului trupelor române din Odessa, omorând 16 ofițeri ro- 
mâni, inclusiv pe comandantul militar al orașului, generalul 
Ion Glogojanu, 46 soldați și subofițeri, mai mulți civili și 4 
ofițeri germani de marină, din detașamentele militare ger- 
mane care au însoțit trupele române. Militarii români nu au 
reușit să localizeze ascunzișurile partizanilor și s-au răzbunat 
pe populația civilă locală. Masacrul a fost declanșat în seara 
zilei de 22 octombrie 1941, ca reacție spontană de răzbunare 
la aruncarea în aer a comandamentului trupelor române din 
Odessa. Au fost uciși, la întâmplare, 5.000 de locuitori, în 
majoritate evrei. 

Generalul Iacobici i-a raportat lui Antonescu despre de- 
tonarea Comandamentului și pierderile avute, iar acesta i-a 
ordonat să ia măsuri drastice de pedepsire. În aceeași noapte, 
Iacobici a telegrafiat cabinetului militar al lui Antonescu că 
a pornit acțiunea ordonată: „Ca represalii și pentru a da un 
exemplu populației, s-au luat măsuri pentru a spânzura în 
pieţele publice un număr de evrei și comuniști suspecți”. În 
ziua de 23, ca urmare a directivelor lui Antonescu, Iacobici 
a ordonat continuarea masacrului. Peste 19.000 evrei au fost 
înghesuiți în 9 magazii de explozibile aflate în port și împușcați 

la grămadă, după care magaziile au fost incendiate. Parte 
dintre victime au fost arse de vii. 

În zilele de 22-24 octombrie 1941, militarii români au 
ucis între 25.000-34.000 de evrei din orașul Odessa, împuș- 
cai, spânzurați, explodați, sau arși de vii. 

Atât Antonescu, cât și Iacobici foloseau sintagma „repre- 
salii” („...Ca represalii și pentru a da un exemplu popu- 
laţiei...”) ca o diversiune pentru a oculta neglijența generalului 
Glogojanu și ca o motivare a masacrului premeditat al evre- 
ilor din Odessa și Transnistria, care aveau să devină ceea ce 
Alexander Dallin a denumit „groapa etnică a României” 
(vezi și documentul elaborat la 11 iulie 1941 de către loco- 
tenent-colonelul Alexandru lonescu-Alion, intitulat „Plan 
pentru înlăturarea elementului iudaic de pe teritoriul basa- 
rabean aflat încă sub stăpânirea sovietică”). (...) 

Cristian Bândea susține că atentatul partizanilor putea fi 
prevenit: „O rusoaică l-a prevenit din timp pe primarul de 
atunci al orașului Odessa, Gherman Pântea, că clădirea co- 
mandamentului trupelor române fusese minată. Pântea a 
informat conducerea armatei române, dar generalul Ion Glo- 
gojanu, comandantul militar al orașului, a refuzat să ia în 
seamă avertismentul. În consecință, clădirea a sărit în aer și 
au murit toți ofițerii români aflați acolo. Ulterior, când a mers 
la mormântul generalului Glogojanu, mareșalul Ion Anto- 
nescu a rostit următoarele cuvinte: „Ai luptat pentru Odessa 
ca un erou și ai murit în Odessa ca un prost”. 

La 19 august 1941, Ion Antonescu l-a numit pe profe- 
sorul Gheorghe Alexianu în funcția de guvernator al Trans- 
nistriei și membru ex officio al consiliului de miniștri. 

La 24 octombrie 1941, colonelul Davidescu, șeful cabi- 
netului militar al mareșalului Antonescu, a telegrafiat gene- 
ralului Macici: 

„elegramă cifrată nr. 563 Pentru generalul Macici. 

Drept represalii, dl. Mareșal Antonescu ordonă: 

1) Executarea tuturor Evreilor din Basarabia refugiați la 
Odessa. 

2) Toți indivizii care intră în prevederile ordinului 3161 
(302 858) din 23 Octomvrie 1941 care nu au fost încă executaţi, 
precum și alții ce li se pot adăuga vor fi puşi întro clădire minată 
anterior și care va fi detonată. Se va efectua această acțiune în 
ziua înbumării victimelor noastre. 

3) Acest ordin va fi distrus după ce va fi fost citit.” 

Acest ordin a fost executat la 24 octombrie 1941. Apro- 
ximativ 22.000 de evrei (după alte surse, 40.000 evrei) au 
fost escortați de militari români aparținând batalionului nr. 
10 mitraliori din divizia a 10-a infanterie, conduși de loco- 
tenent-colonelul Nicolae Deleanu (care a ucis personal circa 
50 de evrei) și locotenent-colonelul de jandarmi și pretorul 
orașului, Mihail Niculescu (poreclit „Coca-călăul”), la Dal- 
nic, în apropierea Odessei, unde evreii au fost înghesuiți în 
4 magazii. Aceste magazii au fost mai întâi mitraliate, iar 
ulterior incendiate pe rând cu excepția ultimei magazii care 
a fost minată și aruncată în aer la aceeași oră la care explo- 
dase clădirea comandamentului militar, adică ora 17.45. La 
acest masacru au participat și câțiva soldați germani. 

Un martor ocular al asasinatului a relatat: „Au fost masați 
până la refuz în patru magazii care au fost apoi nimicite pe 
rând, cu foc de mitraliere, pușcă, stropite cu benzină și in- 
cendiate, cu excepția ultimei magazii care a fost dinamitată. 


55 


Vacarmul și scenele înfiorătoare ce au avut loc depășesc pu- 
terea de evocare: femei cu părul în flăcări, oameni răniți și 
aprinși de vii ieșeau prin acoperișul sau spărturile magaziilor 
incendiate, căutând înnebuniţi o scăpare. De jur împrejur 
însă îi țintea arma ostașilor care aveau ordinul de a nu scăpa 
niciun civil. Grozăvia sinistrului era așa de puternică încât 
tulburase adânc pe toți cei de față, soldați și comandanți. Într-o 
stare sufletească în care rațiunea era gonită și înăbușită de 
instinct, oamenii confirmau misiunile primite, le executau 
febril sau se ascundeau, retrăgându-se deoparte, după cum, 
probabil, era firea fiecăruia. Astfel unii soldați trăgeau în- 
cruntați, calm, alții se închinau și trăgeau, iar arma le tremura 
în mână, alții trăgeau aiurea, alții chiar evitau să tragă. (...) 
Cei dinăuntrul magaziilor, îngroziți de chinurile morţii, 
încercau să evadeze sau se ridicau pe geamuri în mijlocul 
flăcărilor, implorând să fie împușcați. Cei mai mulți dintre 
ofițerii ce erau la fața locului erau impresionați la lacrimi de 
ceea ce erau nevoiți să facă și unii dintre ei abandonau pozi- 
ţia, eschivându-se sau chiar ascunzându-se printre alți sol- 
dați fără misiune”. 

A doua zi, la 25 octombrie, generalul Macici a raportat 
execuția altor 13.000 de evrei și comuniști, 400 dintre ei 
fiind spânzurați pe străzi sau în piețele Odesei. 

În calitate de reprezentant al guvernului, Alexianu a or- 
donat și a supravegheat masacrul din noiembrie 1941. După 
J. Rotaru și colaboratorii, în primele trei luni de la intrarea în 
război, trupele române au masacrat 19.000 de evrei, iar 20.000 
au fost uciși după cucerirea Odesei. 

Comandamentul armatei germane și-a oferit serviciile, 
propunând trimiterea la fața locului a unui batalion SS, ca 

să ajute la dezactivarea minelor și curățarea Odessei de evrei 
și bolșevici. Autoritățile române au decis, totuși, să acționeze 
singure. Evreii localnici au fost scoși din case și executați, 
fără să fie judecați, prin spânzurare de balcoanele și felinarele 
de pe străzile principale. „După explozie, lungi șiruri de evrei 
au fost spânzurați pe stâlpii de electricitate ai troleibuzelor. 
Circa 10.000 evrei arestați au fost băgați în pușcărie și exe- 
cutați imediat.” 

La 23 octombrie 1941, generalul Iacobici a trimis Cabi- 
netului Militar un raport asupra situației, care detalia acțiu- 
nile represive efectuate: „acțiunea de represiune s'a executat 
în interiorul orașului, prin împușcare și spânzurare, și afișarea 
de placarde pentru avertizarea celor ce vor mai îndrăzni și 
încerca astfel de terorism”. 

Alexianu a organizat ghetouri și lagăre de internare a 
evreilor în Transnistria (Bogdanovca, Vapniarka, Berezovca 
etc.) și a ordonat efectuarea de munci obligatorii, prin Ordo- 
nanța nr. 26/1941 privind instituirea muncii obligatorii pen- 
tru toți locuitorii Odessei între 16-60 de ani, sub sancţiunea 
internării lor în lagăr. Prin Ordonanţa nr. 35 din 2 ianuarie 
1942, a dispus deportarea tuturor evreilor din Odessa în regi- 
unea Berezovca, unde au fost asasinați. Cea mai mare parte 
a evreilor care au supraviețuit în Odessa a fost internată în 
satul Slobodca, desemnat de Armata a 4-a drept ghetou. 

„Condiţiile de trai din ghetou erau extrem de grele: Era 
lipsă de case. Lumea se înghesuia pe străzi. Bolnavii gemeau 
și se prăbușeau în zăpadă. Românii îi călcau pe cei căzuți sub 
copitele cailor. Plângeau copiii care înghețau. Se auzeau stri- 
găte de groază și se cerea îndurare. Spre seara acestei prime 

zile, trupuri de oameni degerați zăceau pe străzi. (...) Peste 
tot erau jandarmi și polițiști români.” 

Alexianu a vizitat ghettoul între 3 și 5 noiembrie 1941. 
Îngrijorat de posibilitatea izbucnirii unor epidemii, care pu- 
teau afecta întreaga populație, a adresat, la 11 decembrie 
1941, un raport Mareșalului Antonescu cu privire la situația 
din Transnistria și Odessa, în care propunea rezolvarea ra- 
dicală a problemei evreiești prin deportarea totală a evreilor 
din Transnistria și Odessa. 

Conform tezei istoricului Ottmar Trașcă de la Institutul 
de Istorie „George Barițiu” din Cluj-Napoca: „Analiza po- 
liticii de ocupație implementată de autoritățile române în 
Transnistria în perioada 1941-1944 s-a bucurat de un inte- 
res deosebit din partea istoricilor români și străini. Acest 
interes s-a materializat de-a lungul timpului prin publicarea 
unui mare număr de lucrări, studii și volume de documente, 
ce au tratat cu precădere instaurarea și funcționarea admi- 
nistrației românești în teritoriul situat între Nistru și Bug, 
respectiv regimul de exterminare a populației evreiești apli- 
cat de autoritățile civile și militare antonesciene ... politica 
promovată de autoritățile militare române față de populația 
evreiască a orașului Odessa în primele luni ale ocupației 
românești, respectiv perioada dintre lunile octombrie 1941 
și februarie 1942 ... acest interval de timp ... a coincis cu 
ghetoizarea și exterminarea unui mare număr de evrei de 
către Armata română, apoi cu deportarea ulterioară a supra- 
viețuitorilor în lagărele din Transnistria”. 

În cadrul unităților militare române care au executat 
aceste ordine, sursele nu menționează cazuri de neobediență. 

Potrivit istoricului Raul Hilberg, executarea ordinelor lui 


Antonescu a provocat intervenții germane: „Au fost situații 
în care germanii au intervenit pentru a restrânge și încetini 
avântul măsurilor româneşti. În acele timpuri, românii se miş- 
cau prea rapid pentru birocrația germană”. 

La procesul criminalilor de război de la Tribunalul Popo- 
rului din București (1946), unul dintre capetele de acuzare 
împotriva lui Ion Antonescu, Gheorghe Alexianu și Nicolae 
Macici a fost „ordonarea represaliilor împotriva populației 
civile de la Odessa din toamna anului 1941”. Pentru aceste 
crime au fost condamnați la pedeapsa cu moartea. Primii doi 
au fost executați prin împușcare la 1 iulie 1946 în închisoa- 
rea Jilava, iar lui Nicolae Macici Regele Mihai I i-a comutat 
pedeapsa în închisoare pe viață. 

La recursul înaintat de fiul lui Gheorghe Alexianu, Curtea 
de Apel București la 5 decembrie 2006 a reconfirmat sen- 
tința de condamnare la moarte a criminalilor de război da- 
tată 17 mai 1946 cu anumite amendamente. 

La recursul cerut de procurorul general, procesul a fost 
rejudecat la 6 mai 2008, când judecătorii Înaltei Curți de 
Casaţie și Justiţie au respins definitiv cererea de revizuire a 
sentinței din 1946. (https://ro. wikipedia.org) 


De ce nu ne-am retras trupele 
de la Stalingrad? 


Bătălia de la Stalingrad a durat din 23 august 1942 până 
în 2 februarie 1943, s-a purtat, în principal, între două forțe 
copleșitoare — armata germană și cea sovietică —, dar a fost 
decisă în 72 de ore, între 19 și 21 noiembrie, când contrao- 
fensiva germană a lovit în punctul slab al frontului advers: 
flancurile armatei germane păzite de români. 250.000 de sol- 
dați români au participat, în acea toamnă, alături de nemți, 
italieni, unguri, croați și slovaci, la acea bătălie. După ce 
nemții au străpuns apărarea sovietică din Ucraina și, printr-o 
ofensivă rapidă, au ajuns în Caucaz, niște decizii eronate ale 
lui Hitler au făcut ca atacul să se împotmolească, la sfârșitul 
lui august, la Stalingrad. 

Pentru că germanii își epuizaseră rezervele, aceștia au 
apelat, în 1942, la trupele aliate pentru a ține linia frontului. 
Pe câmpul de luptă se aflau, în toamna lui 1942, Armatele a 
3-a și a 4-a din România, Armata a 2-a ungară și Armata a 
8-a italiană. „Generalii știau foarte bine că acestea nu pot face 

nici cât un corp de armată german, ca să nu mai vorbim de 
o armată, mai ales din cauza mijloacelor antitanc insufici- 
ente”, notează istoricul britanic Antony Beevor în memora- 
bila carte Sza/ingrad. Opiniile despre camarazi nu erau deloc 
măgulitoare: „Generalii germani împărtășeau părerea feld- 
mareșalului Von Rundstedt cu privire la această «armată a 
Societăţii Naţiunilor» care cuprindea români ai căror ofițeri 
și subofițeri erau, după părerea lui, «dincolo de orice descri- 
ere», italieni (îngrozitori oameni») și unguri («nu doreau 
decât să plece repede acasă»)”. 

Existau și câteva unități aliate care erau prețuite de ger- 
mani. Alături de slovaci („excelenți, foarte modești”), divi- 
ziile române de vânători de munte câștigaseră aprecierea 
tuturor. Cu aceste excepții, însă, nemții se lămuriseră: aliații 
lor erau „prost echipați și înarmați, neinstruiți și total 
nepregătiți pentru un război pe Frontul de Răsărit”. 

Celebrele semnale de alarmă trase de români în privința 
iminentei contraofensive sovietice (purtată cu un milion de 
oameni și aproximativ 800 de tancuri) și ignorate de nemți, 
despre care vorbesc toți istoricii, capătă o altă logică „la 
firul ierbii”. 

Mărturiile culese de la combatanți arată că românii i-au 
bombardat permanent pe nemți cu alarme false, astfel că, în 
final, aceștia nu i-au mai crezut atunci când a avut loc atacul 
real! „Primele avertismente în legătură cu o concentrare so- 
vietică pe flancul Donului au sosit la sfârșitul lunii octom- 
brie. Generalul Dumitrescu, comandantul Armatei a 3-a 
române, susținuse de mult timp că sectorul său nu putea fi 
apărat decât dacă țineau întregul mal, folosind Donul ca 
obstacol major antitanc. Dumitrescu recomandase cucerirea 

și a ceea ce mai rămăsese din malul sudic, la sfârșitul lunii 
septembrie, dar Grupul de Armate B (german), deși accep- 
tase argumentația sa, a spus că toate trupele disponibile ur- 
mau să fie concentrate asupra Stalingradului, capturarea 
orașului fiind considerată în continuare iminentă. 

Când au început să-și dea seama de concentrarea inami- 
cului, îngrijorarea românilor a început să crească. Fiecare 
divizie românească, având doar câte șapte batalioane, era 
obligată să acopere un front de 20 de kilometri. Marea lor 
problemă era lipsa unor arme antitanc eficiente. Nu aveau 
decât câteva tunuri antitanc de 37 mm, trase de cai, pe care 
rușii le porecliseră «bătaie la ușă», deoarece proiectilele lor 
nu puteau să penetreze blindajul tancurilor T-34. Bateriile 
de artilerie românești se confruntau cu o gravă lipsă de mu- 
niție deoarece se acorda prioritate Armatei a 6-a. 

Statul-major al lui Dumitrescu a raportat, pe 29 octom- 
brie, Cartierului General al Grupului de Armate temerile 
sale. Mareșalul Antonescu i-a atras, la rândul său, atenția lui 
Hitler asupra situației serioase cu care se confruntau trupele 
sale, dar Fihrerul, așteptând în continuare să primească de 
la o zi la alta vestea cuceririi finale a Stalingradului, își con- 
centrase atenția asupra altor evenimente de importanță ma- 
joră”. (https://mateiudrea. wordpress.com) 

Armata română a însoțit, în cel de-Al Doilea Război 
Mondial, aliații germani, în campania contra Rusiei Sovietice. 
Deși erau prost echipați și cu o organizare precară, soldații 
români au fost aruncați în cumplita bătălie de la Stalingrad. 
A urmat o înfrângere dezastruoasă și umilitoare. 

În cel de-Al Doilea Război Mondial, România a fost ini- 


țial aliata Germaniei Naziste. Condusă de mâna de fier a 

mareșalului Antonescu, România a urmat marea armată ger- 
mană în tentativa sa de război fulger în stepele Rusiei. Mare- 
şalul Antonescu, conducătorul de facto al României, bătuse 
palma cu Hitler pentru a distruge URSS-ul. Soldații români 
au luptat cot la cot cu cei germani pentru cucerirea și învin- 
gerea uriașei puteri sovietice. Punctul de cotitură al acestei 
ofensive, dar și al întregului război în est, a fost marcat în 
vara și toamna anului 1942, cunoscută sub denumirea de 
Bătălia de la Stalingrad. Mai precis după ce B/itzkrieg („răz- 
boiul-fulger” german) a dat greș în fața Moscovei, la Stalin- 
grad a urmat o preluare a ofensivei de către Armata Roșie. 
Un adevărat tăvălug sovietic care a măturat totul în cale și a 
însemnat de fapt începutul sfârșitului pentru Hitler. În urma 
acestei bătălii, România, despre care istoricul Florin Con- 
stantiniu spunea că a fost „prea mică pentru un război atât 
de mare”, a fost umilită. Mai precis, armata română distrusă 
și măcelărită de sovietici. Peste 150.000 de soldați români 
și-au pierdut viața la Stalingrad, Cotul Donului și Stepa 
Calmucă, plus încă aproape 100.000 de români mobilizați 
în alte armate. A fost cel mai mare dezastru pentru armata 
română, dar și un moment de mare umilință, rămas în isto- 
ria universală în dreptul participării României la cel de-Al 
Doilea Război Mondial. 

Mulţi contemporani ai acelor evenimente, importanți 
factori de decizie, dar și specialiști actuali au contestat deci- 
zia Mareșalului Antonescu, de a fi aruncat armata română, 
prost echipată și slab organizată, în această ofensivă sinuci- 
gașă. De fapt, s-au căutat mereu explicații pentru prezența 
românilor în stepele rusești și la Stalingrad. Prima întrebare 
care apăruse a fost dacă chiar a fost necesar ca România să 

intre în război alături de Hilter, contra URSS și mai apoi 


chiar contra SUA și contra Marii Britanii. Antonescu își 
justificase această decizie prin încercarea de a reconstrui Ro- 
mânia Mare și de a recuceri teritoriile pierdute de România. 
Și asta după marile pierderi teritoriale din 1940. Mai precis, 
în.urma unei înțelegeri între Hitler și Stalin, la începutul 
războiului, când cele două mari forțe nu se aflau încă în con- 
flict, Basarabia și Bucovina de Nord, prin ultimatumul de la 
26 iunie 1940, au fost înglobate în URSS. Mai apoi, prin 
Dictatul de la Viena din 30 august 1940, România pierdea 
jumătate din teritoriul Transilvaniei, în favoarea Ungariei, o 
amputare teritorială executată tot cu acordul lui Adolf Hitler. 
Aceste pierderi teritoriale au dus, de altfel, la abdicarea lui 
Carol al II-lea ca Rege al României și preluarea puterii de 
către generalul Ion Antonescu. Iar unul dintre scopurile de- 
clarate ale acestuia era recuperarea teritoriilor pierdute în 
1940. Iar, în concepția generalului, alianța care se potrivea 
cel mai bine acestor scopuri era cea cu Germania nazistă. Și 
asta mai ales față de repulsia opiniei publice vizavi de o 
eventuală participare alături de URSS la război, dar și a fap- 
tului că Germania se afla în război cu această mare putere 
din Est. 

Pentru istoricii moderni, decizia mareșalului a fost una 
idealistă. „Generalul, așa cum s-a arătat, voia să refacă fron- 
tierele României Mari și, mai ales, să obțină anularea dicta- 
tului de la Viena. El își imagina că dovedindu-i lui Hitler o 
loialitate perfectă, că forjând o frăție de arme româno-ger- 
mană trainică îl va determina pe Fiihrer să revină asupra 
deciziei dată la Viena la 30 august 1940. Credință naivă, pen- 
tru că sentimentalismul nu-și are locul în politică. Schimbul 

de scrisori dintre Hitler și Antonescu privind operaţiile 
militare dincolo de Nistru relevă această percepție anacro- 
nică a lui Ion Antonescu, potrivită rânduielilor cavalerești 
din evul mediu”, scria istoricul Florin Constantiniu în lu- 
crarea sa O istorie sinceră a poporului român. Mai mult decât 
atât, Antonescu însuși arăta, atunci când a fost judecat de 
Tribunalul Poporului în 1946, că nu avea de ales și că era 
presat să facă această alianță. „Nu aveam nici o altă ieșire. 
România era total izolată. La toți miniștrii străini la care 
m-am adresat, toți mi-au refuzat orice sprijin”, preciza Anto- 
nescu. De altfel Mareșalul a dat de înțeles prin diplomații săi, 
marilor puteri precum Marea Britanie sau SUA, că nu are 
nimic de împărțit cu nimeni, în afară de URSS. Practic, Ro- 
mânia nu se afla în război decât cu Rusia, chiar dacă odată cu 
intrarea în alianță cu Germania nazistă relațiile cu Anglia și 
SUA se răciseră. Pe 22 iunie 1941, armata română se alătura 
trupelor Germaniei naziste în marea campanie din Răsărit. 
Prima operațiune de eliberare a Basarabiei și Bucovinei 
de Nord s-a numit „Operațiunea Miinchen”. A fost, însă, o 
înșelătoare perioadă de „glorie de dinaintea dezastrului”! 
Soldații români au impresionat mereu. Din Războiul de 
Independență până în cel de-Al Doilea Război Mondial. 
S-au remarcat prin curaj și pricepere pe câmpul de luptă, dar 
și prin eroism. Drumul trupelor române în ofensiva contra 
URSS a fost la început presărat de victorii și de glorie. Ofițerii 
și comandanții germani erau impresionați de capacitatea de 
luptă, dar și de curajul armatei române. „Deși nepregătită 
pentru o încleștare de amploarea celei din Est, armata română 
a făcut față onorabil situațiilor dificile de pe front. Hitler îi 
spunea ambasadorului Spaniei la Berlin, Espinoza, la 12 

august 1941, că trupele române sunt «absolut extraordinare» 


și că generalul Antonescu «a făcut minuni»”, scria Florin 
Constantiniu în lucrarea amintită. Mai mult decât atât, ecoul 
vitejiei și calității soldatului român, din acea fază a războiu- 
lui, a rămas până după încheierea păcii. De exemplu, gene- 
ralul Hans Speidel a răspuns la întrebarea „Care au fost cele 
mai bune trupe ale Axei în afară de germani? Finlandezii, 
croații, ungurii?”, pusă de un jurnalist, afirmând că „Niciunul 
din aceștia. Românii. Daţi-le șefi buni și nu veți găsi trupe 
mai bune”. Trupele române înving relativ ușor trupele sovie- 
tice din Basarabia și Bucovina de Nord și dau singure, fără 
ajutor german, bătălia de la Odessa de pe 18 august-16 oc- 
tombrie 1941. A fost o mare victorie românească, dar plătită 
scump cu peste 98.000 de morți, răniți și dispăruți. De altfel, 
România își atinsese parțial obiectivul. A recuperat Basara- 
bia și Bucovina de Nord și, mai mult decât atât, a mai adăugat 
la teritoriu. La 30 august 1941 printr-un acord româno-ger- 
man, semnat la Tighina, România ocupa teritoriul dintre 
Nistru și Bug, denumit Transnistria. 

Pentru oamenii politici, pentru diplomați dar și pentru 
marile puteri europene, Antonescu trebuia să oprească ofen- 
siva românească pe Bug. Cu alte cuvinte nu ar fi trebuit să 
meargă mai departe în stepele rusești. De altfel, chiar Statele 
Unite în special toleraseră întreaga aventură românească . 
contra aliatului lor, URSS, recunoscând legitimitatea recuce- 
ririi acelor teritorii românești. Erau dispuși să accepte chiar 
și instaurarea puterii românești pe Bug. Depășirea acelei gra- 
nițe a însemnat însă războiul și transformarea armatei române 
în carne de tun. „Sunt indicii că, cel puțin în acea perioadă, 
guvernul SUA era dispus să accepte o prezență românească 

între Nistru și Bug. Este sigur însă că guvernul SUA recu- 
noștea că Basarabia și Bucovina de Nord sunt «provincii 
românești», termen folosit în nota de răspuns din 25 sep- 
tembrie semnată de subsecretarul de stat S. Wells. Atitudi- 
nea comprehensivă a SUA a fost compromisă prin depășirea 
Bugului de către trupele române”, preciza Florin Constan- 
tiniu. Mareșalul Antonescu nu a ținut cont de acest lucru și 
a împins armatele române, alături de cele germane, în ofen- 
siva din stepele Rusiei și în dezastrul de la Stalingrad, Cotul 
Donului și Stepa Calmucă. Explicația mareșalului era dublă. 
De natură politică, adică îmblânzirea totală a URSS cu aju- 
torul nemților, pentru a evita o contraofensivă, și obținerea 
Transilvaniei de Nord. Mareșalul avea iluzia că, dacă va merge 
până la capăt cu Hilter, acesta îi va oferi înapoi acest terito- 
riu românesc înstrăinat către unguri în tragica vară a anului 
1940. „Din punctul de vedere al desfășurării operațiilor mi- 
litare, oprirea pe un aliniament — în speță Nistrul — înainte 
ca inamicul să fi fost înfrânt sau să manifeste intenţia de a 
cere pace era o imposibilitate de ordin strategic. La procesul 
său din 1946, Antonescu avea să citeze exemplul romanilor, 
care nu s-au mulțumit cu înfrângerea lui Hannibal, ci au 
mers în Africa pentru a distruge Cartagina, și cel al lui Ale- 
xandru I, victorios asupra lui Napoleon în Rusia, dar care 
avea să-și ducă, apoi, armatele până la Paris”, adăuga Constan- 
tiniu în O istorie sinceră a poporului român. De altfel, Anto- 
nescu declara că va merge până la capăt pentru Transilvania. 
„O voi lua înapoi și fără dvs., căci dacă un popor de 16 1/2 
milioane, ca cel român, nu ar fi în stare să dezrobească 11/2 
milioane de frați, asupriți de o națiune mai mică, nu ar me- 
rita să trăiască”. Decizia de a continua ofensiva în Rusia a 

fost sancționată de americani și englezi, care au declarat 


război României. Apoi, pe plan intern, reprezentanții parti- 
delor politice s-au declarat total împotrivă. Însuși șeful 
Marelui Stat Major, generalul Iosif Iacobici, și-a dat demi- 
sia când a ajuns de această decizie, motivându-și gestul prin 
„nepopularitatea acestui război, departe de granițele țării și 
prin problema nesiguranței militare față de Ungaria”. Nesi- 
guranța față de Ungaria, venea după solicitarea lui Hitler din 
29 decembrie 1941, care printr-o scrisoare îi cerea lui An- 
tonescu trupe și combustibil pentru continuarea ofensivei. 
Mareșalul a trimis în Est 15 divizii, adică întreaga armată 
reorganizată a României. Ceea ce lăsa țara vulnerabilă. 
Istoricii sunt de acord că România nu putea face față răz- 
boiului în stepele Rusiei, mai ales cu dotarea de la acea vreme. 
Totodată se vorbește chiar de ofițeri incompetenți și coman- 
danți slabi, care au dus zeci de mii de soldați buni și curajoși 
la moarte. Culmea, Antonescu a inițiat această ofensivă 
sinucigașă, chiar dacă știa că armata română este slab pre- 
gătită tehnic și mai ales dotată cu ofițeri prost pregătiți sau 
incompetenți. Această observație o face personal Mareșalul 
după lupta de la Odessa, care a dezvăluit de fapt limitele și 
slăbiciunile armatei române. „De la soldatul și ofițerul cel 
mai tânăr și până la cel mai bătrân au pierdut din prima zi 
a pășirii lor pe câmpul de luptă toată încrederea lor în șefi și 
tot entuziasmul lor pentru luptă”, spunea Antonescu. Toto- 
dată, acesta vede și carențele de dotare. Antonescu a aruncat 
această armată în ofensiva aceea deosebit de grea. Una din- 
tre explicații ar fi faptul că Mareșalul s-a încrezut în promi- 
siunile germanilor care s-au angajat ca, o dată ajunși pe front, 
soldații români să fie dotați cu armament german. De altfel, 

Antonescu încerca să obțină acorduri economice și politice 
cu Germania nazistă prin care să primească garanţii pentru 
efortul de război al României, în special prin cedarea Tran- 
silvaniei de Nord. Nu le-a primit, bineînțeles. Dar nici echi- 
pamentul și armamentul necesar. Soldaţii români era îmbrăcați 
subțire și dezechipați în mijlocul unei stepe înghețate. 
„Soldaţii au fost lipsiţi de echipament complet de iarnă. Nu 
au avut șube, îmbrăcăminte și mănuși. Rufăria a lipsit complet 
la mare parte din soldați”, se arăta într-o anchetă desfășurată 
după înfrângerea catastrofală de la Cotul Donului și citată 
de revista Historia. 

Totodată, armatei române îi lipsea total tehnologia de 
luptă antitanc. Practic, nu aveau cu ce lupta împotriva bli- 
dantelor și uriașelor tancuri sovietice. Au fost pur și simplu 
carne de tun. „La Armata a 3-a, existau 48 de tunuri antitanc 
de 75 mm, ceea ce însemna o piesă la 3-4 km de front, în con- 
dițiile în care inamicul a atacat cu 12 tancuri pe km de front, 
iar Armata 4 avea 24 piese de 75 mm la un front de 250 km, 
ceea ce însemna un tun la 10 km de front”, scriau Mihail 
Vasile-Ozunu și Petru Otu în cartea Înfrânți și uitaţi. Româ- 
nii în bătălia de la Stalingrad, apărută în 1999 la editura jur- 
nalistului Ion Cristoiu. 

O altă mărturie despre situația disperată a soldaților 
români aparține lui Radu Mărculescu, sublocotenent în Ar- 
mata a 3-a distrusă în bătălia de la Cotul Donului. Acesta 
spune că românii nu aveau efectiv cu ce să se apere și să lupte 
contra mulțimii de tancuri sovietice. „Singura soluție era să 
atacăm cu echipele noastre de vânători care erau constituite 
deja și antrenate să arunce sub șenile pachete cu grenade. Erau 
create trei echipe. Fiecare din noi își avea echipa lui. Ţinând 

seama de ceață și de lanul înalt de secară prin care tancurile 
trebuiau să evolueze, și ajutați și de puțin noroc, era cu 
putință să ne apropiem nevăzuţi de car și cu grenadele noas- 
tre să-i distrugem șenilele. Apoi un bidon cu benzină aprinsă 
sub motor l-ar fi scos definitiv din luptă. Era o soluţie dis- 
perată, plină de riscuri, mai ales la un atac simultan de mai 
multe tancuri, care s-ar fi putut apăra reciproc. Dar altă 
soluție nu era”, precizează acesta în Părimiri și iluminări din 
captivitatea sovietică, citat şi de Ion Cristoiu în articolul Sza- 
lingrad: Românii dădeau cu ciocanul în tancurile rusești ca să le 
oprească! din revista Historia. 

În aceste condiţii, umilința armatei române a fost totală, 
fiind distrusă și măcelărită. Mai mult decât atât, a fost scoasă 
responsabilă de nemți pentru înfrângerea lor. (www.adeva- 
rul.ro, www.historia.ro, www. istoriecontemporana. ro) 


Care sunt explicaţiile masacrului 
de la Cotul Donului, în 1942, 


când au pierit peste 150.000 
de soldați ai noștri? 


În vara lui 1942, Hitler și aliații săi — italieni, români, 
unguri, bulgari etc. — aveau mai multe opțiuni posibile pe 
frontul de la Răsărit. Deși s-au făcut planuri pentru un nou 
atac asupra Moscovei, pe 28 iunie 1942 s-a inițiat un atac 
într-o direcție total diferită. Grupul de Armate Sud a preluat 
inițiativa, stabilizând frontul în Bătălia de la Voronej și după 
aceea urmând cursul fluviului Don spre sud. Planul era să 
asigure mai întâi controlul asupra fluivilor Don și Volga, după 
care ar fi urmat atacul asupra Caucazului cu bogatele lui 
câmpuri petrolifere. Vanitatea lui Hitler, dar și unele conside- 
rente operaționale, l-au făcut pe conducătorul nazist să or- 
done ca ambele obiective să fie atinse simultan. Rostov a fost 
recucerit pe 24 iulie, atunci când Armata I Panzer a intrat 

în luptă, după care atacul a continuat spre sud către Maikop. 
Ca o parte a acestei operațiuni mari, s-a desfășurat Operatiu- 
nea Șamil, un plan prin care grupuri de comando echipate 
precum trupele sovietice ale NKVD-ului au destabilizat apă- 
rarea din Maikop, permițând armatei de tancuri să cucerească 
orașul petrolifer fără a întâmpina o opoziție importantă. 

În acest timp, Armata a 6-a s-a îndreptat către Stalin- 
grad, o perioadă îndelungată fără a avea ajutorul Armatei a 
4-a Panzer, care fusese desemnată pentru a ajuta Armata 1-a 
Panzer să forțeze Donul. Până când Armata a 4-a Panzer 
s-a alăturat din nou atacului asupra Stalingradului, apărarea 
sovietică, (Armata a 62-a, condusă de de Vasili Ivanovici 
Ciuikov), se întărise. După traversarea Donului, trupele ger- 
mane au atins Volga pe 23 august, dar în următoarele trei 
luni, în Bătălia de la Stalingrad, Wehrmachtul nu a reușit să 
cucerească integral orașul, fiind obligat să lupte pentru fie- 
care stradă, într-o localitate complet transformată în ruine. 

Pe 19 noiembrie 1942, la o distanță de 1.942 de kilometri 
de Chișinău, se declanșa cea mai tragică operațiune militară 
din istoria Armatei Române, cea de la Cotul Donului, com- 
ponentă a marii Bătălii de la Stalingrad. În lupta de la Cotul 
Donului și din Stepa Calmucă s-au prăpădit 150.000 de 
ostași români. Dar, conform datelor publicate de profesorul 
Raoul Șorban în cartea sa Invazie de stafii acolo s-au pierdut 
și 100.000 de români care făceau parte din armata maghiară. 

La Cotul Donului, Armata a 3-a Română era din start 
într-o situație de inferioritate. Raportul de forțe a fost 1 la 
7 în favoarea inamicului, care avea și o zdrobitoare superiori- 
tate în armament, în special blindate, inclusiv un număr cople- 
șitor de tancuri T34. Românii au avut câte un tun antitanc 

de calibru 43 sau 73 dispus la fiecare kilometru care abia 


zgâria blindajul tancurilor sovietice. 

În dimineaţa zilei de 19 noiembrie 1942, la ora 8:50, 
după o puternică pregătire de artilerie executată timp de o 
oră și douăzeci de minute, cu 3.500 de guri de foc, a început 
contraofensiva sovietică de la Stalingrad. Sovieticii au pro- 
fitat și de ceața care acoperea stepa. După patru zile de lupte 
grele, sovieticii au reușit să realizeze cleștele care avea să 
încercuiască grupul de armate germane și aliate acestora. 

Bătălia de la Cotul Donului a fost o operațiune militară 
de anvergură, care avea să ducă la cea mai mare catastrofă 
militară din istoria României. În bătălia de la Cotul Donu- 
lui și din Stepa Calmucă au fost pierduţi 150.000 de soldați 
români, adică aproximativ jumătate dintre combatanții 
noștri angajați pe front, în doar două luni de lupte. 

Marea ofensivă sovietică de iarnă, soldată cu celebra în- 
cercuire de la Stalingrad, a debutat chiar în sectorul Arma- 
tei a 3-a române, care, prost pregătită, prost dotată și prost 
condusă, a fost spulberată de tancurile și artileria sovietice. 
Aceeași soartă a avut-o și Armata a 4-a, parte din ea căzută 
în încercuirea orașului alături de aliații germani, parte deci- 
mată în cursul unei retrageri fără speranță prin iarna ru- 
sească, precum atâția alții înainte. Multe unități au suferit 
pierderi de 80% în oameni și 90% în armament, adică au fost 
practic șterse de pe fața pământului. 

Episodul Cotul Donului a rămas oarecum absent în con- 
știința publică. N-a fost niciodată reflectat substanțial în film 
sau în literatură, în vreme ce nu a existat batjocură mai umili- 
toare pentru un soldat român decât infama întrebare „Ce-aţi 
căutat la Stalingrad?” Puţinii soldați care au supraviețuit cu 

greu condițiilor inumane ale lagărelor bolșevice s-au întors la 
sfârșitul războiului într-o țară disprețuitoare, care ponegrea 
sacrificiul lor și al camarazilor de arme, al căror sânge a înche- 
gat pământul de la Cotul Donului și din stepa calmucă. 

Succesele obținute de trupele sovietice în perioada de 
apărare a căilor de acces spre Stalingrad și pierderile enorme 
provocate inamicului au creat premisele declanșării unei pu- 
ternice contraofensive, care trebuia să ducă la încercuirea și 
nimicirea grupării de forțe inamice aflate în zona orașului de 
pe Volga și în marele cot al Donului. 

Manevra de încercuire preconizată de Comandamentul 
suprem sovietic era indicată și de configurația frontului, care 
la 18 noiembrie 1942 se prezenta sub forma unui mare arc 
de cerc tangent pe fluviul Volga, în zona Stalingradului. 

Încă din luna octombrie, Comandamentul suprem sovie- 
tic începuse să concentreze în zona Stalingrad importante 
forțe și armament în vederea declanșării contraofensivei. 

Concepția desfășurării acesteia consta în executarea la 
flancurile germane a două puternice lovituri, una pe la nord 
și a doua pe la sud de Stalingrad, realizarea joncțiunii tru- 
pelor sovietice care executau contraofensiva, încercuirea și 
nimicirea grupării inamice. Pregătirile s-au făcut în cel mai 
desăvârșit secret, lăsându-se impresia (lucru confirmat mai 
târziu de generalii germani luați prizonieri la Stalingrad) că 
în acea zonă trupele sovietice nu pregăteau acțiuni ofensive 
de mare amploare. 

Armata Roșie a străpuns frontul ocupat de români, care 
erau dotați cu un material antitanc insuficient și perimat. În 
seara zilei de 19 noiembrie 1942, Corpul 5 de armată român 

a fost încercuit și capturat. La 24 noiembrie, Corpul 6 de 


armată a avut și el aceeași soartă. 

Pentru a împiedica retragerea trupelor române de la Sta- 
lingrad și a le forța să continue lupta, Comandamentul ger- 
man a constituit cordoane formate din unități speciale de 
poliție militară. Numeroși militari români au fost dezarmați 
cu această ocazie, iar cei care au refuzat să se supună ordinelor 
și măsurilor luate de germani au fost executați. 

Înfrângerea de la Cotul Donului a generat încordarea 
relațiilor româno-germane și acuzații la adresa militarilor 
români care ar fi refuzat să lupte și s-au făcut vinovați de situ- 
ația tragică ce s-a creat pentru Armata a 6-a germană. În 
realitate, românii au suportat bombardamentele de artilerie 
de o duritate extremă, au primit asaltul unei enorme mase de 
blindate, care au trecut peste ei, neavând armamentul nece- 
sar pentru a riposta. 

Mareșalul Manstein a adus acuzaţii grave militarilor 
români într-o scrisoare memoriu trimisă Mareșalului Ion 
Antonescu. În scrisoarea de răspuns, Antonescu a precizat 
că a trimis repetate avertismente OKW-ului asupra compor- 
tării trupelor sovietice, că a cerut întărirea frontului defensiv 
prin armament și muniţie și că a demonstrat ineficiența 
rezistenței liniare, slabe peste tot, statice, fără rezerve și fără 
posibilitatea de intervenţie a comandamentului. În ciuda 
acestor avertismente, germanii nu au luat nici o măsură. Ma- 
reșalul Manstein a fost nevoit, în cele din urmă, să recunoască 
partea de vină a comandamentului german și „serviciile 
aduse cauzei comune de către România”. 

Generalul von Hauffe, în raportul întocmit asupra ope- 
rațiunilor din sectorul Armatei a 3-a române, aprecia că „de 

la 19, la 27 noiembrie, trupele române s-au luptat cu vitejie 
și au consimțit sacrificii eroice”, iar generalul Hans Doerr, 
fostul șef al detașamentului de legătură cu Armata a 4-a 
română în timpul bătăliei, scria următoarele: „Prăbușirea 
frontului român în Cotul Donului și în Stepa Calmucă este 
vina conducerii supreme germane, care în nemărginita ei 
îngâmfare dădea aliaților misiuni la care nu puteau face față”. 

Printre factorii dezastrului de la Stalingrad pot fi enu- 
merați: presiunea germană privind angajarea forțelor „oricum 
și oriunde”, folosirea abuzivă a trupelor române și despărțirea 
trupelor de comandamentele organice, folosirea artileriei 
grele, a aviației și a resurselor doar în folosul trupelor și sec- 
toarelor germane, fără a ține cont de nevoile sectoarelor 
românești, atribuirea de misiuni trupelor române care le 
depășeau capacitatea tactică și operativă, comportamentul 
inadecvat față de militarii români şi nerespectarea regulilor 
elementare ale unui război de coaliție. 

Bilanțul pierderilor de la Stalingrad este grav: din cele 14 
divizii române participante, patru divizii de infanterie și o 
divizie de cavalerie au fost încercuite, patru divizii de infan- 
terie și divizia blindată au suferit pierderi grele, iar patru 
divizii au rămas în aceeași formă combativă. Armatele a 3-a 
și a 4-a române, care avuseseră la 19 noiembrie 1942 un 
efectiv de 228.072 oameni, mai aveau la 7 ianuarie 1943 doar 
73.062 militari valizi. 

După bătălia Stalingradului, Armata a 3-a română a mai 
rămas pe front cu doar patru divizii de infanterie de la aripa 
ei stângă. Armata a 4-a română a fost repoziționată pe un 
aliniament mai retras, după ce a pierdut Corpul 6 de armată 
și a fost întărită cu Corpul de cavalerie (Diviziile 5 și 6 de 

Cavalerie). Ea a luat parte la operațiunile Grupului de Ar- 
mate Hoth, între 12 și 23 decembrie, în scopul salvării tru- 


pelor încercuite la Stalingrad. 

Dar respectivul grup, epuizat de grelele pierderi suferite, 
a fost puternic atacat de sovietici și desființat după trei zile 
de lupte îndârjite. Armata a 4-a și-a pierdut astfel, orice va- 
loare operativă. 

Pe frontul Armatei a 3-a române și a Armatei a 8-a ita- 
liene, la 16 decembrie 1942, rușii au reluat ofensiva pe Co- 
tul Donului, înaintând vertiginos spre vest. Armata a 3-a 
română a fost scoasă definitiv din luptă. Astfel, rămășițele 
celor două armate române au fost trimise în țară pentru refa- 
cere și reorganizare. (www. gazetademaramures.ro) 


$i dacă Antonescu era lăsat să 
întoarcă el armele în august 1944? 
Trădarea de la „Poarta lasiului” 


23 august 1944 a reprezentat un moment de turnură în 
istoria României. Dincolo de versiunile oficiale ale acestui 
eveniment și în special cele ale celor care au făurit acest 
moment, există însă și o părere a învinsului. Mareșalul An- 
tonescu a lăsat posterității o scrisoare prin care explică ce a 
încercat să facă în anii războiului și care erau riscurile în- 
toarcerii armelor contra Germaniei. 

Pe 23 august 1944 soarta României a fost decisă. Mare- 
șalul Ion Antonescu, cel care deținea în fapt puterea supremă 
în România, a fost înlăturat și arestat la ordinele tânărului 
rege Mihai I, un simplu simbol decorativ al monarhiei până 
la acea dată. Totodată România a decis să întoarcă armele 
contra Germaniei Naziste, fostul său camarad de arme și să 
intre în tabăra Aliaților printre care și URSS, vecinul ame- 
nințător din est. În aceste condiţii România își luase adio de 

la Basarabia și Bucovina de Nord, dar urma să păstreze 
Transilvania de Nord și, mai presus de atât, independența 
statală, grav amenințată de invazia rusească. Prețul a fost 
unul scump pentru micul stat din zona Balcanilor. România 
a intrat, după un acord mult anterior evenimentelor de la 23 
august 1944, în sfera de influență rusească, iar mai apoi, cum 
era de așteptat, a fost sovietizat și transformat treptat în 
Republică Socialistă, contrar voinței majorității populației. 
Gestul Regelui Mihai I și al sfătuitorilor săi, ca și al repre- 
zentanților partidelor istorice, a fost criticat pe de o parte, 
fiind considerați responsabili de aruncarea României în sfera 
de influență sovietică. Sunt însă și mulți specialiști care 
susțin că desprinderea de Germania Nazistă era o necesitate, 
mai ales că din primăvara lui 1944 trupele rusești intraseră 
pe teritoriul României. „Ar fi fost un dezastru total. Româ- 
nia ar fi fost distrusă de Armata Roșie, iar pierderile umane 
ar fi fost mult mai mari. România risca să dispară ca stat. 
Prin schimbarea de orientare, am reușit să reducem pierde- 
rile de vieți omenești și să supraviețuim”, spune Iulian Nechi- 
for, profesor doctor în istorie. 

Dincolo de diversele opinii privind această „lovitură de 
stat” de la 23 august 1944, există și o părere inedită despre 
tot ce s-a întâmplat în acel moment de grea cumpănă pentru 
România. Mai precis este vorba despre viziunea mareșalului 
Antonescu despre desfășurarea evenimentelor și riscurile la 
care se supunea România. Mareșalul a explicat într-o scri- 
soare redactată chiar în ziua de 23 august 1944 care au fost 
intențiile sale și care sunt riscurile uriașe ale alianței militare 
cu URSS și renunțarea la parteneriatul cu Germania Nazistă. 
Mareșalul Ion Antonescu a condus de facto statul român, 

după abdicarea forțată a Regelui Carol al II-lea, într-un mo- 


ment de maximă criză în politica românească. România 
pierduse deja, prin rapturi teritoriale, Basarabia, Bucovina 
de Nord în favoarea URSS și Transilvania de Nord Vest în 
favoarea Ungariei. Declarativ, Antonescu, pentru a recupera 
provinciile pierdute, decide o alianță cu Puterile Axei și bagă 
România, nepregătită din punct de vedere militar, într-o 
campanie dificilă pe frontul de est alături de Germania 
Nazistă împotria URSS. După dezastrul de la Stalingrad și 
contra-ofensiva rusească, Antonescu se gândea deja la o des- 
prindere de Puterile Axei, nu fără o serie de garanții ferme 
din partea Aliaților. De altfel, Antonescu era decis să nu capi- 
tuleze și să nu renunțe la alianța României cu Axa până când 
nu primea garanții, printre care integritatea teritorială și 
recuperarea teritoriile smulse țării înaintea celui de-Al Doi- 
lea Război Mondial. Cum trupele rusești avansau vertiginos 
în fața unor armate germane și române care nu puteau să le 
oprească și mai ales după ultimatumul adresat României de 
Aliați, Regele Mihai decide să-l înlăture de la putere pe 
Antonescu și să schimbe taberele până nu era prea târziu. 
Fără știrea Mareșalului, Regele Mihai a purtat discuții cu 
reprezentanții armatei, dar și cu principalii lideri politici 
democrați, pentru înlăturarea lui Antonescu și ruperea alian- 
tei cu Germania. În ziua de 20 august cărțile erau deja făcute. 
Când Regele Mihai a aflat că rușii au atacat violent frontul 
și-l străpung, însoțit de secretarul Mircea Ionițiu și genera- 
lul Gheorghe Mihail, consilierul său pe probleme militare, 
a plecat la o întâlnire cu reprezentanții armatei, care s-au 
declarat dispuși să participe la înlăturarea Mareșalului An- 
tonescu. În ziua următoare s-a întâlnit și cu principalii lideri 

politici pentru a discuta aceeași chestiune și pentru a pune 
la punct toate detaliile. | 

Pe data de 23 august a avut loc întâlnirea cu Mareșalul 
Antonescu. Discuţia a durat o oră. În tot acest timp Regele 
i-a cerut să renunțe la alianța cu Germania. Mareșalul a refu- 
zat. În acel moment, Regele Mihai a rostit parola, care ducea 
la arestarea mareșalului. „Dacă lucrurile stau așa, atunci nu 
ne mai rămâne nimic de făcut!”, a spus Regele. Imediat, Anto- 
nescu a fost arestat. Colaboratorii său au fost de asemenea 
chemați la Palat și reținuți. În aceeași zi, înainte de ora 20.00, 
Regele Mihai a înregistrat un mesaj către țară, prin care 
anunța schimbarea guvernului și mai ales trecerea României 
de partea Aliaților. lon Antonescu și Mihai Antonescu au 
fost reținuți într-o cameră de tip safe la etajul Casei Regelui. 
În tot acest timp, nimeni nu știa ce a vorbit fostul șef al 
statului cu Regele Mihai în acea oră de discuții. După cum 
spune generalul Teodorescu, martor al evenimentelor, Ion 
Antonescu a cerut la ora 21.00 să fie scos din camera în care 
era închis fiindcă nu avea aer. A fost lăsat să iasă și în acele 
momente a luat un carnet dintr-un raft cu manuale, a cerut 
un creion unui soldat care-l păzea și a scris cu acel carnet pe 
genunchi, timp de o oră, o mărturie inedită despre tot ce s-a 
întâmplat în acea perioadă. 

În acel document descoperit în anii”80 și păstrat, culmea, 
în perioada comunistă, Mareșalul Antonescu mărturisește 
că dorea la rândul său ieșirea din război a României. Acesta 
prezenta inclusiv discuțiile avute cu Ion Mihalache, fonda- 
torul Partidului Țărănesc, pe marginea acestui subiect. „As- 
tăzi, 23 august 1944, am venit în audiență la Rege la ora 
15:30 pentru a-i face o expunere asupra situației frontului și 

a acțiunii întreprinse pentru a scoate țara din greul impas în 


care se găsește. Timp de aproape două ceasuri Regele a as- 
cultat expunerea, păstrând ca de obicei, o atitudine forțat 
rezervată, aproape indiferentă. La expunerea mea a asistat 
la audiență d-l Mihai Antonescu. I-am arătat Regelui că de 
aproape doi ani d-l Mihai Antonescu a căutat să obțină de 
la anglo-americani asigurări pentru viitorul țării și i-am afir- 
mat cu această ocazie că, dacă aș fi găsit înțelegere, și aș fi 
putut găsi înțelegere pentru asigurarea vieții, libertăților și 
comunității istorice a acestui nenorocit popor, nu aș fi ezitat 
să ies din război, nu acum, ci chiar de la începutul conflic- 
tului mondial, când Germania era tare”, scria Antonescu. 
Mai mult decât atât, Antonescu mărturisea că i-a somat pe 
nemți în această privință. I-a avertizat că dacă nu reușesc să 
mențină linia frontului, România se va retrage din alianță. 
„D-lui Clodius i-am vorbit în fața d-lui M. Antonescu pe 
un ton răspicat și i-am amintit că, atât prin d-l M. Antonescu 
acum câteva luni, cât și în februarie, la ultima întrevedere, 
am arătat Germaniei că dacă frontul nu se va meține pe linia 
Tg. Neamţ — Nord Iași — Nord Chișinău — Nistru, România 
va căuta soluția politică pentru terminarea războiului. l-am 
arătat d-lui Clodius că nicio țară și nici chiar Germania, nu 
ar putea continua războiul în caz când jumătate din teritoriul 
ei ar fi ocupat și țara total la discreția rușilor. I-am cerut, ca 
și d-l. M. Antonescu, să arate acest lucru la Berlin, să roage 
să înțeleagă poziția țării noastre în fața cataclismului care o 
amenință și a mea în fața istoriei și a țării și să-mi dea dez- 
legarea de a trata un armistițiu, dorind să ieșim din această 
situație ca oameni de onoare și nu prin acte care ar dezonora 
pentru vecie țara și pe conducătorii ei”, adăuga Antonescu. 

Chiar dacă era de acord cu desprinderea de Germania în 
condițiile grele pentru România, lon Antonescu spunea că 
acest lucru nu trebuia făcut în condițiile impuse de Rusia 
Sovietică. De altfel, dacă România făcea pace cu URSS în con- 
dițiile impuse de Molotov, ministrul de externe rus, existau 
riscuri din punctul de vedere al Mareșalului Ion Antonescu. 
„În consecință, a accepta astăzi propunerile Molotov însem- 
nează a face un act politic de renunțare și pierderea Basara- 
biei și a Bucovinei, act pe care România nu l-a făcut până 
acum niciodată de la 1812 și până la ultimatumul Molotov. 
I-am adăugat că, după părerea mea, făcând acest act, putem 
pierde beneficiul Chartei Atlanticului, în care Roosevelt și 
Churchill s-au angajat printre altele «să nu recunoască nici 
o modificare de frontieră, care nu a fost liber consimțită». 
Azi a semna propunerea Molotov însemnează a lăsa mari 
riscuri pentru viitorul țării în ceea ce priveşte granițele țării”, 
scria Antonescu. Totodată Mareșalul sublinia că printre cla- 
uzele impuse de Molotov se aflau și alte prevederi pericu- 
loase pentru statul român. Printre altele era vorba de plata 
unor despăgubiri de război nedefinite, care ar fi băgat țara 
în robie la ruși, în opinia Mareșalului dar, și mai grav, dezar- 
marea soldaților români și predarea lor rușilor. „A patra 
condiție cerută de Molotov și de anglo-americani este să dau 
ordin soldaților să se predea rușilor și să depună armele, care 
ne vor fi puse după aceea la dispoziție pentru ca împreună 
cu rușii să izgonim pe nemți din țară. Care om cu judecata 
întreagă și cu simțul răspunderii ar putea să dea soldaților 
țării un astfel de ordin care odată enunțat producea cel mai 
mare haos și lăsa țara la discreția totală a rușilor și germanilor? 

Numai un nebun ar putea accepta o astfel de condiție și ar 


pune-o în practică”, scria Antonescu. 

Totodată Antonescu se opunea prevederilor anglo-ame- 
ricane și rusești de a întoarce armele contra Germaniei. 
Pentru Antonescu era acceptabilă renunțarea la alianța cu 
Puterile Axei, dar nu și pornirea războiului împotriva fos- 
tului aliat. Mareșalul considera acest act ca fiind fără onoare. 
„A treia clauză, și cea mai gravă, era aceea de a întoarce ar- 
mele în contra Germaniei. Cine poate, am arătat eu d-lui 
Mihalache, și poate să-și ia răspunderea consecințelor vii- 
toare asupra neamului a unui asemenea gest odios, când 
putem să ieşim din război oricând dorim?”, adăuga Anto- 
nescu. Totodată fostul șef al statului preciza că deja trimisese 
oameni politici și diplomați, precum Iuliu Maniu, să discute 
cu anglo-americanii și să obțină condiții onorabile pentru 
ieșirea României din război. Mai mult decât atât, Antonescu 
se arăta dispus, dacă sunt respectate aceste condiții onorabile 
de pace, să discute personal cu Hitler ieșirea României din 
război. Totodată, Antonescu era ferm convins că România 
mai bine mergea până la capăt și pierea eroic decât să accepte 
condiţiile impuse de ruși, adică cu alte cuvinte intrarea Ro- 
mâniei în sfera lor de influență. Această afirmație a făcut-o, 
ca răspuns, țărăniștilor convinși de faptul că oricum anglo- 
americanii ne-au abandonat în brațele URSS și că aceasta 
ar fi oricum soarta noastră. „l-am răspuns domnului Miha- 
lache că într-o astfel de situație este de preferat ca un popor 
care-l așteaptă, dacă are siguranța că îl așteaptă, o asemenea 
soartă, să cadă eroic, decât să-și semneze singur sentința la 
moarte”, susținea Antonescu. 

Pe lângă aceste precizări, Antonescu a descris și faptele 
petrecute în ziua de 23 august 1944. Mai precis arestarea sa. 
Mareșalul spune că a fost bruscat și dezonorat. „Regele a 
trecut în spatele meu, urmat de soldați, unul din soldați m-a 
prins de braț pe la spate și generalul Sănătescu mi-a spus: 
„D-le mareșal, sunteți arestat pentru că nu ați vrut să faceți 
imediat armistițiul”. M-am uitat la soldatul care mă ținea de 
braț și i-am spus ca să ia mâna de pe mine și, adresându-mă 
generalului Sănătescu, în auzul Regelui, care trecea în altă 
cameră cu mâinile la spate: „Să-ţi fie rușine; astea sunt acte 
care dezonorează un general”. M-am uitat fix în ochii lui și 
i-am repetat de mai multe ori apostrofa. După aceea, bruscat, 
am fost scos din cameră pe culoar, unde o bestie de poliţist 
mi-a spus să scot mâna din buzunar, ceea ce am refuzat. După 
aceea, împreună cu d-l Mihai Antonescu, am fost băgat, la 
ora 17, într-o cameră Safe Fichet și încuiați cu cheile”, preciza 
Antonescu. Totodată fostul șef al statului român și-a exprimat 
amărăciunea pentru un asemenea deznodământ. „lată cum a 
ajuns un om, care a muncit 40 de ani ca un martir, pentru țara 
lui, care a salvat-o de 2-3 ori de la prăpastie, care a scăpat de 
la o teribilă răzbunare pe membrii dinastiei, care a luat jură- 
mântul tânărului Rege în strigătele mulțimii, care îmi cerea 
să dau pe toți din Palat pentru a fi linșați și care a servit timp 
de patru ani, cu un devotament și cu o muncă de mucenic 
armata înfrântă, țara și Regele ei”, încheia acesta. Această scri- 
soare a fost înregistrată în arhivele comuniste și a fost mai apoi 
publicată după 1990. (www.adevarul.ro) 

Încă din februarie 1943, Mareșalul Antonescu îi propu- 
nea lui Mussolini ieșirea comună din război, iar în septem- 
brie 1943 începea negocieri secrete pentru încheierea unui 

armistițiu cu anglo-americanii; mai au loc în octombrie, 


același an, la Lisabona, încercări de armistițiu cu englezii; 
este abordat în acest scop inclusiv Suveranul Pontif. După 
întrevederea serviciilor secrete aliate la Cairo, s-a decis tri- 
miterea misiunii colonelului De Castelaine în România, 
împreună cu alți doi ofițeri, pentru a lucra ca intermediari 
între aliați și București. Aceștia sunt prinși la parașutare și 
instalați, în București, într-un apartament în sediul Jandar- 
meriei la ultimul etaj. 

„Ca urmare a parașutării colonelului De Castelaine în 
România, principele Barbu Știrbey este trimis în cel mai 
mare secret la Cairo, sub numele de „Bond”, cu un pașaport 
dat de Antonescu, dar la Istanbul este demascat nemților de 
către englezi, care nu erau pentru ieșirea României din Axă. 
Churchill miza pe faptul că germanii și românii vor tempo- 
riza înaintarea rușilor spre Europa, iar o debarcare an- 
glo-americană în Balcani ar tăia drumul rușilor spre Europa. 
Acestui plan i s-a opus însă președintele american Roosevelt. 

La sprijinirea războiului antisovietic au contribuit și ce- 
rerile americane, din ianuarie 1943, reluate în ianuarie 1944, 
adresate țărilor Axei, inclusiv României, de capitulare necon- 
diționată, cereri prezentate și în negocierile de armistițiu de 
la Cairo, din martie 1944, respinse atât de către guvernul 
Antonescu, cât și de opoziția Maniu-Brătianu, fapt ce a dus 
la prelungirea războiului cu peste un an. O problemă ridicată 
de către partea română la negocierile de la Cairo și respinsă 
de către anglo-americani a constituit-o problema Transilva- 
niei de Nord, răpită de către Ungaria prin Diktatul de la 
Viena. Anglo-americanii au declarat că această problemă va 
face obiectul negocierilor la Conferința de Pace, după 

terminarea războiului. Deoarece partea română nu avea ni- 
cio garanție că anglo-americanii vor retroceda acest teritoriu, 
a respins propunerea. 

Rușii își urmăreau, și ei, cu destulă abilitate interesele. 
Încă din octombrie 1943, la Conferinţa miniștrilor de ex- 
terne de la Moscova și, apoi, la Conferința de la Teheran a 
șefilor de state din URSS, SUA și Anglia, Molotov, ministrul 
de externe al URSS, a afirmat că „singurul om ce poate face 
o atare schimbare de front în România este Mareșalul Anto- 
nescu”. Pe la mijlocul lunii septembrie 1943, Mihai Anto- 
nescu aducea la cunoștința diplomatului american John 
Foster Dulles (viitorul Secretar de Stat) că „participarea 
României la război nu mai e decât simbolică. A rupe cu acest 
simbol, înseamnă a expune România celor mai grave repre- 
salii. Asta nu e cu putință decât în cazul unei debarcări aliate”. 
Cu acest prilej, el insista asupra inoportunității schimbării 
regimului Antonescu, care dispunea de 45 de vagoane de aur, 
de mari cantități de cereale și de un milion de soldați 
înarmați. „Numai guvernul de azi poate refuza nemților 
aceste rezerve prețioase. În ziua când Mareșalul ar dispărea, 
nemții ar lua totul pentru nevoile lor, iar la guvern ar așeza 
slugi politice, probabil chiar pe foștii legionari, care ar su- 
prima pe toți antoniștii și pe toți rezistenții, adică toată elita 
românească”. Temerile lui Mihai Antonescu s-au adeverit: 
rezervele de aur și de cereale nu au fost luate de către nemți, 
ci de ruși, iar milionul de ostași, din cauza complotului Pala- 
tului Regal și al grupului de complotiști — Bodnăraș, Dămă- 
ceanu, Aldea, Racoviță — a fost dezarmat, circa 175.000 
dintre ei au luat drumul lagărelor sovietice, iar „Poarta Iașiu- 
lui” a fost deschisă fără luptă trupelor sovietice. 

Opoziția din România — Maniu și Brătianu — au colabo- 


rat strâns cu Antonescu la toate negocierile de armistițiu în 
vederea ieșirii României din războiul alături de Axă, se in- 
formau și se consultau reciproc cu regularitate. Ceva mai 
mult, Antonescu a propus chiar să abandoneze puterea dacă 
aliații preferă să negocieze cu opoziția română. Guvernul 
sovietic a răspuns, prin consilierul Semionov: „Noi preferăm 
să negociem cu actualul Guvern al României și suntem gata 
să-l ajutăm să elibereze țara de germani”, iar la Cairo, am- 
basadorul rus Novikov, ca și ceilalți doi aliați, s-a pronunțat 
categoric: „preferă negocieri cu Mareșalul Antonescu și nu 
cu trimișii Regelui”. 

Deoarece negocierile de la Cairo trenau din cauza 
poziţiei rigide a SUA (care cereau capitularea necondițio- 
nată), cât și din cauza unor tratate încheiate anterior cu 
URSS pentru crearea de zone de influență sovietică în Bal- 
cani, inclusiv în România, guvernul Antonescu începe ne- 
gocierile de armistițiu la Stockholm cu guvernul sovietic, 
prin ambasadorul acestuia, doamna Alexandra Kolontay, 
în decembrie 1943. În vederea asigurării succesului acestei 
acțiuni, guvernul Antonescu a făcut o serie de schimbări 
diplomatice în capitalele susceptibile de a oferi posibilități 
de contacte și de negocieri. Astfel, este numit Cretzeanu 
la Ankara, George Caranfil la Helsinki și Fred Nanu la 
Stockholm, ca miniștri plenipotențiari. 

La Stockholm, Fred Nanu este contactat de către ruși în 
vederea negocierilor de armistițiu. 

Contactul, discuțiile și negocierile din capitala suedeză se 
concretizează prin formularea unor condiții precise de armi- 
stițiu și nu de capitulare necondiționată, cum ceruse Roosevelt 


9] 


la Cairo. Privind problema Transilvaniei de Nord, URSS 
considera Diktatul de la Viena nul și neavenit, iar Transil- 
vania urma să revină în întregime României. În forma sa 
finală, proiectul de armistițiu cu URSS de la Stockholm con- 
ținea următoarele condiții: 

1. Trupele române de pe front, fie se predau rușilor, fie 
vor ataca trupele germane. Rușii se obligau să le aprovizio- 
neze cu armament și alte materiale (...); 

2. Rușii acceptă ca România să dea un ultimatum de 15 
zile Germaniei, pentru a-i părăsi teritoriul înainte de a-i 
declara război. În cazul retragerii trupelor germane, Româ- 
nia poate rămâne neutră; 

3. Arbitrajul de la Viena este nul și neavenit. Transilvania 
revine la patria-mamă în totalitate; 

4. Rușii se mulțumesc numai cu o fâșie de trecere în nor- 
dul țării, iar guvernul român poate să-și exercite funcțiile 
într-o parte a țării neocupată de armatele sovietice. 

Condiţiile de armistițiu negociate la Stockholm cu rușii, 
deși mult mai avantajoase pentru România, față de cele de 
la Cairo, implicau recunoșterea anexării Basarabiei și Buco- 
vinei de Nord de către Rusia. (...) 

După parașutarea lui Emil Bodnăraș în România, în pri- 
măvara anului 1944, au avut loc frecvente întâlniri între cer- 
curile Palatului și delegații PCR. Prințul Știrbey i-a acordat 
chiar găzduire lui Bodnăraș. În noaptea de 13/14 iunie 1944, 
are loc o întâlnire conspirativă (ultima) a reprezentanților 
PCR, Emil Bodnăraș și Lucrețiu Pătrășcanu, cu reprezen- 
tanții Palatului Regal și ai armatei: generalii Constantin 
Sănătescu, Aurel Aldea și Gheorghe Mihail, colonelul Du- 


mitru Dămăceanu, loan Mocsony-Stârcea, Mircea loanițiu 

și Grigore Niculescu-Buzești, cifrator în Ministerul Aface- 


rilor Externe român. (...) 

Pentru pregătirea acțiunii armate, a fost creat și un comitet 
militar din care au făcut parte generalii Gheorghe Mihail, 
C. Vasiliu Rășcanu și colonelul Dumitru Dămăceanu. (...) 

. O problemă ignorată mult timp de istorici privește des- 
chiderea frontului de la Iași la 20 august 1944. După pleca- 
rea participanților de la consfătuirea cu comuniștii din 13/14 
iunie 1944, au mai rămas în incintă pentru o „consfătuire de 
rutină” Emil Bodnăraș și Dumitru Dămăceanu, care au sta- 
bilit în strict secret ca, în scopul înlăturării lui Antonescu și 
pentru a grăbi ieșirea României din război, un segment de 
front de la Iași, denumit conspirativ „Poarta Iaşiului”, să fie 
deschis din punct de vedere militar la o anumită dată. Acest 
segment de front, în caz de retragere, venea pe linia de 
fortificații Focșani-Nămoloasa-Galaţi. Segmentul de front 
stabilit avea o lărgime de 25 km între Erbiceni și Rediul 
Mitropoliei, la nord de Iași (...). 

Ofensiva sovietică a început în dimineața zilei de 20 au- 
gust, iar trupele române din „Poarta Iaşiului” s-au retras în 
cursul nopții. La ora 13.00, trupele sovietice au intrat în Iași, 
depășind trupele Armatei a IV-a, aflată în retragere dezor- 
donată. Mareșalul Antonescu a făcut o scurtă inspecție pe 
front în perioada 20-21 august 1944 și a constatat dezorga- 
nizarea frontului și începutul retragerii disperate, dar s-a 
întors repede la București, mai hotărât ca oricând să semneze 
armistițiul cu rușii. 

În dimineaţa zilei de 23 august 1944, Antonescu aștepta 
raspunsul de la Stockholm, pentru a semna armistițiul cu 
URSS. În așteptarea răspunsului, el a cerut scrisori de la Maniu 

şi Brătianu, pentru susținerea armistițiului. Între timp, de la 
Stockholm a sosit la Ministerul Afacerilor Externe accep- 
tarea sovietică la propunerile românești de armistițiu. Tele- 
grama, în loc să-i fie înmânată lui Antonescu, Grigore 
Niculescu-Buzești, participant la conjurație, o înmânează 
Regelui. În situația dată, Regele, fără să vorbească despre 
telegramă, le comunică lui Maniu și Brătianu că va intra în 
acțiune și va face singur armistițiul, fiind sătul de tutela lui 
Antonescu. Deși Mareșalul Antonescu nu a primit tele- 
grama așteptată, a mers totuși la Palat și acolo a fost arestat. 
Că Antonescu era hotărât să încheie armistițiul cu URSS 
rezultă și din faptul că în seara de 22 august l-a convocat pe 
ministrul german la București, Clodius, și în prezența gene- 
ralului Pantazi, ministru de război, i-a adus la cunoștință că 
România a cerut armistițiul. 

Armistițiul sovietic cu România era o necesitate și pentru 
Rusia. Poziţiile întărite româno-germane din Moldova, care 
au rezistat la numeroase atacuri sovietice (începând cu 17 
aprilie 1944) și pe care trupele se aflau și la data de 20 au- 
gust, ca și existența în spatele frontului a unui aliniament 
puternic fortificat — linia Focșani-Nămoloasa-Galaţi — pre- 
zenta pericolul transformării României într-un teatru de 
război. De aceea, toți factorii interesați în destinul României, 
inclusiv Rusia, căreia o rezistență pe linia de fortificații i-ar 
fi afectat interesele în Balcani, au considerat ca necesară 
ieșirea țării din război prin încheierea unui armistițiu. Prin 
trădarea de la Iași, de la 20 august 1944, frontul româno-ger- 
man din Moldova a căzut fulgerator, zădărnicindu-se și or- 
ganizarea unei rezistențe pe linia de fortificații. 

Criticii actului de la 23 august 1944 (și nu sunt puțini!) 
susțin că Mareșalul Antonescu trebuia lăsat să încheie și să 


semneze armistițiul, deoarece el îl negociase și putea să im- 
pună rușilor, prin puternica sa armată de un milion de oameni, 
un alt mod de acțiune decât capitularea. Prin arestarea lui 
Antonescu și capitularea întregii armate, din ordinul Rege- 
lui Mihai, înaintea semnării armistițiului cu rușii (care a avut 
loc abia pe 12 septembrie!), România a pierdut baza juridică 
și morală a apărării drepturilor sale... (www. historia.ro) 


(um au ocupat a doua oară 
românii Budapesta în 25 de ani? 


Bătălia de la Budapesta (29 decembrie 1944 — 13 februa- 
rie 1945) a reprezentat una dintre cele mai mari și mai sânge- 
roase bătălii din cadrul celui de-Al Doilea Război Mondial, 
comparabilă cu cea de la Stalingrad, luptele desfășurându-se 
pentru cucerirea, respectiv apărarea, fiecărei străzi sau case 
în parte. 

În ceea ce privește Ungaria, teritoriul său a fost ocupat 
de trupele Wehrmachtului pentru a preveni semnarea unui 
armistițiu cu Puterile Aliate, așa cum s-a întîmplat în cele- 
lalte state aliate ale Germaniei. Prin ordinul lui Hitler din 
12 martie 1944 a fost lansată în scop preventiv, Operațiunea 
Margarethe, care a urmărit ocuparea tuturor punctelor stra- 
tegice din Ungaria. O operațiune asemănătoare a fost plă- 
nuită şi în cazul României, dar nu s-a mai materializat. 
De asemenea, în octombrie 1944, Operaţiunea Panzerfaust, 
comandată de Hitler, înlătură regimul lui Horthy (care a 
avut câteva tentative de a negocia un armistițiu cu sovieticii) 

și îl înlocuiește cu guvernul de extremă dreaptă al lui Ferenc 
Szalassi din partidul Crucilor cu Săgeți. 

Trupele de elită ale Waffen SS au reprezentat coloana 
vertebrală a apărării Budapestei. Corpul al IX-lea SS, res- 
ponsabil de organizarea inelului de apărare a orașului, a avut 
sub comandă divizia a 8-a de cavalerie „Florian Geyer” și 
divizia a 22-a de cavalerie „Maria Theresa”. Generalul Karl 
Pfefter-Wildenbruch a fost comandantul acestor trupe pe 
întreaga perioadă a asediului. Armata ungară a participat la 
apărarea capitalei sale cu efective ale Armatei a 3-a. 

În așteptarea ofensivei armatei sovietice și române asupra 
Budapestei, Înaltul Comandament al Armatei Germane 
(OKH), i-a ordonat generalului Friessner să construiască, 
începând cu 21 septembrie 1944, 3 linii de apărare: Linia 
Margit (între Budapesta și lacul Balaton, în sud-vest); Linia 
Karola (între Cserhât, Mâtra și dealurile Zemplen, în nord); 
Linia Attila (în estul Budapestei). 

Pentru Stalin, ocuparea cât mai rapidă a Budapestei con- 
stituia un important obiectiv strategic în înaintarea rapidă a 
Armatei Roșii spre Berlin. Însărcinat cu desfășurarea Ope- 
rațiunii Budapesta a fost mareșalul Rodion Malinovski, co- 
mandantul Frontului 2 Ucrainean, sub comanda căruia s-a 
aflat și Corpul 7 al armatei 1-a române condus de generalul 
Nicolae Șova. Frontul 2 Ucrainean cuprindea Armata 7 de 
Gardă, Armata 27, Armata 40, Armata 53, Armata 6 Tan- 
curi de Gardă, un grup mecanizat de cavalerie și Armata 5 
Aeriană. Au participat, de asemenea, și elemente ale Fron- 
tului 3 Ucrainean, comandat de generalul Tolbuhin. 

Între 11 şi 14 octombrie, Corpul 7 Armată a creat peste 
Tisa un cap de pod în zona localității Mindszent cu o lățime 

de 30 km și o lungime de 7-8 km, care ulterior este aban- 


donat datorită unei contraofensive germano-ungare. Cor- 


pul 7 Armată este repoziționat apoi de Frontul 2 Ucrainean 
și folosit pentru respingerea contraofensivei. Între 26 și 29 
octombrie, un alt cap de pod peste Tisa, la Alpâr, este apă- 
rat cu succes de Divizia a 19-a română, care a respins 
atacurile Diviziilor a 3-a și a 8-a, precum și ale Diviziei 1-a 
Blindate ungare. 

La 30 octombrie 1944, începe ofensiva principală în 
direcția Budapestei, la care a participat și Corpul 7 Armată, 
întărit de prezența Diviziei a 2-a Infanterie. S-a trecut peste 
capul de pod situat la nord-vest de localitatea Alpâr. Pe 7 
noiembrie, trupele sovietice și cele române intră în suburbi- 
ile de est ale Budapestei, la 20 de kilometri de Orașul Vechi. 

Pe 30 noiembrie 1944, diviziile române ale Corpului 7 
Armată, aflat în subordinea Armatei a 7-a de Gardă sovie- 
tică, lansează un atac de pe aliniamentul Ujkekske-Alpâr, pe 
un front de 13 km, rupând apărarea germano-ungară care 
bloca drumurile de acces către Capitală. Corpul 7 Armată 
ajunge în fața centurii de apărare exterioară a Budapestei, în 
zona împădurită cuprinsă între Valkó și Isaszeg. A treia linie 
de apărare este străpunsă de diviziile române până pe 13 
decembrie 1944. 

Armată sovietică își reia atacurile pe 19 decembrie, după 
ce a avut o pauză în operațiuni. Inelul de încercuire a capi- 
talei ungare este completat la 26 decembrie, atunci când 
trupele sovietice întrerup drumul care făcea legătura între 
Budapesta și Viena. În momentul închiderii inelului de în- 
cercuire a Budapestei, în oraș se aflau aproximativ 33.000 de 

soldați germani, 37.000 de soldați unguri și 800.000 de civili 
care au refuzat să plece din oraș. 

Așadar, după ocuparea părții de est a Ungariei, Coman- 
damentul suprem sovietic a conceput Operațiunea „Buda- 
pesta”. Misiunea de a executa lovitura principală a fost 
încredințată Frontului 2 Ucrainean, în cadrul căruia a acțio- 
nat și Corpul 7 armată (întărit cu Regimentul 114 artilerie 
antitanc sovietic), comandat de generalul Nicolae Șova. 
După ce a trecut Divizia a 9-a Cavalerie la vest de Tisa, în 
noaptea de 28 spre 29 octombrie 1944, acesta a atacat spre 
Budapesta, în dimineața zilei de 30 noiembrie, de pe alini- 
amentul Ujkekske, Alpâr, pe un front de 13 km, în subordi- 
nea Armatei a 7-a de Gardă sovietice. 

Succesiv, diviziile române au rupt apărarea inamicului pe 
căile de acces spre Budapesta, ajungând la 30 noiembrie, 
după ce înaintase circa 100 km în dispozitivul inamic, în 
fața centurii de apărare exterioare a capitalei ungare, în zona 
împădurită dintre Valkó și Isaszeg, pe care au străpuns-o 
până la 13 decembrie, luând contact cu cea de-a doua fâșie 
de apărare. 

Asaltul pentru străpungerea celei de-a doua fâșii de apărare 
a Budapestei a început la 27 decembrie, cu efortul la flancul 
drept, în sectorul de luptă al Diviziei a 2-a infanterie, pe 
direcția Kistarcsa-Cinkota-Mâtyâsfold. Prin lupte grele au 
fost cucerite localitățile Kerepes, Nagytarcsa, Kistarcsa, Râko- 
sliget și Râkoscsaba, astfel încât, în seara zilei de 31 decem- 
brie 1944, Corpul 7 armată se afla la „porțile” Budapestei, în 
fața celei de-a treia centuri de apărare a capitalei ungare. 

În perioada următoare, Corpul 7 armată român a conti- 


nuat luptele spre centrul Budapestei, încadrat la flancul drept 

de Corpul 30 armată și la cel stâng de Corpul 18 armată, 


ambele sovietice, ofensiva fiind reluată la 1 ianuarie 1945. 
Înfrângând succesiv rezistențele opuse de Diviziile 13 blin- 
dată și 10 infanterie inamice, cele trei divizii române au cuce- 
rit suburbiile Mâtyâsf6ld, Rákoshegy (Divizia 19 infanterie) 
și Kőbánya (Divizia a 9-a cavalerie), după care au pătruns în 
orașul propriu-zis, înaintând în lungul Bulevardului Rákóczi. 

Până la 10 ianuarie au fost cucerite Poșta Centrală (Di- 
vizia a 2-a infanterie), fabricile de la nord de Hipodrom 
(Divizia a 19-a infanterie), Hipodromul (Divizia a 9-a ca- 
valerie) și alte obiective din partea de est a Capitalei ungare. 
Pentru a exploata mai bine avantajele oferite de teren, s-a 
constituit o „Grupare de manevră”, comandată de generalul 
Ilie Antonescu, care la 12 ianuarie 1945 a executat o acțiune 
de învăluire pe la sud-vest, ajungând la marginea de est a 
cimitirului Kerepes. 

Prin lupte grele, trupele române au cucerit apoi cazărmile 
Franz Joseph, cimitirul Kerepes, Hipodromul Mic, Gara de 
Est etc., ajungând la 15 ianuarie 1945 la mai puţin de 2 km de 
Dunăre. În momentul în care mai era puțin până la cucerirea 
totală a părții de est a Budapestei (Pesta), comandamentul 
sovietic a ordonat scoaterea Corpului 7 armată din dispozitivul 
de luptă și deplasarea sa pe frontul din Cehoslovacia. 

În pofida protestelor comandamentelor române, la 15 
ianuarie, după 78 de zile de lupte crâncene desfășurate de la 
Tisa până la nici 2 km de Dunăre, perioadă în care Corpul 
7 armată român a înregistrat pierderi cifrate la 10.708 mili- 
tari (morți, răniți și dispăruți), adică 29% din efective, acesta 
a fost îndepărtat în mod nemeritat și „necamaraderește”, când 
„momentul victoriei, al recompensei și al onoarei” se apropia, 

de la „onoarea” de a participa la lichidarea completă a rezis- 
tențelor inamice din Budapesta, așa cum preciza, la 16 ianu- 
arie, generalul Nicolae Șova. 

Hotărârea comandamentului sovietic nu a constituit o 
premieră, marile unități române fiind scoase din luptă și în 
alte momente în care erau pe punctul de a cuceri orașe sau 
localități mai importante. În continuare, luptele împotriva 
grupării germano-ungare din Budapesta au fost continuate 
de mari unități ale Fronturilor 2 și 3 ucrainene până la 13 
februarie 1945. 

După 78 de zile de lupte grele în cadrul Operațiunii Bua- 
pesta, Corpul 7 al Armatei 1-a a fost îndepărtat din luptă 
de către Comandamentul sovietic, refuzândui-se în acest fel 
dreptul de a se bucura de victoria finală în asediul Budapes- 
tei. Pierderile Corpului 7 au ajuns să fie de 10.708 de soldați 
(morți, răniți sau dispăruți), care însemnau 26% din efecti- 
vele sale. 

Corpul 7 armată comandat de generalul Nicolae Șova a 
fost redirecționat către frontul din Slovacia. Generalul Nico- 
lae Șova a protestat împotriva acestei decizii la Comanda- 
mentul sovietic, declarând următoarele: Ofizerii şi trupa din 
subordinele Corpului 7 armată, care au luptat și sângerat alături 
de trupele aliate de la trecerea Tisei şi până în mijlocul Buda- 
pestei, sunt deprimati de faptul că o dată cu iminenta cădere a 
Budapestei, sunt trimiși în alt sector. Ei interpretează acest fapt 
ca o îndepărtare nemeritată a lor de la onoarea de a lupta până 
la lichidarea completă a operațiunilor din Budapesta, conside- 
rând că au fost utilizaţi de aliați numai în momentele grele ale 
luptei când ei au dat ajutorul lor neprecupețit marcat prin şirul 
de morminte ale camarazilor lor căzuţi în aceste lupte şi sunt 

îndepărtați necamaraderește atunci când momentul victoriei, al 


recompensei şi al onoarei se apropie. 

Răspunsul la protestul generalului Șova, a fost destituirea 
sa la 7 februarie 1945 și trecerea sa în rezervă la 24 martie 
1945, după 38 de ani de carieră și după ce a fost decorat cu 
Ordinul Mihai Viteazul, clasa a III-a cu spade. A fost ares- 
tat de guvernul comunist în ianuarie 1946 și condamnat la 
10 ani de închisoare, o pedeapsă pe care a executat-o în 
închisoarea Aiud, una dintre cele mai teribile temnițe din 
sistemul de lagăre comunist. După ce i se confiscă averea, în 
1948 i se mai suspendă și dreptul la pensie, un drept pe care 
îl recapătă abia în 1964 (în condiţiile în care a fost eliberat 
din închisoarea Aiud în ianuarie 1956). Fiind într-o stare de 
sănătate precară, generalul Şova moare în 1966. În loc să fie 
răsplătit ca un erou, a fost batjocorit de autoritățile comu- 
niste aservite URSS-ului. 

... Finalul bătăliei pentru Budapesta s-a desfășurat fără ro- 
mâni. În fața evidențelor, Hitler a fost de acord ca pe 17 ianu- 
arie să aibă loc retragerea trupelor germane din Pesta în Buda. 
Podurile de peste Dunăre au fost detonate pe 18 ianuarie. 

După ce precedentele Operațiuni Konrad eșuaseră, ger- 
manii lansează o a doua ofensivă pe 20 ianuarie în partea 
sudică a orașului, înaintând 20 de km în liniile defensive 
sovietice cu posibilitatea de a le tăia aprovizionarea. Dar 
trupele germane nu au mai putut să-și mențină pozițiile și 
au fost nevoite să se retragă pe 28 ianuarie. 

Dealul Gellert (pe care se află Citadela) a fost apărat de 
trupele germane de elită Waffen SS, care au reușit să res- 
pingă câteva asalturi sovietice. Lupte crâncene s-au dat pen- 
tru controlul Insulei Margareta, aflată pe mijlocul Dunării. 

Insula era de o importanță strategică deosebită deoarece 
acolo se parașutau trupe. 

Dealul Gellért este cucerit de sovietici pe 11 februarie, 
după un puternic atac simultan din trei direcţii. De pe acest 
deal, artileria sovietică a început să domine tot orașul. După 
ce cuceresc gara de sud a orașului, trupele sovietice avansează 
spre Dealul Castelului, unde infanteria marină sovietică reu- 
șește să stabilească un cap de pod pe 10 februarie. Un prim 
val de civili și militari, profitând de ceața densă din oraș, au 
reușit să scape și să se îndrepte spre dealurile de nord-vest 
cu direcția Viena. Celelalte valuri de refugiați nu au fost la 
fel de norocoase, fiind forțate să rămână în zona controlată 
de sovietici și să îndure o serie de abuzuri fără seamăn din par- 
tea acestora, între care și violurile în grup. 

Ultimii apărători ai Budapestei s-au predat pe 13 februa- 
rie 1945, încheind astfel o bătălie lungă de aproape 100 de 
zile. (www. bistoria.ro, bttp://crispedia.ro) 


Ce au făcut armatele române 
în Munţii Tatra? 


În aprilie şi mai 1945 au avut loc ultimele lupte de pe 
teatrul european de război, care aveau să ducă la capitularea 
Germaniei hitleriste. Armatele 1-a și a 4-a române, aliate 
cu trupele Frontului 2 ucrainean și ajutate de partizanii 
slovaci și cehi au eliberat zonele munţilor Metalici Slovaci, 
Tatra Mică și Carpaţii Albi. Din decembrie 1944 și până 
în primăvară au fost 147 de zile de lupte crâncene. Dintre 
acestea, 74 au fost zile de iarnă, deosebit de grele, cu condiții 
de luptă extreme. 

În 1975, Viorica Toporaș de la postul de Radio Iași a 
înregistrat câteva mărturii cu veterani ai războiului, partici- 
panţi la aceste bătălii ale frontului vestic. Soldatul Petre 
Almășanu și plutonierul Ion Găitănaru au vorbit atunci des- 
pre luptele pentru eliberarea Transilvaniei, despre cele din 
Ungaria și Slovacia din toamna 1944 — primăvara 1945. Aceste 
înregistrări cu o mare valoare documentară se păstrează și 
în Arhiva de istorie orală. 

Petre Almășanu: „Ca militar în termen care am făcut parte 
din Armata a 4-a, Divizia a 18-a Infanterie în Regimentul 92 
Infanterie, am participat la luptele din Ardeal, din Ungaria și 
până la terminare, luptele din Cehoslovacia. [...] 

Vreau să punctez unele aspecte din Cehoslovacia. A fost 
perioadă de iarnă grea, am ajuns în Munţii Metalici. Am 
fost primiți atât de populația Ungariei cât și populația Ce- 
hoslovaciei ca eliberatori și aș vrea, dacă îmi permiteți, ca să 
punctez un episod din Cehoslovacia, unde vin niște cetățeni 
și ne-au vorbit în limba lor — n-am înțeles ce vor! Și unul 
care a știut puțin limba lor a vorbit cu mine și mi-a spus să 
mergem până în pădure. Am găsit o pădure de spânzurați, 
oameni, cetățeni valizi prinși de către trupele germane, con- 
siderați fiind că sunt spioni sau dușmani ai lor și i-au spân- 
zurat. Principalele lupte la care am participat, vreau să le 
punctez prin: forțarea și trecerea râului Hron, în fața orașului 
Banská Bystrica unde am trecut pentru prima oară prin bărci 
de cauciuc, sub bombardamente de aviaţie, artilerie și mitra- 
lieră. Am trecut desigur nu fără sacrificii în această zonă de 
luptă, s-a sprijinit de artileria antiaeriană și de artileria grea 
a românilor, sigur că am putut să trecem dincolo și să ocupăm 
înălțimile 962 m nord de Banskâ Bystrica prin luptele de la 
2 aprilie 1945. De la această înălțime, 962 m nord Banskâ 
Bystrica, am mai participat cu unitatea mea la orașul Sânmar- 
tin și de-acolo am ajuns până la 32,5 km de orașul Praga. 

În această perioadă ofițeri nu am avut, subofițeri nu am 
avut, gradați nu am avut, [doar] un soldat militar în termen. 
Comandantul batalionului, căpitan Zgaibără Grigore, m-a 
numit comandantului Companiei a 5-a din acest regiment 
și la comanda acestor companii care au fost, sigur, cu un 

număr restrâns de militari, am fost la comanda aceasta timp 


de trei luni de zile. Pentru faptele de arme în această peri- 
oadă am fost propus de către comanda regimentului spre a 
fi decorat cu cea mai înaltă decorație, Virtutea Militară de 
Război, pe care am primit-o personal de la general de armată 
Vasiliu Rășcanu, ministru în guvernul doctor Petru Groza, 
ministru de Război în acest guvern, în localitatea Sânpetre, 
în ziua de 15 aprilie 1945.” 

loan Găitănaru: „În ziua de 13 ianuarie 1945 am plecat 
din nou pe front. Mi-am găsit unitatea, noua unitate acuma, 
Regimentul 10 Infanterie, în Cehoslovacia, în localitatea 
Silica. Aici mi s-a dat sub comandă un pluton de pistolari, 
care avea denumirea de p/utonul de șoc şi cu acest pluton în 
fiecare zi aveam câte cinci-șase atacuri spre direcția Dobrá 
Niva, Zvolen, Kremnica, Banská Bystrica și Trenčín. (...) 

În ziua de 15 aprilie 1945, la cota 338, în regiunea Trenčín 
am căzut rănit de o schiţă în piept și două gloanțe la mâna 
dreaptă. Și am fost luat prizonier, că nemții au ocupat poziția 
unde fusesem eu până atunci. M-au găsit acolo și m-au trimis 
până la urmă la un lagăr, într-un lagăr lângă orașul Dresda. 

Pe ziua de 6 mai am fost eliberați de-acolo de trupele 
sovietice. Îmi amintesc când au ajuns la poartă, s-au apucat 
au dărâmat gardurile acolo, au intrat peste noi, că lagărul era 
mai mult cu sovietici. Au format un spital de-ăsta de cam- 
panie în orașul Dresda, acolo și m-a internat și pe mine. 
Acolo am fost întreținut, pe urmă m-a îngrijit; cam prin 20 
octombrie mi s-a făcut ieșirea din spital și am fost trimis în 
țară.” (www.rador.ro) 

Punctele cel mai occidentale eliberate de armata ro- 
mână în ofensiva împotriva Germaniei naziste au fost orașele 

Chotěboř și Humpolec, la 90 km est de Praga, în ziua de 
4 mai 1945. 

Armata română a continuat să lupte până la sfârșitul răz- 
boiului într-un spaţiu european de anvergură, pe fronturi 
mari, de până la 120 de km în Ungaria și 130 de km în 
Cehoslovacia, în sectoare de certă finalitate strategică (Zvo- 
len-Banskâ Bistrica, nord-est de Viena etc.) până în apro- 
piere de Praga. 


De ce n-au reusit trupele sovietice 
să fure și aurul Bâncii Naționale 
a României ascuns la Tismana? 


La începutul domniei lui Radu I, Banatul de Severin (cu 
tot cu Mânăstirea Vodița, prima ctitorie a Sfântului Nicodim 
de la Tismana) se afla în mâinile ungurilor. În documentele 
lui Dan I și cele timpurii semnate de Mircea cel Bătrân este 
pomenită doar Tismana, iar din vechile ei danii de la Vla- 
dislav Vlaicu lipsesc „gălețile de grâu de la satul lui Costea”. 
Acestea vor reapărea după ce Mircea își extinde controlul 
asupra Banatului de Severin. 

Așadar, Nicodim începe să caute un loc pentru a întemeia 
o nouă mânăstire. În acest scop, el vizitează Oltenia subcar- 
patică, căutările sale ducând la inițierea ridicării mai multor 
mânăstiri și biserici, cum au fost mânăstirile de la Gura Mo- 
trului și Vișina (la Gura Sadului), bisericile de la Coșuștea, 
Jidoştiţa și cea de pe malul râului Topolnița și schitul de pe 
Valea Aninoasei. 

Plecând din Aninoasa, Nicodim ajunge la Gropșani 
(astăzi Vânăta), lângă ceea ce astăzi se cheamă Tismana. 
Mergând pe valea apei în sus, ajunge la o mică cascadă ce 
izvorăște dintr-o peșteră, unde constată că ar fi un loc tocmai 
bun pentru înființarea unei mânăstiri. Legenda spune că 
Sfântul a fost adus aici de un vis, iar când a ajuns pe locul 
viitoarei mânăstiri, din peșteră a ieșit un balaur pe care a reușit 
să-l răpună numai după ce i-a arătat crucea sa de plumb. Se 
întoarce la Mânăstirea Vodița, unde lasă în locul său ca stareț 
(abate) pe ieromonahul Agaton, iar el, împreună cu ucenicii 
săi, se duce la Tismana și în 1377, începe construcția bise- 
ricii din zid, sfințită în 1378. În paralel cu construcția, se 
ocupă de organizarea vieții monahale, conform regulilor 
însușite la Muntele Athos. Mânăstirea înființată de el avea 
rang de arhimandrie, Nicodim fiind deja arhimandrit, și era 
„Mare Lavră” și prima arhimandrie din țară. 

De-a lungul timpului, Mânăstirea Tismana s-a bucu- 
rat de sprijinul domnitorilor Radu I (1377-1383), Dan I 
(1383-1386) şi Mircea cel Bătrân (1386-1418), al căror con- 
silier a fost Cuviosul Nicodim. 

Mânăstirea Tismana este cel mai vechi aşezământ mo- 
nahal din Ţara Românească, aflat pe teritoriul orașului Tis- 
mana din județul Gorj, la 36 km de orașul Târgu-Jiu. 

Mânăstirea Tismana este, totodată, și cel mai vechi 
așezământ monahal încă în funcțiune din Ţara Românească. 
Construită tot prin râvna cuviosului Nicodim, sora ei, Mâ- 
năstirea Vodița, a fost distrusă la puțin timp după construire 
(mai apoi s-a construit Vodița 2, unde Nicodim a revenit de 
la Tismana), singura citadelă a ortodoxiei noastre rămânând, 
timp de peste șase veacuri, Mânăstirea Tismana. Deoarece 

cu Vladislav I (Vlaicu Vodă, 1364-1377) începe pomelnicul 
mânăstirii, fratele lui Vlaicu, Radu I Vodă asociat la domnie 
din 1372, fiind al doilea în pomelnic, istoricul Alexandru 
Ștefulescu susținea că la începutul domniei lui Vlaicu Vodă 
între anii 1364-1366 s-au construit mai întâi biserici din lemn 
și s-au făcut danii prin hrisov. „Lot ceea ce se făcea danie 
Mânăstirii Vodița s-a dat și Tismanei”, afirma istoricul, „amân- 
două mânăstirile fiind sub conducerea unuia și aceluiași 
stareț, Nicodim”. Abia după aceea a început construcția 
Vodiţei din zid, iar, sub Radu I Vodă, cea a bisericii din zid 
a Tismanei. 

Mânăstirea Tismana este așezată pe un vârf de stâncă, pe 
muntele Stârmina, înconjurată de culmi împădurite și stân- 
coase, lângă gura Peșterii Sfântului Nicodim și de sub ale 
cărei ziduri izvorăște apa, rostogolindu-se în cascadă, cu o 
cădere de circa 40 m în râul Tismana. Celebrul călător, dia- 
conul Paul de Alep, împreună cu Patriarhul Macarie al An- 
tiohiei, a vizitat Mânăstirea Tismana în iulie 1657 și 
menţionează în cartea sa, scrisă în limba arabă, Note de călă- 
torie, printre altele: „În adevăr, ea nu mai are seamăn nici în 
această țară, nici în alta, prin frumusețea locului și a așezării, 
prin mulțimea apelor sale și întărirea pe care o are, ajutată și 
de ocrotirea zidurilor sale înconjurătoare”. 

Ctitorul mânăstirii este întru totul Cuviosul Nicodim cel 
Sfinţit de la Tismana (1310-1406) — lui îi aparține alegerea 
arhitecturii și a decorațiunilor acesteia. Construcția din zid 
a fost realizată cu sprijinul material al domnitorilor Basarabi: 
Radu I (1377-1383) și fiii acestuia, Dan I (1383-1386) și 
Mircea cel Bătrân (1386-1418). 

Cuviosul Nicodim a înființat la Tismana prima școală 
din țară de caligrafi și copiști de cărți bisericești în diverse 
limbi. Tot aici a funcționat prima școală de călugări învățați 
dintre care se recrutau viitorii episcopi, mitropoliți, dieci 
pentru cancelariile domnești și boierești. Aici s-au păstrat 
cele mai vechi documente începând cu secolul al XIV-lea care 
au pus bazele istoriografiei românești. Obiecte foarte valo- 
roase au fost duse în Primul Război Mondial la Moscova 
spre păstrare, prea puține fiind recuperate ulterior. 

Tezaurul Mânăstirii Tismana a fost deosebit de mare, dar 
stricăciunile aduse mânăstirii de veacuri a făcut să se piardă. 
O parte din obiectele de valoare păstrate se găsesc la Muzeul 
de Artă al României. Muzeul mânăstirii are o bogată colecție 
de picturi murale (provenite din pronaos, pictura din 1766), 
icoane vechi pe lemn, obiecte de cult, cărți vechi, veșminte, 
ușile vechi ale bisericii (1782) și altele. În biserică, se găseşte 
o raclă de argint, executată de artistul plastic Gheorghe Stoica 
din București în 1980, care conţine trei părticele de Sfinte 
Moaşte: de la Sfântul Nicodim degetul arătător de la mâna 
dreaptă și crucea de plumb ce o purta la gât, de la Sfântul 
Ignatie Teoforul și Sfântul loan Gură de Aur. 

Biserica Mânăstirii Tismana își etalează statutul de mo- 
nument de artă prin tot ceea ce reprezintă și există în ea: 
catapeteasma din stejar executată în 1766 în stil post-brân- 
__covenesc cu ornamente florale, suflată în aur, cu icoanele 
împărătești (1844), iconostasul mic sculptat în lemn de tei, 
aurit, executat de Ghenadie monahul (1741-1742); stranele 
(tetrapoadele) sculptate de călugări în anul 1731 și 1735; 
policandrul mare din alamă lustruită din secolul al XIX-lea; 

toaca metalică de forma vulturului bicefal — stema domni- 
torilor Basarabi, deosebit de valoroasă, dar și multe altele. 

Poetul George Coșbuc a dăruit pentru Paraclisul ctitorit 
de Matei Basarab două vitralii, în 1916, deosebit de frumoase, 
în memoria fiului său Alexandru, iar G. Sfetea, un alt vitraliu 
pentru mama lui, Maria, aflate acum în muzeul mânăstirii. 

Un fapt extraordinar s-a petrecut aici în anul 1944. Te- 
zaurul Bancii Naţionale a României a fost ascuns la Mâ-. 
năstirea Tismana spre sfârșitul celui de-Al Doilea Război 
Mondial. Încă din luna iulie 1944, guvernatorul BNR 
(Banca Naţională a României) luase măsuri ca să se trans- 
porte și să se depoziteze aurul BNR la Mânăstirea Tismana, 
datorită contraofensivei sovietice care ajunsese în Basarabia, 
teritoriu românesc. Mai întâi, a fost ascuns într-una din 
pivnițele din subsol. Considerându-se acesta, totuși, loc ne- 
sigur, s-a amenajat un spațiu în Peștera Mânăstirii, în ciuda 
evenimentelor de după 23 august 1944, când sovieticii in- 
stituiseră o supraveghere cruntă asupra întregii țări. În zilele 
de 14-16 septembrie 1944, acțiunea se terminase în cel mai 
mare secret, iar în grota a doua au fost depozitate: 

- Monezi: 1.641 casete în greutate brută de 82.742,560 
kg, din care 67.575,60258 kg aur; 

- Lingouri tip internațional: 1.372 casete în greutate brută 
de 73.495,575 kg, din care 67.761,31306 kg aur; 

- Lingouri tip standard: 1.022 casete în greutate brută de 
56.007,170 kg, din care 54.337,07480 kg aur. 

A rezultat un total general absolut impresionant de 
4.035 casete în greutate brută de 212.245,305 kg, din care 
189.673,99044 kg aur. i 

Pe lângă depozitul BNR, mai fuseseră ascunse și 51 ca- 
sete de aur polonez, în greutate brută de 3.057,450 kg. Era 
o parte din aurul pe care polonezii (cu care ne învecinam) 
ni-l lăsaseră în păstrare, înainte de invadarea lor, în 1939, de 
către nemți. Cealaltă parte a tezaurului polonez fusese trans- 
portată direct în străinătate, via Constanța — România. 

În 1944, tezaurul BNR era sub foc încrucișat: pe de o 
parte, Armata Germană, care se afla încă în România, pe de 
alta, Armata Roșie care se apropia de granița noastră răsă- 
riteană. Sesizând pericolul, conducerea de atunci a BNR a 
„decis să-și apere singură stocul de aur și, în deplină conspi- 
rație, l-a ascuns într-o peșteră din județul Gorj, în zona Mâ- 
năstirii Tismana. Asta presupunea transportul celor 242 de 
tone de aur de la București la Tismana, păstrarea acolo timp 
de câțiva ani, apoi transportul de la Tismana la București — 
totul într-un secret absolut. Întreaga poveste, scoasă acum 
de la secret, este reprodusă într-un document al Băncii Naţio- 
nale, prezentat în 2013, cu ocazia unei ceremonii prin care 
Tismana a devenit punct muzeal. Ceremonia a fost prezidată 
de guvernatorul BNR Mugur Isărescu. Adevarul.ro a repro- 
dus pasajele esențiale din documentul respectiv, care arată 
prin ce au trecut eroii implicați, în anii 1944-1947, în salva- 
rea aurului care putea ajunge oricând la nemți sau la ruși. 

„„„Aprilie 1944. Având în vedere pericolele la care era 
expusă averea BNR, guvernatorul de atunci, Constantin An- 
gelescu (1883-1973), obține acordul de a construi un „tezaur 
de siguranță” la Mânăstirea Tismana. 

Iunie 1944. Consiliul de Administraţie al BNR aprobă 
mutarea tezaurului. Pentru ascunderea urmelor, dar și mas- 
carea intenției de a transfera tezaurul, BNR acordă fonduri 

pentru „reparaţii la clădirea mânăstirii, care fusese afectată 
de un incendiu devastator în 1942”. O echipă numeroasă din 
București se deplasează la Gorj, iar cheltuielile de restaurare 
sunt puse sub controlul arhitectului Radu Dudescu și al in- 
spectorului Andrei Zănescu. 

11-22 iulie 1944. Ajung la Tismana 4.086 de casete cu 215 
tone de aur în următoarea structură: — 4.035 de casete cu 212 
tone de aur românesc, din care 1.641 de casete cu monede, 
1.372 de casete cu lingouri de tip internațional, 1.022 de ca- 
sete cu lingouri de tip standard — 51 de casete în greutate de 
3 tone cu aur polonez, lăsat în păstrare în 1939, când tezaurul 
polonez a tranzitat România. În acea perioadă, trupele din 
Oltenia erau comandate de generalul Titus Gârbea, gorjean 
de origine, trimis de prim-ministrul Constantin Sănătescu să 
asigure în primul rând paza tezaurului de la Tismana. 

Iată ce scria Titus Gârbea în jurnalul său (dialog cu 
prim-ministrul Constantin Sănătescu): 

Generalul Gârbea: „Contra cui să asigur paza tezaurului?” 

Constantin Sănătescu: „Contra tuturor, tâlhari, germani 
în retragere, partizani...” 

Generalul Gârbea: „Noi am avut o «cloșcă de aur» care 
ne-a fost luată de proaspeții aliați. Paza aceasta va fi și con- 
tra lor?” 

Constantin Sănătescu: „Contra tuturor! Încă de mult noi 
am dus și am dispersat în Oltenia ce aveam mai de preț, 
tezaurul țării, documente, hrisoave, icoane, aur și argint, ele 
sunt la Tismana, Baia de Fier, Săcel. Dezmăţul, jaful, omo- 
rurile, dezertorii naziști și altele vor cuprinde și Oltenia, deci 
riscăm să pierdem această avuție. Vei lua comanda trupe- 
lor din nordul Olteniei și a jandarmeriei, a grănicerilor, a 


l5 


garnizoanei Târgu Jiu, Divizia a 2-a munte din zona Căr- 
bunești, pentru a păzi această avuţie. La nevoie, vei fi întărit. 
Du-te la guvernatorul Băncii Naţionale, Constantin Ange- 
lescu, care a fost în Consiliul de Miniștri și care îți va da 
instrucțiuni tehnice și largi mijloace”. 

6 septembrie 1944. Intuind fragilitatea depozitului în 
incinta Mânăstirii de la Tismana, Consiliul General al BNR, 
cu aprobarea Guvernului, ia decizia mutării tezaurului în 
peștera din apropierea mânăstirii. 

14-16 septembrie 1944. Soldații din Dói Nep- 
tun, condus de căpitanul Ştefan Dohoneanu, format din 123 
de oameni, au depus aurul în grotă. Peştera cuprinde „o in- 
trare în șicană de 17 m lungime și o grotă de 18 m lungime, 
cu secțiune variabilă de la 4 la 7 metri lățime și 1,5 la 6 
metri înălțime. 

16 septembrie 1944. Intrarea în grotă este astupată cu un 
zid de beton de un metru grosime, iar paza acesteia este asi- 
gurată cu 280 de soldați și ofițeri sosiți de la Târgu Jiu. Iată 
cum era organizată paza și apărarea pentru tezaurul de la Tis- 
mana: — 6 grupe mobile cu autocamioane a 26 de ostași sub 
comandă ofițerească în Târgu Jiu și la Filiași — Garnizoana 
de la Târgu Jiu, în alarmă permanentă — Rețea telefonică sub 
centrală unică la Târgu Jiu — 10 puncte de alarmă în județ — 
Regimentele 36 Artilerie și 18 Infanterie gata oricând, cu 
câte 500 de oameni sub comandă și instruire pentru pază 
unică la Târgu Jiu — Publicaţie-afiș în limbile română, rusă 
și germană, cu textul „Cine este prins că ucide, fură, violează, 
cu arma în mână, va fi împușcat pe loc, după somaţie”. 

16 ianuarie 1945. În baza unei delegații primite din Cen- 
trală, reprezentanții BNR ridică din tezaur cantitatea de 

11.150,6 kg de aur fin, din care s-au bătut un milion de 
monede jubiliare „Ardealul Nostru”. 

20 august 1945. Reprezentanți ai partidului comunist, 
dar și ofițeri sovietici, se arată preocupați de „lucrările de 
reparații de la Mânăstirea Tismana” și încearcă să pătrundă 
în grotă. (Anterior, câțiva „tovarăși” se interesau pe la funcțio- 
narii BNR despre planurile de evacuare a tezaurului, fapt 
care arată că știau de existența acestuia.) Delegatul BNR la 
Tismana, Dem. Georgescu, îl informează pe guvernator des- 
pre vizitele suspecte la mânăstire și despre măsurile luate de 
el pentru a nu crea suspiciuni vizitatorilor. De exemplu, ghe- 
reta a fost camuflată, soldații de pază erau îmbrăcați civil, iar 
accesul către peșteră era blocat intenționat cu bolovani, pen- 
tru a mima pericolul căderilor de stânci. Din memoriile ge- 
neralului Gârbea: „Comuniștii din oraș, care se deosebeau 
mai ales prin cravata foarte roșie, servieta sub braț și îngâm- 
farea arogantă, mi-au cerut să le încredințez paza de la Tis- 
mana a avuţiilor țării. Au format chiar grupe agresive care 
au încercat forțarea la intrare, pretextând că sunt turiști ce 
voiau să viziteze frumoasa mânăstire pravoslavnică. Coman- 
dantul grănicer și-a luat măsurile și, când «turiștii» sau țiga- 
nii, foști robi ai mânăstirii, s-au apropiat în ceată mare, la 
prima somare și la prima salvă au fugit ca iepurii. Tezaurul 
țării nu a fost atins”. 

20-23 ianuarie 1947. Spre Tismana pleacă reprezentanții 
de la Centrala BNR, dar și un grup de mineri de la Petroșani, 
care urmau să spargă zidurile grotei. 

24 ianuarie 1947. Prima echipă a BNR intră în grotă și 
constată că tezaurul este neatins, dar casetele suferiseră din 

cauza apelor subterane (peștera fusese complet inundată, de 
mai multe ori). 

26 ianuarie 1947. Cele 51 de casete cu aur polonez sunt 
încărcate într-un vagon CFR. 

28 ianuarie 1947. Prima garnitură de tren, formată din 5 
vagoane, pleacă din gara Târgu Jiu spre București. 

1 februarie 1947. A doua garnitură de tren, formată din 
8 vagoane, pleacă spre București. 

4 februarie 1947. Cea de-a treia garnitură, formată din 7 
vagoane, pleacă spre București. În toate aceste zile, din cauza 
gerului năpraznic, au avut loc mai multe incidente, inclusiv 
cu răsturnări ale unor casete și împrăștierea aurului în ză- 
padă, dar până la urmă totul s-a sfârșit cu bine. Și după 
aceste peripeții, ca după toate celelalte ale vieții, „totul e bine 
când se termină cu bine”. 

Alocuţiunea guvernatorului BNR Mugur Isărescu, la ce- 
remonia din punctul muzeal Tismana: „Gestul nostru de a 
transforma una dintre peșterile muntelui Stârmina în muzeu 
este rezultatul firesc, natural, al unei succesiuni de fapte care 
au început acum aproape un secol. Deși de multe ori se 
spune că nu se învață nimic din istorie, Banca Naţională a 
României a învățat temeinic din experiența dramatică a Pri- 
mului Război Mondial, când cele 93 de tone de aur trimise 
în Rusia nu s-au mai întors, astfel că, în cel de-Al Doilea 
Război Mondial, a decis să apere singură stocul său de aur. 
Acest tezaur avea dimensiuni mult mai importante în 1944 
comparativ cu 1916; în pofida pierderii din Primul Război 
Mondial, se atinsese cantitatea de 242 tone, la care se adă- 
ugau și trei tone de aur polonez, rămas aici din 1939, când 
tezaurul Băncii Poloniei a tranzitat România. În 1944, 

tezaurul era sub foc încrucișat: pe de o parte, Armata Ger- 
mană, care se afla încă în România, pe de alta, Armata Roșie 
care se apropia de granița noastră răsăriteană. 

În aceste condiţii, Banca Naţională, în acord cu guvernul, 
a decis să transporte aurul, în cel mai deplin secret, aici, la 
mânăstirea Tismana, unde a fost depus în peşteră. Cunos- 
cută în istorie sub numele de Operațiunea «Neptun» sau 
«Tismana», misiunea s-a desfășurat cu succes. Ulterior, în 
februarie 1947, tezaurul BNR și cele trei tone de aur polonez 
s-au întors întregi la București 

Succesul acestei misiuni a fost posibil datorită responsa- 
bilității manifestate de conducerea instituției noastre, în 
colaborare cu guvernul și cu alte instituții: Armata, CFR și, 
desigur, Mitropolia Olteniei. De asemenea, salvarea Tezau- 
rului a evidențiat devotamentul, profesionalismul și patrio- 
tismul funcționarilor băncii însărcinați cu îndeplinirea 
acestei misiuni. În același timp, în această misiune a fost 
implicată categoric atât obștea de călugări a Mânăstirii Tis- 
mana, cât și mulți locuitori ai comunei Tismana, care au 
oferit găzduire celor care au lucrat la amenajarea grotei”. 
(ww. adevarul.ro) 

În 1943, după Stalingrad, conducerea statului a hotarât 
mutarea tezaurului României de la Sinaia la Tismana, lucru 
care s-a și realizat abia în luna iulie 1944, în condiţiile îna- 
intării rapide a Armatei Roșii spre România. Antonescu voia 
sa-l transporte în Spania franchistă (ţară în care era stabilit 
şi fostul rege Carol al II-lea!), pentru a-l apăra de sovietici. 
Tezaurul trebuia însă apărat și de aliații nemți care, gân- 
dindu-se că pierd războiul, în retragerea lor, ar fi putut să ia 

tezaurul cu ei. La Tismana, tezaurul va sta până în februarie 
1947, când va fi readus la București. 

La 23 august 1944, a avut loc însă lovitura de stat bine- 
cunoscută. După această dată, consideră Historia.ro, soarta 
tezaurului va fi decisă de trei personaje: Adrian Mironescu, 
Petre Chirtop și lon Marina. Cine erau ei? 

Adrian Mironescu era, în 1944, casier al sucursalei Băn- 
cii Naţionale a României din Râmnicu Vâlcea. Se născuse 
pe 29 mai 1905 la Pungești- Dumbrăveni, județul Vaslui, ca 
fiu al lui Ioan și al Nataliei. Între anii 1923-1925, urmează 
Școala Normală din Vaslui. Devine învățător și chiar își prac- 
tică un timp meseria în satul Peștera, din județul Hunedoara. 
În acest răstimp, face și Școala Comercială Superioară din 
Haţeg, pe care o termină în 1927. În 1927, devine apoi se- 
cretar la Școala de meserii din Râmnicu Vâlcea, până în 
1928. În acest an, pleacă la București la cursurile Academiei 
de Înalte Studii Comerciale și Industriale, pe care o absolvă 
în 1932. Între 1932-1938, lucrează în mai multe locuri din 
Moldova. Între 1938-1941, este contabil la Câmpulung 
Moldovenesc, apoi este transferat la filiala Băncii Naţionale 
de la Râmnicu Vâlcea. Avea 39 de ani în 1944 și nutrea con- 
vingeri de stânga, se pare, încă din vremea studenției. Aflând, 
la serviciu, de intenția guvernului Antonescu de a evacua 
tezaurul României de la Tismana în Spania, Mironescu în- 
cearcă să dejoace această tentativă, transmițând planurile de 
evacuare a tezaurului... comuniștilor. În acest scop, el ape- 
lează la preotul lon Marina, viitorul patriarh al României, 
ca prin intermediul acestuia să fie informați și comuniștii 
locali, pe care acesta îi cunoștea foarte bine. 

Ion Marina (1900-1977) a deţinut funcțiile de preot de 
țară la Băbeni și apoi paroh (1933-1945) al bisericii Sf. Ghe- 
orghe din Râmnicu Vâlcea. A fost un activ membru 
național-țărănist, el ţinând locul lui Mihail Roșianu la șefia 
organizației județene a P.N.Ţ., între anii 1942-1944, după 
mobilizarea acestuia în armată. A jucat și un rol remarcabil 
în evadarea lui Dej, în 1944, din lagărul de la Târgu Jiu. Pe 
Gheorghiu-Dej, evenimentele de la 23 august 1944 l-au 
prins chiar în casa parohială a preotului Ion Marina din Râm- 
nicu Vâlcea... 

După demersul lui Mironescu, preotul Marina a apelat 
la liderul comuniștilor vâlceni, Petre Chirtop. Acesta, născut 
la 6 iunie 1900 în comuna Fofeldea, județul Sibiu, de me- 
serie tâmplar, a fost secretarul comitetului județean al 
P.C.d.R-Vâlcea, între anii 1940-1945. Era șeful comuniștilor 
vâlceni, având în subordine doar... 40 de membri de partid, 
35 de bărbați și 5 femei. Nu reprezenta, deci, o forță politică 
căreia să i te adresezi pentru a salva tezaurul României! 

Demersul lui Mironescu a fost unul eminamente oportu- 
nist. El s-a adresat comuniștilor nu pentru a salva tezaurul, ci 
pentru a câștiga capital politic care să-l ajute în cariera politică 
și profesională ulterioară, în condițiile ocupării țării de către 
sovietici și a instaurării regimului comunist în România. 

De la Mironescu au rămas o serie de mărturii scrise. Ast- 
fel, în 1971 el se adresa lui Anton Alexandrescu într-o scri- 
soare în care spunea: Am fost solicitat în primăvara anului 
1944 de către tov. Chirtop să-i predau o copie a documentelor de 
evacuare a tezaurului de aur de la Tismana (...) El stăruia 
mereu la mine să-i dau o copie de pe aceste planuri. Nu pot ști 
de unde știau ei de aceste planuri. Surprins de aceste pretenții şi 

neștiind la vremea aceea ce înseamnă C.C. al PC.R., rezistasem, 
mai ales că nivelul lor intelectual şi aspectul nu-mi inspirase 
încrederea păstrării depline a unui secret de stat. Dacă i-ar fi 
prins cu planurile la ei, desigur că lor, ca represalii, li s-ar fi 
aplicat o bătaie bună sau închisoare pe câtva timp, însă pentru 
mine, ca intelectual, ar fi însemnat divulgarea unui secret de stat 
și, deci, împușcarea mea. Or, aveam şi eu copil, soție, părinţi, deci 
greutăți familiale și dispariția mea ar fi însemnat pentru ei cea 
mai cumplită nenorocire. Pe de altă parte, eu văzusem ce se în- 
tâmplase cu tezaurul Poloniei, care a fost evacuat prin țara noas- 
/ră, din care tezaur au plătit convertibilitatea zlotilor, iar restul 
a fost preschimbat în lei de refugiați, iar restul a fost evacuat 
prin Turcia şi Londra şi nu mai ştiu ce s-a întâmplat cu el şi nici 
dacă Polonia democrată a mai văzut vreun kg de aur. De ase- 
menea, îmi venea mereu în minte pierderea tezaurului românesc 
în 1918, evacuat la Moscova. (...) Ceea ce îmi amintesc este 
faptul că am discutat cu dus. situația tezaurului de la Tismana 
şi m-ati încurajat să fac gestul. (...) Dacă aș fi făcut acest gest 
pentru capitaliști, mă umpleau de milioane, în timp ce dacă am 
făcut-o pentru întărirea monedei noastre naţionale socialiste am 
primit... labe peste bot. 

Dar iată și mărturia lui Petre Chirtop, alt participant al 
acestei povești, cu precizarea că aceasta a fost cosmetizată 
de autorul articolului din Historia.ro, Chirtop fiind semia- 
nalfabet: Cele arătate de tovarășul Mironescu au decurs practic 
în felul următor: Am fost anunţat de preotul Marina Ion, de la 
biserica Sf. Gheorghe, din piaţa oraşului, cu care aveam legături 
ca simpatizant de încredere, cum că un funcționar de la Banca 
Naţională vrea să stea de vorbă cu partidul comunist. Am răs- 
puns că voi răspunde după ce mă voi gândi puţin asupra 

faptului. La prima întâlnire cu tovarășul Agiu Constantin i-am 

adus la cunoştinţă acest caz. Dânsul mi-a zis: «Eşti obligat să-i 
răspunzi, dar trebuie să fii foarte prudent ca să nu fii atras într-o 
cursă. Primeşti tot ce va propune dacă este interesant, dar nu 
discuti nimic despre partid». I-am acordat întâlnire (lui Miro- 
nescu) la locuința preotului Marina, unde mi-a relatat cele ară- 
tate de dânsul, promițând că ne poate da o copie după planul 
stabilit, fapt ce l-a şi îndeplinit. Acest plan a fost văzut numai 
de subsemnatul și de tov. Agiu Constantin, căruia i-am predat 
Planurile. Mai multe nu cunosc ce s-a făcut cu acest plan. De aici 
înainte am mai luat legătura cu tovarășul Mironescu Adrian, 
care ne mai furniza unele probleme în legătură cu situația fi- 
nanciară a ţării. A dat şi bani pentru Ajutorul Roşu. Nu pun 
problema ca pe această linie să-l facem pe Mironescu un erou, 
dar putem să-i acordăm numele de patriot desăvârșit al popo- 
rului. (Chirtop Petre, 3 iunie 1980, Rm. Vâlcea) 

Faţă de relatarea lui Mironescu din scrisoarea adresată în 
1971 lui Anton Alexandrescu, situația este puțin schimbată. 
Acolo se arăta că Mironescu a fost solicitat de către comu- 
niștii vâlceni sa le dea planurile de evacuare a tezaurului. 
Mironescu se minunează chiar: Nu poz ști de unde ştiau ei de 
aceste planuri — copii se aflau la Râmnicu Vâlcea... Surprins de 
aceste pretenţii şi neștiind la vremea aceea ce înseamnă C.C. al 
PC.R., rezistasem, mai ales că nivelul lor intelectual și aspectul 
nu-mi înspirase încrederea păstrării depline a unui secret de stat. 

Mironescu dă vina pe Alexandrescu: Încurajat de dus. am 
copiat planurile, fără să ştie nimeni, și le-am predat tov. Chir- 
top, care la rândul lui, le-a dat tov. Agiu, delegatul C.C. cu 
această problemă. 

De fapt, Mironescu vrea să plătească niște polițe și în- 
cearcă să și-l facă aliat în acestă întreprindere pe Anton Ale- 
xandrescu, și el un nedreptăţit al comuniștilor: Am fost însă 
surprins când, solicitând calitatea de ilegalist din 1942, data la 
care am luat legătura cu PC.R., am văzut în dosarul respectiv 
o declaraţie a tov. Roșianu prin care arăta că m-a folosit pentru 
a căpăta informaţii asupra planului de evacuare de la Tismana. 
De asemenea, am aflat de la tov. Chirtop că acţiunea opririi 
evacuării tezaurului a fost însușită de la tov. Marina și Roşianu, 
care datorită acestei situații au ajuns în situaţiile cunoscute, iar 
eu, care mi-am asumat tot riscul actiunii, am fost aruncat peste 
bord ca un putregai. Frumoasă recompensă!. 

În relatările din cele două scrisori sunt menționate și alte 
două personaje: Anton Alexandrescu și Mihail Roșianu. 
Anton Alexandrescu era originar din comuna Laloș, Vâlcea. 
A fost conducătorul Tineretului Universitar Naţional-Țără- 
nesc. A studiat la Academia Comercială și la absolvire a 
obținut un post modest la Banca Naţională. În 1945, va 
provoca o sciziune în cadrul P.N.Ţ., creând P.N.Ţ-Anton 
Alexandrescu, un mic grup politic. Anton Alexandrescu a 
intrat în guvernul Groza, ca ministru al Cooperaţiei (1945- 
1947). Avea atunci 42 de ani. Comuniștii s-au folosit de el 
și, când s-au instalat bine la putere, s-au dispensat de servi- 
ciile lui. În 1950 a devenit, totuși, rector al Academiei de 
Studii Economice din București. 

Mihail Roșianu (1900-1973) este un personaj extrem de 
contradictoriu. Învățător la Mateești-Vâlcea, a fost un lider 
important al organizației național-țărăniste vâlcene, în 1940 
preluând chiar șefia organizației. La 23 august 1944, a devenit, 
însă, secretarul organizatiei comuniste a regionalei Oltenia 

(fiind, după propria-i mărturisire, comunist de manieră con- 
spirativă încă din 1937!). În 1944, a luat parte activă la evada- 
rea lui Gheorghiu-Dej din lagărul de la Târgu Jiu. A devenit 
ulterior un protejat al lui Dej, îndeplinind importante funcții 
politice, dar nu în prima linie a puterii. 

Mironescu s-a consultat deci și cu Anton Alexandrescu, 
prieten mai vechi, venit de pe front la Râmnic pentru un 
control medical, care i-a întărit convingerea de a sustrage 
planurile de evacuare ale tezaurului și a le da lui Chirtop. În 
sediul B.N.R. de la Râmnicu Vâlcea erau păstrate un rând 
de chei de la tezaur, ca și planurile de evacuare, cel al for- 
mațiunilor de pază etc. Mironescu a transmis toate aceste 
informaţii comuniștilor vâlceni prin intermediul preotului 
Ion Marina. 

După unele opinii, în 1947, tezaurul a fost luat de ruși în 
șapte camioane și, după ce a fost dus la București, a fost 
evacuat în Uniunea Sovietică. Mai întâi, însă, a fost trans- 
format în lingouri de tip sovietic — STAS. După o altă opi- 
nie, tezaurul a fost dus de la mânăstire până la gara din Târgu 
Jiu cu ajutorul carelor cu boi. Trei lăzi cu aur s-ar fi pierdut 
în Baia de Fier la casa unui profesor pensionar. Se mai spune 
că, la București, cei care au avut misiunea de a transporta 
aurul până în Capitală, au fost împușcați pentru a se pierde 
urma oricărei informaţii despre tezaur. Astfel după unele 
opinii, tezaurul ar fi fost devalizat în întregime. După alte 
mărturii, acest fapt ar fi neadevărat, stocul de aur al Româ- 
niei crescând din august până în decembrie 1944 cu 25 % și 
rămânând constant până în decembrie 1946. Ar fi scăzut în 
1947, doar datorită faptului că au fost expediate în Elveţia, 
drept gaj pentru importul de cereale, 65 de tone de aur. 

Mironescu a fost răsplătit moderat de comuniști, iar, după 
ce în 1945 a fost avansat contabil, iar între 1947-1951 direc- 
tor, în 1952 lui Mironescu i s-a desfăcut contractul de muncă. 
A fost chiar exclus din partid la 28 noiembrie 1951, motivele 
invocate fiind de două feluri: politice și profesionale. Cele 
politice au fost: mama lui era fiică de arendaș, rudenie cu 
fostul ministru G.G. Mironescu, propagandă legionară, ati- 
tudine antisindicală, criticarea și persecutarea elementelor 
muncitorești. La motivele profesionale erau menționate: an- 
gajarea la bancă a lui Iosif Andreescu (fost prefect vâlcean 
între 1945-1946, din partea partidului lui Anton Alexan- 
drescu) și a lui Dumitru Cnobloch (fost expropriat), împuș- 
carea unei căprioare — neavând autorizație, refuzul de a da 
mașina instituției pentru transportarea unor cadouri pentru 
ziua de naștere a lui Dej — pretinzând contravaloarea trans- 
portului! — și dispreț față de activiștii de partid. 

Deși Mironescu arată cu argumente că aceste acuzații 
erau ridicole, Securitatea îi dovedește rudenia cu G.G. Mi- 
ronescu („neam de a 6-a spiță”!) și faptul că frații săi au făcut 
politică liberală. Mironescu este exclus din partid. Între 
1952-1955, este expert contabil la Tribunalul Râmnicu Vâl- 
cea. Din 1956, până la pensionare va lucra în cadrul Episco- 
piei Râmnicului, fiind delegat cu conducerea atelierelor 
mânăstirești. Interesant este și faptul că în dosarele Securității 
nu se pomenește nimic despre contribuția sa la salvarea te- 
zaurului de la Tismana și nici el nu a clamat acest lucru. 
Probabil că frustrările ulterioare l-au făcut să se victimizeze 
și să-și găsească merite pentru ca nedreptatea făcută lui să 
pară cu atât mai mare. 

Mironescu a vrut, deci, să fie și el beneficiar al privilegi- 
ilor comuniste. A constatat însă că Roșianu și Marina își 
asumau toate meritele. Marina ajunsese patriarh, sub numele 
de Justinian, Roșianu a fost și el propulsat în multe înalte 
demnități comuniste (membru C.C. al P.C.R. între 1945- 
1948, adjunct al ministrului Învățământului Public — 1948- 
1949, președinte al Comitetului Radio — 1952-1953, 
membru al Prezidiului M.A.N. — 1954-1956, ambasador în 
Bulgaria și Ungaria etc). Roșianu a pretins chiar că Miro- 
nescu a fost doar... „unealta lui” și s-a opus cererii acestuia 
care solicită acordarea calității de ilegalist din anul 1942, 
dată de la care Mironescu luase legătura cu P.C.R. prin acor- 
darea de bani pentru Ajutorul Roșu. Acest fapt a atras pro- 
babil dezvăluirile prezentate, ingratitudinea celor doi mari 
demnitari protejați de comuniști rămânând marea dramă a 
vieții lui Mironescu, acesta încercând mult timp după aceste 
evenimente să facă în vreun fel să i se recunoască meritele 
legate de salvarea tezaurului României de la Tismana. 

Nici Chirtop nu a beneficiat prea mult de pe urma aces- 
tei acțiuni, în 1945 fiind schimbat de la șefia organizației 
comuniste vâlcene de către însuși Roșianu. Roșianu susținea 
chiar că el ar fi organizat o gardă patriotică la Craiova și s-ar 
fi opus, pe 22 august 1944, la evacuarea tezaurului. Din me- 
moriile generalului Titus Gârbea, fost comandant al trupe- 
lor române din zona Olteniei (cu misiunea specială de a 
asigura paza tezaurului!) reiese că unele grupe agresive, or- 
ganizate de comuniști, pretextând că sunt „turiști ce voiau 
să viziteze frumoasa mânăstire”, au încercat să forțeze intra- 
rea în grota unde era ascuns tezaurul, dar la prima salvă de 
pușcă au fugit iepurește. 

Povestea tezaurului are o legătură și cu mazilirea lui Lu- 
crețiu Pătrășcanu. Se pare că liderul comunist a avut ideea 
apărării tezaurului de sovietici prin baterea unor monede de 
aur. Procedeul ar fi avut mai multe avantaje: ar fi suprimat 
inflația galopantă din acei ani (interesant este și faptul că 
după Revoluția Română din 1989, aceeași idee de a stopa 
inflaţia a avut-o și economistul american de origine română, 
Anghel Rugină!) și ar fi salvat și tezaurul, pe principiul „fa- 
cem bani de aur, îi dăm la populaţie și-apoi îi adunăm”. 
După mărturiile unui fost angajat al Băncii Naţionale, s-ar 
fi bătut chiar o serie de „cocoșei de aur”, care au și fost puși 
în circulație, fiecare monedă fiind însoțită de un certificat. 
Oamenii puteau cumpăra certificatele și... „cocoșeii”. Un fel 
de certificate de trezorerie cu garanția în aur dată pe loc. La 
Plenara C.C. al PM.R., din iunie 1948, Dej a specificat chiar 
că „după reforma monetară, Pătrășcanu a cerut ca statul să 
arunce pe piață monede de aur, ceea ce ar fi dus la căderea 
înapoi în haosul inflației și la întărirea poziţiilor economice 
ale capitaliștilor”. (zvwzv.isforia.ro) 


A luat Hitler osemintele 
lui Vlad Țepes de la Snagov? 


Vlad "Țepeș și Ștefan cel Mare, deși inițial au fost aliați, 
Ștefan instalându-l pe Vlad pe tronul Ţării Românești, în 
majoritatea timpului au avut o relație conflictuală violentă, 
războindu-se la propriu în mai multe rânduri. 

Astfel, în 1462, cei doi veri, care aveau suzerani diferiți — 

“Ştefan pe Cazimir al Poloniei și Vlad pe Matiaș Corvin al 
Ungariei — vor avea un conflict armat pentru controlul strate- 
gic al cetăţii insulare Chilia, de pe urma căruia domnitorul 
moldovean se va alege cu celebra rană de la un picior, care-l va 
chinui toată viața. Dar, în 1476, la cererea lui Ștefan cel Mare, 
domnul Moldovei, care, judecând strategic, își înfrânge vechea 
sa aversiune față de vărul său primar, Vlad Țepeș va fi eliberat 
şi, pentru a treia oară, va domni în Ţara Românească. Dar 
această ultimă domnie nu va dura prea mult, pentru că în de- 
cembrie 1476 Țepeș este trădat și asasinat în apropierea Co- 
drilor Vlăsiei, lângă Snagov. Există un document de-al lui 
Ștefan cel Mare din 1477 care induce ideea trădării vărului său 

de către boierii apropiați: E/ m-a rugat să-i las pentru paza lui 
oameni de-ai noştri, căci în munteni nu se prea încredea. 

Sfârșitul avea să poarte pecetea unei umilințe simbolice. 
Capul celui ucis a fost dus la Constantinopole, „unde Sultanul 
l-a așezat într-o... ţeapă, ca un trofeu. Se spune că, totuși, tru- 
pul i-a fost luat și spălat de călugării credincioși, care l-au în- 
mormântat mai apoi într-un loc asupra căruia pluteşte și astăzi 
misterul. Cea mai cunoscută variantă cu privire la locul de 
odihnă veşnică al voievodului este cea susținută de arheologul 
Dinu V. Rosseti, care afirmă că, în decursul săpăturilor din anii 
1934-1935, a găsit un mormânt așezat pe axa intrării, în fața 
ușii Mânastirii Snagov. Deasupra oaselor degradate s-au păs- 
trat bucăți de mătase precum și ornamente brandenburgice, 
iar scheletul nu avea craniu. Cercetări mai recente nu au des- 
coperit în acel loc decât câteva oase de cal din perioada neoli- 
tică, nu și rămășițele adevăratului domn valah”. 

Dar cea mai fantezistă(?) teorie despre rămășițele lui Vlad 
Țepeș este legată de un important personaj istoric din seco- 
lul XX: „Există și surse conform cărora în timpul ocupării 
Bucureștiului de trupele naziste, un înalt general german ar 
fi ordonat de urgență scoaterea din țară a unor lăzi sustrase din 
Mânăstirea Snagov. Se ştie că Fiihrerul nazist era și el foarte 
interesat de personalitatea lui Țepeș... Adevărul rămâne în 
continuare acoperit de mister!” (www.artha.ro). 

Dacă, într-adevăr, Fiihrerul și-a dorit sau nu să aibă în 
colecția sa personală racla cu osemintele celui mai sângeros 
și, în unele privințe, sadic domnitor român, care a ordonat 
tragerea în țeapă a circa 100.000 de oameni probabil nu vom 
ști niciodată. Rămâne, însă, o întrebare retorică răscolitoare: 
De ce era fascinat Adolf Hitler de personalitatea lui Vlad Tepes?!? 

Am fost prea multă vreme prizonierii stereoti- 
purilor patriotarde din manualele de istorie, care au 
falsificat — vreme de mai multe generații — semni- 


ficația unor fapte și evenimente care ne definesc ca 
popor. Uneori, trucajele propagandistice s-au reali- 
zat prin omisiune, alteori prin folosirea de clișee spe- 
cifice luptei de clasă de inspirație sovietică. 

Însă, în momentul de față, când accesul liber la 
informație nu mai este o utopie, putem puncta altfel 
o sumedenie de episoade istorice și putem privi per- 
sonajele exponenţiale ale diferitelor epoci în toată 
complexitatea lor umană, fără teama de a deveni cul- 
pabili în ochii cenzurii, dar și cu riscul inerent de a 


şoca naționaliștii, protocroniștii sau extremiști, in- 
diferent de culoare lor politică. 
Spre descifrarea istoriei secrete a României! 


Volumul | 


Cele mai murdare crime politice 
din istoria modernă a României 


Secolul XX a fost marcat de o succesiune de întâmplări 
tragice — asasinate politice sau felurite „accidente” ale unor 
lideri români, care au hrănit toate o mulțime de scenarii și 
teorii ale conspirației. Au murit, în circumstanțe care ridică 
multe semne de întrebare, personalități care au marcat de- 
cisiv epoca lor și care au avut orientări ideologice de toate 
culorile — liberali, țărăniști, carliști, legionari, comuniști etc., 
uniți între ei numai de caracterul violent al sfârșitului fie- 
căruia, provocat de glonț, otravă, rangă sau baionetă. 


Volumul Îl 


Clipele astrale ale istoriei României 
lece zile incredibile care ar fi putut schimba destinul țării 


Ziua în care, în anul 44 î. Hr., Burebista a fost asasinat 
și cea de Crăciun, în 1990, când Regele Mihai s-a întors 
prima oară în România după mai bine de patru decenii de 
exil, dar a fost izgonit din nou din țară, ziua în care, în au- 
gust 1601, Mihai Viteazul a fost ucis la Câmpia Turzii și 
cea, din august 1991, când Republica Moldova și-a decla- 
rat independența față de Uniunea Sovietică dar nu s-a re- 
întors la sânul Patriei-Mamă... sunt doar câteva momente 


istorice în care România și-a ratat destinul. 


Volumul Il 
Pagini din istoria ţării pe care am vrea să le uităm 


Istoria unei țări nu se compune doar din momente glo- 
rioase, de apoteoză și triumf, când mulțimile exultă de feri- 
cire, iar conducătorii sunt nimbaţi de haloul gloriei. Din 
nefericire, adesea memoria colectivă reține traumatizant 
momentele oribile ale decăderii și agoniei. Nici în cazul 
poporului român acestea nu au lipsit. De pildă, atunci când 
Constantin Brâncoveanu și fiii săi au fost uciși și mutilați 
barbar la Stambul sau atunci când, în 1812, într-o sală a 
Hanului lui Manuc, Rusia țaristă ne fura prima oară Basa- 
rabia, sau atunci când, pe 30 august 1940, la Viena, cu com- 
plicitatea lui Hitler și a lui Mussolini, Horthy împlânta 
pumnalul în trupul Transilvaniei, ori atunci când, în decem- 
brie 1989, cripto-comuniștii confiscau revolta populară... 


Volumul IV 


Lece mistere fascinante ale spațiului 
carpato-danubiano-pontic 


Sfinxul din Bucegi, Kogaion — polul energetic al Plane- 
tei, „Gura de Rai” — locul cu „energie pură” din Carpați 
(certificat de NASA), tunelurile din Dobrogea, aurul dacic 
ascuns în munți, tăblițele de aur de la Sinaia, Tărtăria și 
prima scriere a lumii, comorile templierilor de la Câmpu- 
lung Muscel, orașul subteran de sub Sarmisegetuza, Andro- 
niconul, scheletele uriașe din Lunca Dunării și... România 


încă mai are enigme incredibile de descifrat! 


Volumul V 


Românii neștiuți din spatele marilor personalități 
ale omenirii și secretele lor odioase 


Pare incredibil dar, într-un moment sau altul, lideri 
mondiali precum Stalin, Hitler și, chiar, Churchill au co- 
chetat, în diverse maniere, cu ideea distrugerii României. 
În trecutul istoric, asemenea exemple pot fi găsite cu du- 
iumul. Nici prezentul nu ne scutește de asemenea scena- 


rii abracadabrante... 


Volumul VI 


Cei ce au încercat să distrugă România... și aproape 
au reușit. lpoteze despre motivațiile lor ascunse 


Pare incredibil dar, într-un moment sau altul, lideri 
mondiali precum Stalin, Hitler și, chiar, Churchill au co- 
chetat, în diverse maniere, cu ideea distrugerii României. 
În trecutul istoric, asemenea exemple pot fi găsite cu du- 
iumul. Nici prezentul nu ne scutește de asemenea scena- 


rii abracadabrante... 


Volumul VII 


Aurul, uraniul și alte comori furate din România 
Noi scenarii despre marile jafuri naționale 


După cucerirea Daciei, Traian a luat atâta aur din co- 
moara lui Decebal încât timp de doi ani a oferit cetățenilor 
Romei petreceri cu mâncare și lupte de gladiatori (panem 
et circenses) gratis. În epoca societăților mixte româno-so- 
vietice (faimoasele Sovrom-uri), în contul achitării „dato- 
riilor de război”, rușii ne-au luat uraniul și alte substanțe 
rare și prețioase. Astăzi, munții noștri se golesc de păduri 
în ritm accelerat... 


Volumul VIII 


Noua ordine europeană 
Teoria conspirației privind dezmembrarea României 
și reimpărțirea Bătrânului Continent 


Chiar dacă, deocamdată, separarea Cataloniei de 
Madrid și dezmembrarea Spaniei au eșuat, tendința de 
atomizare a Europei, începută o dată cu spargerea în bu- 
căți a fostei Iugoslavii și ruperea Cehoslovaciei, probabil 
va continua. Franța, Italia sau Marea Britanie par a fi vic- 
time predestinate, însă nici România nu este iertată de ast- 
fel de amenințări: vă spune ceva „Ţara Secuilor”? Surpriza 
este că nu este singura astfel de încercare... 


Volumul IX 


Marile manipulări din istoria României 
Teroriștii din decembrie 1989 - realitate, 
ficțiune sau manipulare criminală? 


„ Leroriștii” care ne-au înspăimântat în timpul Revoluției 
au început să fie pregătiți încă din 1968. Deloc întâmplător, 
în martie 1989 într-o revistă militară românească se publica 
studiul Lupta de rezistență în cadrul războiului de apărare a 
patriei. Particularități ale participării unităților centrale şi te- 
ritoriale de securitate la organizarea luptei de rezistenţă pe teri- 
foriul vremelnic ocupat de inamic. Istoricii au remarcat că 
„tema era discutată de mai mulți ani și au existat numeroase 
ședințe și dezbateri la care participau cadre din Securitate, 
Armată, Gărzi Patriotice și partid. Au fost elaborate variante 
de lucru și s-au adus îmbunătățiri periodice ale planurilor, în 
funcție de realitățile schimbătoare de-a lungul timpului”... 


Volumul X 


Operațiuni secrete 
ale unor puteri străine în România 


Scena Revoluţiei din Decembrie 1989 a fost doar una 
dintre cele pe care au evoluat agenții unor puteri străine, 
încercând și, uneori, reușind să influențeze evenimente 
epocale din istoria noastră, în care oamenii cu dublă sau 
multiplă comandă, reprezentând interesele imperiilor ve- 
cine au ajuns foarte aproape sau chiar în vârful piramidei 


politice autohtone. 


Volumul XI 


Odiseea marilor spioni români 
din secolul XX 


Mihail Moruzov este numele celui care se trage din 
„cazacii zaporojeni refugiați din Caucaz în România. Născut 
la 18 septembrie 1887, în satul Zebil din Tulcea, într-o 
familie cu opt copii, Moruzov avea să devină, cu voia sa și 
împins de instinct, părintele serviciilor secrete românești. 
Cu toate că a făcut doar trei clase primare, inteligența și 
„ flerul tulceanului l-au transformat în timp într-unul dintre 
cei mai apreciați spioni ai Europei. Maria Tănase, Elena 
Constantinescu alias Helen O'Brien, Veturia Goga sunt 
cele mai cunoscute spioane românce, unele în acte, altele 
doar bănuite de așa ceva. lar gălățeanca Vera Atkins a deve- 
nit unul dintre șefii serviciului de spionaj britanic din tim- 


pul ultimei conflagrații mondiale. 


Volumul XII 
Tainele Marii Uniri de la | Decembrie 1918 


Actul istoric înfăptuit la 1 Decembrie 1918 a constituit 
apogeul unor acțiuni politice, militare și diplomatice care, 
multă vreme, au fost sau sunt încă învăluite în mister, 
protagoniștii lor fiind unii dintre marii eroi necunoscuți 
sau abia intuiți ai acelor împrejurări istorice de o însemnă- 


tate vitală pentru națiunea română... 


Volumul XIII 


Războaiele balcanice și alte momente din istoria militară 
a României despre care se vorbește mai puțin 


Cele două Războaie balcanice au anticipat în multe fe- 
luri tot ceea ce s-a întâmplat cu România în cele două 
războaie și în perioadele ce au urmat acestor mari confrun- 
tări militare, dar și în perioadele de mari prefaceri istorice 
care le-au urmat acestora. De ce, totuși, în aceste condiții, 
cele două importante confruntări regionale sunt de obicei 
trecute cu vederea de cărțile de istorie? Şi e adevărat că, în 
1968, tancurile Tratatului de la Varșovia au încercat să 
treacă granițele dinspre Ungaria și URSS? 


Volumul XIV 


Basarabia, Bucovina, Cadrilaterul, Maramureșul istoric 
și alte ținuturi disputate de români 


Rușii și ucrainenii ne-au luat, de mai multe ori, Basa- 
rabia, Bucovina, Ținutul Herța, Maramureșul istoric (pe 
care l-au administrat un pic și cehii), Insula Şerpilor și 
Gurile Dunării. Polonezii au stăpânit părți ale Bucovinei, 
| pe care au avut-o și austriecii, care au primit câteva decenii 
| și... Oltenia. Cu bulgarii ne-am disputat Cadrilaterul, exis- 

tând discuții și asupra Dobrogei. Nici cu sârbii nu au lipsit 


discuțiile asupra Banatului... 


Volumul XV 
Secretele închisorilor românești 


În perioada interbelică și a celui de-Al Doilea Război 
Mondial deținuții comuniști au fost închiși în penitenciare 
și lagăre. La fel și piloții americani doborâţi de apărarea 
antiaeriană deasupra Bucureștiului și a câmpurilor petro- 
lifere de pe Valea Prahovei. Mai apoi, nu este deloc clar ce 
s-a întâmplat cu protagoniștii „marelui jaf comunist” din 
1959 sau cu serial killer-ul Râmaru în închisoare și cum reu- 
șeau să evadeze unii deținuți pe vremea lui Ceaușescu... 


Volumul XVI 


(rime și catastrofe uitate 
din istoria neagră a României 


O colonie muncitorească din apropierea șantierului 
unei hidrocentrale este spulberată într-o noapte de o re- 
vărsare de ape, care au luat cu ele zeci de vieți omenești. 
Sute de brigadieri entuziaști sau „dușmani ai poporului” 
trimiși la reeducare pier la Canal și pe faimoasele șantiere 
ale tineretului. Două mari accidente aviatice, adevărate ca- 
tastrofe, au avut loc în Banat și în Transilvania în perioada 
comunistă. Inundaţiile din anii 1970-1975 fac numeroase 
victime. Trei teribile catastrofe feroviare din anii '30 fac 
sute de victime, iar o a patra se petrece în 1968. În 1930, o 
biserică a ars cu 118 oameni înăuntru. Un autobuz care 
circula pe ruta Suceava-Botoșani s-a răsturnat de pe un pod 
într-o mlaștină adâncă, la Hunţani. În urma acidentului 


din 1980 au murit 48 de oameni. Dezastrul de la Certej din 
1971, provocat de ruperea digului și alunecarea muntelui 
de steril din iazul de decantare al exploatării miniere, a 
provocat 89 de morți și 76 de răniți. Iar în 1974, la Iași, un 
șofer de camion era pe punctul de a porni un război interet- 
nic după ce, din răzbunare, a călcat cu o mașina grea o șatră 
de țigani, curmând 24 de vieți. 

Volumul XVII 
Secretele medicinei legale românești 


Ce s-a întâmplat în realitate cu penisul lui Terente din 
muzeul Institutului de Medicină Legală din București, care 
era, de fapt, o butaforie? Și cum a reușit Mina Minovici să 
mumifice corpul portarului de la IML mai bine decât tru- 
purile faraonilor? lar Nicolae Minovici a fost fratele cele- 
brului legist căruia Institutul Naţional de Medicină Legală 
îi poartă numele. Ca și fratele său, și-a dedicat viața științei 
și a recurs la metode extreme pentru a-și pune în practică 
studiile. A cercetat efectele agoniei prin autostrangulare și 
a fost el însuși cobai, spânzurându-se de 12 ori! 


Volumul XVIII 


Enigmele românești 
ale celui de Al Doilea Război Mondial 


Avea România vreo șansă să lupte pentru a împiedica 
„pierderile teritoriale din vara lui 1940? De ce armata română, 
după ce a recuperat Basarabia, a continuat să lupte și din- 
colo de Nistru? De ce nu ne-am retras trupele de la Stalin- 
grad? Ce s-a întâmplat, de fapt, la Odesa când partizanii 
(evrei?) au aruncat în aer comandamentul trupelor române? 
Care sunt explicațiile masacrului de la Cotul Donului, în 
1942, când au pierit peste 150.000 de soldați ai noștri? Și 
dacă Antonescu era lăsat să întoarcă el armele în august 
1944? Cum au ocupat Budapesta a doua oară românii în 
25 de ani? Ce au făcut la Viena și în Munţii Tatra? 


Volumul XIX 


Întoarcerea lui Dracula: Vârcolaci, strigoi 
si alți monștri atestati în România 


Înaintea proliferării mitului lui Dracula a existat o con- 
tesă transilvană însetată de sânge de fecioară. Dacii, ca să-și 
înspăimânte dușmanii, foloseau capete de lup împăiate 
continuate cu trupuri de șarpe în loc de steaguri de luptă. 
În 2015, o femeie din Braşov a divorțat de soțul ei după 
ce, în nopțile cu lună plină l-a urmărit și a descoperit că 
acesta, în pielea goală, ataca animalele și le mușca de gât... 


Volumul XX 


Fenomenul Maglavit și alte minuni petrecute 
pe teritoriul românesc 


În vara anului 1935, o Românie întreagă n-avea ochi 
decât pentru Maglavit, localitatea din Oltenia în care cio- 
banul Petrache Lupu pretindea că l-a văzut și a vorbit cu 
Dumnezeu. Foarte repede, societatea s-a împărțit în tabere: 
unii i-au zis ciobanului analfabet „nebun”, alții „sfânt”, iar 
unii au bănuit că-i vorba de o escrocherie. Cert e însă că 
puhoaie de oameni au pornit-o înspre Maglavit, convinși 
de virtuțile tămăduitoare ale locului. În mai 2015, mii de 
pelerini au ajuns la Pușcași, un sat din vecinătatea Vaslu- 
iului, pentru a se ruga lângă un tablou cu Arsenie Boca, 
despre care localnicii afirmau că lăcrimează. lar în iunie 
2015, o familie din satul arădean Semlac afirma că a obser- 
vat cum curge mir dintr-o icoană care îl înfățișa pe Arsenie 
„Boca. Sute de credincioși din zonă au venit în pelerinaj la 
casa localnicilor, pentru a vedea minunea. 


SFINŢI, DUHOVNICI 
ȘI MĂRTURISITORI 
ROMÂNI 


Despre români s-a spus, adesea cu o îndreptăţire 
piezișă, că, bântuiți fiind de o toleranță ecume- 
nică extremă, nu au o vocaţie mistică profundă. 

Dar galeria Sfinților şi Mucenicilor emblema- 
tici, a venerabililor Duhovnici și a marilor Mărtu- 
risitori români este mult mai complexă decât s-ar 
crede, fiind populată cu o mulțime de personaje 
excepționale, care s-au sacrificat pentru credință 
şi neam, luminând un popor iubitor de Dumnezeu 
Și tradiţie creştinească. 

